text:
প্রধান মন্ত্রীজীঃ রোহিতজী, অদোমদি জগৎ অসিগী ওইনদি খ্বাইদগী সেনিয়র ওইবনি। রোহিতজীনা শান্নরকপসি চহি কয়া মপুং ফারে?
রোহিতজীঃ ঐহাক্না ইং ১৯৯৭তগী হৌনা ওলিম্পিক্স কয়াদা শরুক য়ারক্লে।
অদোম্না অতোপ্পা শান্নরোইশিংগা চাংয়েংনদুনা শান্নবা মতমদা, অরিবা শান্নরোই কয়া অমগা অদোম্না মাইয়োক্নরমগনি। মসিদা করি এক্সপেরিএন্স ফংবা ঙম্মি?
রোহিতজীঃ সর, ঐহাক্না ইং ১৯৯৭তগী শান্নবা হৌরকপা মতমদা, ঐহাক্না ইশাগী না তাবগী চাংগা লোয়ননা অতোপ্পা শান্নরোইশিংগা কম্পিতিসন তৌরম্মি, ঐহাক্না মায় পাক্নবা হোৎনখি, অমসুং হৌজিক্তি ঐহাক্না ওলিম্পিক্সতা শান্নবা ঙম্লে। না নীংথিজনা তাবা মীওইগা কম্পিতিসন তৌরম্মি, ঐহাক্না মদুদসু মায় পাক্নবা হোৎনখি। হৌজিক্তি, ঐহাক্না মখোয়গা নীংথিজনা চাংয়েংনদুনা শান্নবা ঙম্লে।
প্রধান মন্ত্রীজীঃ ফরে রোহিত, ইশাগী মরমদা খরা হায়বীয়ু। মশান্না অসিদা করম্না লাকখি, হৌরকপগী মতমদা কনানা ইথিল পীখি? অদুগা অসুক য়াম্না শাংবা মতমসিদা শান্নদুনা লাকপসিদা অৱাবা চোকথবা ফাওদবরা?
রোহিতজীঃ ঐহাক্না অঙাং ওইরিঙৈ মতমদা ইমা-ইপাগা চৎমিন্নবা মতমদা অতোপ্পনা শান্নবা উবদা য়াম্না নুংঙাইবা ফাওই। মতমদুদা করি খনবনো হায়বদি কাওরে। না তাবা মীওইশিংনা শান্নবা উবদা ঐহাকসু শান্নবা পামখি, মদুদা অদুমক ঐহাক্না শান্নগে হায়না লেপখ্রবজাৎনি। অদুদগী মখা তানা অদুম চত্থখ্রে। ঐহাক্না ইং ১৯৯৭তা শান্নবা হৌরকখিবা মতমদা, না তাথীবা মীওইশিং শান্নরমদে, ঐহাক্না পাম্বৈ অমত্তগী মতেং ফংখিদে, পুক্নিং নুংঙাইনবা ৱাহৈখক্তি হায়বীখি। মসিদা ঐহাক্কী ইপাবুংনা য়াম্না তেংবাংখি, চাবা-থকপা, জুইস অমসুং তঙাই ফদবা দাইত খুদিংদা কুপ্না শেন্নবীখি। ইশ্বরনা ঐহাকপু থৌজানবীখি অমসুং ঐহাক্না বেদমিন্তন মশান্নসু য়াম্না পামজখি।
প্রধান মন্ত্রীজীঃ রোহিতনা দবলদা শান্নমিন্নরিবা অদোমগী মহেশ কৌবা পার্ত্নর অসি অদোমদগী চহি য়াম্না হন্থৈ হায়না তাই। অদোম্না য়াম্না সেনিয়রনি অদুগা অদোমগা চাংদম্নবদা মহেশতি য়াম্না জুনিয়র ওইরি। অদোম্না মহাকপু করম্না শেন্নবগে, করম্না লমজিং লমতাকপগে, অদোম্না মহাক্কা ইশাগা করম্না চাংদম্নবগে?
রোহিতজীঃ মহেশ অসি য়াম্না অঙাংনি। মহাক্না ইং ২০১৪দগী ঐহাক্কা শান্নমিন্নবা হৌখিবনি। ঐহাক্কী য়ুমগী অনকপদা লৈরম্মি, ঐহাক্না মঙোন্দা য়াম্না তাকপী। করম্না লেং ওৎকনি, হার্দৱর্ক করম্না তৌগনি হায়বা তাকপী। দীফলিম্পিক্সকীদমক্তা করম্না শেম শাগদগে হায়বগী মতাংদা মহাক দিসবেলেন্স খরা ওইরম্মি, অদুবু ঐহাক্না তাকপা খুদিংদা মহাক্না ঐহাকপু য়াম্না শৌগৎলি।
প্রধান মন্ত্রীজীঃ রোহিতজী, ঐখোয়না অদোমগী নাকলদা লেপ্লি। অদোমগী ইশাগী অমসুং শান্নরোই অমগী পুন্সি অনিমক্তা লুচিংবগী মগুন চেল্লি হায়বা ঐহাক্না উবা ফংই। অদোমগী ইশাদা থাজবগী চাং য়াম্না ৱাংই অমসুং অদোম্না করিসু কিদে। অদোম্না মতম পুম্বদা লৈবাক্কী নহারোলশিংগী ইথিল ওই হায়না ঐহাক্না য়াম্না থাজনা খল্লি। অদোম্না পুন্সিগী খুদোংচাদবা কয়াদা মাইথীরে হায়না খক লৌদে। মপু ইবুংঙোনা অৱাৎপা অমা পীবিরে হায়বদি খঙলে, অদুবু অদোম্না মাইথীরে হায়না খক লৌদে। অদোম্না মমাংগী চহি ২৭তগী লৈবাক্কীদমক্তা মেদল লৌদুনা লাকপা ঐহাক্না খঙই। অদোম্না হৌজিক ফাওবদা পেন্দ্রি, অহেনবা খরা ফংনীংলি অমসুং অদোম্না চহি য়ামশিল্লকপগা লোয়ননা অদোমগী পরফোর্মেন্সনা হেন্না ফগৎলক্লিবা অসিসু ঐহাক্না উবা ফংলি। অদোম্না ইশাগী পান্দম্বু নৌথোকহন্দুনা চৎলি। অনৌবা পান্দম ফংনবা অদুমক হোৎনবা লেপ্তে। মিংচৎ কয়া ফংবদা লেপথোক্তবা অমসুং পেনবা নাইদবা হায়বসিনা শান্নরোই অমগী মরু ওইবা মগুন্নি। শান্নরোই অমনা হেন্না ৱাংবা পান্দম থম্মি অমসুং মদু ফংনবা অঙম্বা থাদুনা হোৎনৈ। অসিগুম্বা হোৎনজমনগী মহৈ ওইনা মখোয়না করিগুম্বা অমা নত্ত্রগা অমদি শোইদনা ফংই। ঐহাক, ঐহাক্কী লৈবাক্কী মাইকৈদগী রোহিতজীবু য়াম্না থাগৎচরি অমসুং য়াইফ পাউজেল পীজরি।
রোহিতজীঃ সরবুসু ঐহাক্না থাগৎচরি অমসুং ইকায় খুম্নবা উৎচরি।
লাউথোকপা মীওইঃ শ্রী বিরেন্দ্র সিংহ (রেস্তলিং)
প্রধান মন্ত্রীজীঃ বিরেন্দ্রজী, অদোম কমদৌরিবগে>
বিরেন্দ্র সিংহঃ সর, ঐহাক য়াম্না নুংঙাইজরি।
প্রধান মন্ত্রীজীঃ অদোম নুংঙাইরিকো?
বিরেন্দ্র সিংহঃ হোই, সর।
প্রধান মন্ত্রীজীঃ অদোমগী মরমদা খরা হায়বীয়ু। লৈবাক মীয়াম্না অদোমগী পাউদম তাবা পাম্লি।
বিরেন্দ্র সিংহঃ ঐহাক্কী ইপাবুং অমসুং ইখুরাসু মুক্নারোইনি। ঐহাক্না মখোয়বু য়েংদুনা মুক্না শান্নবা তমখি, মসিগী মহৈ অসি ঐহাক্কী ইফমদা চঙখি অমসুং মসিবু হেন্না ফগৎহন্নবা ঐহাক্না লেপ্তনা হোৎনরি। ঐহাক্না অঙাং ওইরিঙৈদগী হৌনা ইমা পাবুংনা ঐহাকপু শৌগত্তুনা লাকখি। ঐহাক্কী ইপাবুংনা শৌগৎপদগী ঐহাক্না মখা তানা মুক্না তমথখি অমসুং ঙসিগী থাক অসিদা য়ৌবা ঙমজরে।
প্রধান মন্ত্রীজীঃ পাবুং অমসুং খুরাদি পেনবা ফংলবরা?
বিরেন্দ্র সিংহঃ পেন্দ্রি, মখোয়না ঐহাক্না অহেনবা কয়া তৌহন্নীংই, মখা তানা শান্নবা পাম্লি, হান্নদগী হেন্না মায় পাকপা পাম্লি। না তাবা শান্নরোইশিংনা মখা তানা শান্নবা, মায় পাকপা কয়া ফংবসি ঐহাকসু উই। ঐহাকসু মখোয়গা শান্নরম্মি, মখোয়বু ঐহাক্না মাইথীবা কয়া পীখ্রবনি, ঐহাকসু সেলেক্সন ফংলুরবনি, অদুবু না তাবা ঙমদবনা মরম ওইরগা ঐহাকপু তান্থোকখি। মসিদা ঐহাক য়াম্না পেনখিদে অমসুং খাঙবা ঙমদবদগী য়াম্না কপখি। অদুবু ঐহাক্না না-পঙবা খুন্নাইগী মনুংদা তিল্লকপা মতমদা ঐহাক তু চুংবা ফাওখি অমসুং নুংঙাইবগী ঙমখৈ লৈখিদে। ঐহাক্না অহানবা মেদল ফংবা মতমদা, হৌজিক্তি য়ারে, না তাবশিংগী মতুংদা করিগী কোইতান তান্নগদৌরিবনো হায়না ঐহাক্না খল্লকখি। হৌজিক্তি ঐহাক্না না-পঙবা খুন্নাইগী মনুংদা ইশাগী মিংচৎ শেম্বা ঙম্লে অমসুং হেন্না মিংচৎ লৈহনবসু ঙম্লগনি। ঐহাক্না মেদল কয়া ফংখ্রে, ২০০৫দা, মদুগী মতুংদা অমুক ২০০৭তা, অদুগা ঐহাক্না তর্কিদা ঐহাক্কী অহানবা ওলিম্পিক্সকী মায় পাকপা ফংখি।
প্রধান মন্ত্রীজীঃ ফরে বিরেন্দ্রজী, খরগা তম্বীখো। অদোম্না ইং ২০০৫দগী হৌদুনা দীফলিম্পিক্স খুদিংদা মেদল ফংদুনা লাক্লি। অসিগুম্বা থংন-থংনবা মায় পাকপসি করম্না ওইথোক্লিবনো? মসিগী মরুমদা অদোমদা ইথিল পীরিবসি করিননো?
বিরেন্দ্র সিংহঃ ঐহাক্না প্রেক্তিস্তা থৱাই চঙলিবা অসিগুম্বা দাইত্তদি থৱাই কয়া চঙদে। ঐহাক্না না তাবা মীওইশিংগা অয়াম্বা মতমদা প্রেক্তিস তৌমিন্নৈ। ঐনা য়াম্না কন্না হোৎনৈ। মদুনা লেম্না খক মাঙদে, অসুম্না তৌদুনা লেপ্তনা শান্নবদগী হান্নদগী হেন্না নীংথিজনা শানবা ঙম্বগী মতৌ ঐহাক্না উবা ফংই। ঐহাক্না অহিং-নুংথিল প্রেক্তিস্তা মতম য়াম্না থাদৈ। ঐহাক্না মপান্দা শান্নবা চৎপা খুদিংগী ইমা-ইপাগী খুয়াখাদা শোক্তুনা য়াইফ-মঙ্গোল লৌদুনা অমসুং লৈবাক থাদোক্লবা তুংদা মখোয়বু নীংশিংদুনা শান্নবা হায়বসিনা ঐহাক্কী পান্দম্নি। অদুগা ঐহাক্না মায় পাক্তুনা হল্লকপদা য়াম্না নুংঙাইবা ফাওই। ঐহাক্কী ৱাখল্লোন্দা ঐহাক্না মায় পাকপা ঙমগনি হায়বগী থাজবা পুদুনা চৎলি।
প্রধান মন্ত্রীজীঃ ফরে, বিরেন্দ্র, অদোম্না শান্নমিন্নবা মতমদা মখোয়দগী করিগুম্বা খরা তমজবা ফংজবা মালেমগী করম্বা শান্নরোই লৈবগে? মখোয়গী মশান্না য়েংনীংবা ফাওবা করম্বা শান্নরোই লৈবগে?
বিরেন্দ্র সিংহঃ রেস্তলর লৈরিবা কয়া অসিনা শান্নবদা করম্বা খুজিন-থৌরাং শিজিন্নবগে হায়না ঐহাক্না য়েংই। মখোয়গী মতৌ য়েংদুনা ঐহাক্না মাইয়োক্নবা শান্নরোইবু করম্না মাইথীবা পীগনি হায়না য়েংই অমসুং তমজৈ। মখোয়না করম্না শান্নৈ হায়না ঐহাক্না য়ুমদা লৈবা মতমদসু অদুমক খন্দুনা লৈ। মখোয়দগী হেন্না নীংথিজনা শান্নদুনা মখোয়বু মাইথীবা পীবা ঙম্নবা ঐহাক্না ৱারেপ লৌই। ঐহাক্না পাখৎকদবা নত্তে। ঐহাক্কী মহৈনা মখোয়বু নীংথিজনা মাইয়োক্নদুনা মাইথীবা পীগে হায়না ঐহাক্না খল্লি।
প্রধান মন্ত্রীজীঃ বিরেন্দ্রনা শান্নবগী লমদা ওজাসু ওইবা অমসুং মহৈরোইসু ওইবসি য়াম্না নুংঙাইবা ৱাফম অমনি। মসিদি মশা মথন্তনা য়াম্না চাউবা ৱাফম অমনি। অদোমগী ইশাদা থাজবগী পাঙ্গলনা অতোপ্পদা ইথিল পীরিবনি। লৈবাক্কী শান্নরোই অমসুং নহারোলশিংনা অদোমগী মফমদগী তমজনীংঙাই য়াম্না লৈ। মখোয়না তমজগদৌরিবা অসিদি অদোমগী নীংহন্নবা লৈতনা লেপ্তনা হোৎনবগী মতৌ অসিবুনি। খ্বাইদগী মথক্তা য়ৌবা হায়বসি য়াম্না লুবনি, অদুবু মতোন্দা অদুমক লৈদুনা মীথোই মীহেনবা ঙম্নবা হোৎনবনা হেন্না লুই। অদোম্না খ্বাইদগী মকোক্তা লৈনবা য়াম্না কন্না হোৎনৈ। অদোমগী ইখুরা, ইপাবুংনা অদোমগী মতম পুম্বদা শৌগৎলি অমসুং তেংবাংই। মকোক্তা য়ৌবা হায়বসি ৱাফম অমনি, য়ৌরবা তুংদা মফমদু কন্দুনা লেংদনা লৈবা ঙম্লিবসি অদোমগী তোঙানবা পাঙ্গলনি। মরম অদুনা শান্ন-খোৎনবগী মালেম্না মসিবু খঙই, অদোমদগী তমজগনি অমসুং মসিগীদমক্তা অদোম্বু ঐহাক্না থাগৎলি অমসুং য়াইফ পাউজেলসু পীজরি।
প্রধান মন্ত্রীজীঃ ধনুশ, অদোমগী মিংদি তেন হায়বনি, অদুবু শান্নবনা শুতিং শান্নরি?
ধনুশঃ হোই সর, ঐহাক শুতিং শান্নজৈ।
প্রধান মন্ত্রীজীঃ অদুদি, ধনুশনা ইশাগী মরমদা খরা হায়বীয়ু।
ধনুশঃ হোই, হায়জগে। ঐহাক্না শুতিংগী প্রেক্তিস লেপ্তনা তৌজৈ। ঐহাক্কী ইমুংনা তাঙ্কক খুদিংদা ঐহাকপু য়াম্না শৌগৎপনা ঐহাক্না মায় পাক্কদবনি, খ্বাইদগী মকোক তাগদবনি হায়বা খনহল্লি। ঐহাক্না মীরমদা মরিরক শান্নবা চৎলুরে, মসিদা ঐহাক্না গোল্দ মেদল খক লৌগদবনি হায়বা ৱারেপকা লোয়ননা চৎচৈ।
প্রধান মন্ত্রীজীঃ ধনুশজী, অদোমগী মহৈরোইশিংনা মশান্না অসিদা খুমাং চাউশিন্না মখা চত্থবা পাম্মি, মসিদা অদোম্না করম্না তেংবাংবগে?
ধনুশঃ ঐখোয়না মশান্না অসিদা খুমাং চাউশিন্না মখা চত্থবা ঙমগনি হায়না অঙাংশিংদা হায়জনীংই। ঐখোয়না হোৎনবা লেপ্লোইদবনি। প্রেক্তিস লেপ্তনা তৌবনা অদোমগী মায় পাকপদা তেংবাংগনি। অদোম্না লেপ্তনা চেন-চোংগদবনি, ফিত ওইনা লৈফম থোকই। ঐহাক্না মসিখক হায়জনীংই।
প্রধান মন্ত্রীজীঃ অদোম য়োগ তৌবীবরা?
ধনুশঃ হোই, ঐহাক্না মতম কুইনদগী য়োগ তৌদুনা লাকচরি।
প্রধান মন্ত্রীজীঃ অদুগা মেদিতেসনসু তৌবীবরা?
ধনুশঃ তৌজৈ, অদুবু য়াম্নদি তৌজদে, ধ্যান তৌবনা মরম ওইরগা মরক-মরক্তা তৌজৈ।
প্রধান মন্ত্রীজীঃ শুতিংদা মেদিতেসন অমসুং ধ্যান তৌবনা মতেং য়াম্না পাঙই হায়বা অদোম খঙঙিকো?
ধনুশঃ হোই, মপুং ফানা ফোকস তৌবগী মথৌ য়াম্না তাই। পান্দমদা নীংথিজনা ফোকস তৌদুনা পুক্নিং লেপ্পগী মথৌ য়াম্না তাই।
প্রধান মন্ত্রীজীঃ ফরে, ধনুশ। চহি নৌরিঙৈদগী হৌনা অদোম্না মালেমগী মফম কয়াদা চত্তুনা মায় পাকপা কয়া ফংখ্রে। মসিদা অদোমগী খ্বাইদগী চাউবা ইথিল কনাদগী ফংই, কনানা অদোমদা ইথিল পী হায়বা অমুক্তা হায়বীয়ু।
ধনুশঃ ঐহাক্না ইমাগা য়াম্না নক্নৈ। মহাক্কা লৈবদা ঐহাক্না য়াম্না নুংঙাইবা ফাওই। ঐহাক্কী ইপাবুংসু ঐহাকপু য়াম্না শৌগৎলি, নুংশিবী। অদুবু, ইং ২০১৭তা ঐহাক্না ৱাখল ৱারম্মি, মদুদা ইমানা ঐহাকপু য়াম্না শৌগৎপীখি, লেপ্তনা প্রেক্তিস তৌরবা মতুংদা মায় পাকপা হৌরকপদা ঐহাক্না নুংঙাইবা ফাওবা হৌরকখি। অদুনা ঐহাক্কী ইথিলদি ঐহাক্কী ইমানা অদুম ওইদুনা লৈরক্লে।
প্রধান মন্ত্রীজীঃ ধনুশ, ঐহাক্না অহানবদা অদোমগী ইমা অমসুং পাবুংবু খুরুমজরি, মরু ওইনা অদোমগী ইমাবু। অদোম্না হায়বগী মখা পোন্না, ইমানা অদোম্বু করম্না শেন্নবীখি, পুক্নিং থৌগৎপীখি, অদোম্না কম্পিতিসিন থেংনবদা মায় পাক্নবা করম্না তেংবাংই, শিংনবা কয়া মাইয়োক্নবা ঙম্নবা অদোম্বু করম্না শেম-শাবী হায়বা ঐখোয়না খঙলে। অদোম অসি তসেংনা য়াম্না লাইবক ফবা মীওইনি। অদোম্না খেলো ইন্দিয়াদগীসু অনৌবা খরা তম্নবা, অনৌবা ৱারোল কয়া খঙনবা হোৎনৈ হায়না হায়বীরে। খেলো ইন্দিয়ানা ঙসিদি লৈবাক অসিদা অফবা শান্নরোই কয়া পীরি। শান্ন-খোৎনবদা থৱাই য়াওজবা কয়াবুসু মখা তানা শান্নবদা তেংবাংলি। অদোম্না ইশাগী পাঙ্গল খঙলে। অদোমগী মহৈ অমসুং মতিক্না হৌজিক উরিবসিদগী হেল্লি হায়বা ঐহাক্না থাজৈ, অদুনা অদোম্না মসিদগী হেন্না পাংথোক্তুনা উৎকনি হায়বসিসু ঐহাক্কী থাজবনি। মায় পাকপা ওইয়ুকো।
ধনুশ- থাগৎচরি।
লাউথোক্লিবা মীওইঃ সুশ্রী প্রিয়েশা দেশমুখ - শুতিং
প্রধান মন্ত্রীজীঃ অদুদি, প্রিয়েশা অদোম অসি পুনেদগীনিকো।
প্রিয়েশাঃ তসেংবদি, ঐহাক মহারাস্ত্রদগীনি। ঐহাক্কী মিং প্রিয়েশা দেশমুখ কৌই। ঐহাক্না চহি নিপালদগী শুতিং প্রেক্তিস তৌরক্লি। ঐহাক্না মসিগী মমাংদা বেদমিন্তন শান্নরম্মি, মশান্না লোইনমক শান্নরম্মি, মাইথীবদগী শুতিংনা হেন্না লাই খনখিবনি। অদুদগী ঐহাক্না ইং ২০১৪দা শুতিংদা চঙখিবনি। মসিগী মতুংদা ইং ২০১৪-১৫দা নেস্নেল কেম্প পাংথোকখিবদা ঐহাক্না ইশাগী কেতগোরীদা গোল্দ মেদল অহুম অমসুং ওপন কেতগোরীদা সিলভর মেদল ফংবা ঙমখি। অদুগা অহানবা ৱর্ল্দ চেম্পিয়নশিপ রসিয়াদা পাংথোকখিবা অদুদা ঐহাক্না অহানবা ওইনা ইন্তর্নেস্নেলদা শান্নখি। মদুদা ঐহাক্না অকীবা খরা ফাওখি অমসুং ৱাখলসু ৱাখি। অদুবু, ইবোক্কী থৌজালদগী অমসুং ঐহাক্কী পাবুংনা অমবু ওইরো, ঐহাক্না চৎলিবসি অহানবনি অদুনা ওইনীংবা অমা ওইজসনু অমসুং হৌজিক পর্ফোরমেন্স তৌদুনা উৎলো হায়না পুক্নিং থৌগৎখি। ঐহাক্না করি ফংই হায়বা খঙখিদে, অদুবু অকোনবা ওইনা ক্বালিফাই ওইবা মতমদা ফাইনেলগী ওইরমখি, ফাইনেল শান্নরে অমসুং ঐহাক্না মেদল ফংখি।
প্রধান মন্ত্রীজীঃ ফরে, অদোম্না ইং ২০১৭তা তরুকশুবা মফমদা লাকখি। হন্দক্তি গোল্দ লৌরক্লে। মসি অপীকপা মায় পাকপা নত্তে। অদুগা, অদোম হৌজিকসু পেন্দ্রি, হৌজিক ইশাদা কন্না ৱাকৎচরিকো।
প্রিয়েশাঃ হোই পেন্দে, ঐহাক ইশাদসু থাজবা ৱাৎলি, অকীবা অমা পোক্লি। অদুবু ইবোক অমসুং ঐহাক্কী পাবুংগা লোয়ননা ঐহাক্কী গুরু, অঞ্জলী ভাগ্বতনা ঐহাক্না তৌফম থোকপা তৌ, অদুবু ঙমগনি হায়বা ৱাখল খল্লু হায়না তাকপীখি। অদুগা হন্দক ব্রাজিলদা অনিশুবা ওলিম্পিক্স পাংথোকখিবা মতমদা ঐহাক্না ধনুশকা লোয়ননা তীমগী গোল্দ মেদল ফংখি। ওলিম্পিক্স মমাংদা ঐহাক্কী ইবোক লৈখিদে, ঐহাক্না মেদল শোইদনা ফংগনি হায়না মহাক্না ৱাশকহনখি। মহাক্না খঙহৌদনা লৈখিদ্রবা মতুংদা ঐহাক্না মহাক্কী মঙলান মঙফাওনহনবা ঙম্বা অসিদা ঐহাক য়াম্না নুংঙাইজৈ।
প্রধান মন্ত্রীজীঃ প্রিয়েশা, ঐহাক্না অহানবমক্তদা অদোমগী কোচ, অঞ্জলী ভাগ্বতপু থাগৎচরি, মহাক্না অদোমগীদমক্তা থৱাই হকচাং য়াওনা হোৎনখি।
প্রিয়েশাঃ থাগৎচরি সর।
প্রধান মন্ত্রীজীঃ অদোম, অদোমগী ইমা-পাবুং অমসুং কোচনা থৱাই হকচাং য়াওনা হোৎনরবদি মদুনা অচৌবা অহোংবা অমা শোইদনা পুরকপা ঙমগনি হায়বসি ঐহাক্না থম্নীংই। অহোংবসি ঐহাক্না উবসু ফংলি। ফরেনে, অদোম অসি পুনেদগীনিকো, পুনেগী মীয়াম্না অশেংবা মরাথী ঙাঙিকো।
প্রিয়েশাঃ হোই খঙজৈ, ঐহাক মরাথীনি।
প্রধান মন্ত্রীজীঃ অদুদি, অদোম্না হিন্দি য়াম্না নীংথিজনা ঙাঙলিবসি করম্ননো?
প্রিয়েশাঃ ঐহাক মরাথী, হিন্দি লোইনমক ঙাংই, অদুবু মরাথীদি ইশাগী লোলনি। মালেমদা ঐহাক্না শুপ্নগী লোল অমখক ঙাঙগদবনি হায়না ঐহাক্না খন্দে, লোল খুদিংমক ঙাঙগদবনি খল্লি, অদুবু ঐহাক মরাথীদদি কয়া য়াম্না ৱারী শাদে।
প্রধান মন্ত্রীজীঃ অদোমগী ইবোক্না অদোম্বু মতম পুম্বদা পুক্নিং থৌগৎপী হায়না ঐহাক্কী ইফমদা পাউদম্লকখি, অদোম্বু কৈদৌনুংদা থৱাই ৱাহনখিদে হায়। অদোম্না শিংনবা কয়া মাইয়োক্নদুনা লান্থোকপা ঙম্লে, অদুগা অতোপ্পা অনৌবা পাম্বৈ কয়া পাংথোক্তুনা শিংনবশিংদগী করিগুম্বা খরা তমজনবা হোৎনৈ হায়বা ঐহাক খঙই। ঐহাক্না অদোম্বু থাগৎলি অমসুং থৌজালসু পীরি। অদোম্না মীয়ামদা ইথিল পীবা লেপকনুকো।
প্রিয়েশাঃ থাগৎচরি সর।
লাউথোক্লিবা মীওইঃ জাফ্রীন শাইক - তেন্নিস
প্রধান মন্ত্রীজীঃ জাফ্রীন নমস্তে!
জাফ্রীনঃ ঐহাক জাফ্রীন কৌই অমসুং তেন্নিস শান্নরোই অমনি। ঐহাক্না দীফ ওলিম্পিক্স ২০২১দা ব্রোঞ্জ মেদল ফংখি। ঐহাকপু পাবুংনা য়াম্না শৌগৎলি, মহাক্না ঐহাক্কী য়াম্না হোৎনবী। ঐহাক্না ভারত্তদি মেদল য়াম্না লৌরে। ভারতকী প্রধান মন্ত্রী, শ্রী নরেন্দ্র মোদীবু ঐহাক্না থাগৎচরি।
প্রধান মন্ত্রীজীঃ অদুদি, জাফ্রীন, অদোম অমসুং পৃথবী সেখরগী পাংবানা নীংথিজনা পাংথোকখ্রেনে। অদোম্না কোর্ত মনুংদা অমনা অমগী তেংবাংনৈ। মতৌ করম্না তেংবাংনবগে?
জাফ্রীনঃ ঐখোয়না অমগী অমগী মতেং পাংই।
প্রধান মন্ত্রীজীঃ ঐহাক তেন্নিস মশান্নদদি কয়া য়াম্না হৈরক্তে, মদুগী লাইবক ফবদু ঐহাক্না ফংদ্রে। অদুবু, তেন্নিস হায়বসি তেক্নিক্তা য়াম্না মরু ওইবা পীবা মশান্না অমনি অমসুং তেক্নিক্তা অয়াম্বা মিৎয়েং চঙনৈ হায়না ঐঙোন্দা তম্লি। অদোম মশান্না অসিবু লৌশিনবতা নত্তনা লৈবাক মিংচৎ কয়া কয়ারক হন্না পুরকখ্রে। অসিগুম্বা মায় পাকপা ফংনবগীদমক্তা অদোম্না কয়া য়াম্না হোৎনখি?
জাফ্রীনঃ সর, ঐহাক্না য়াম্না হোৎনখি, মতম পুম্বদা হোৎনবা লেপখিদে।
প্রধান মন্ত্রীজীঃ অদোম্না লৈবাক্কী নুপীমচাশিং, মখোয়গী তৌবা ঙম্বগী মতিক্কী অতোপ্পা শক্তম অমা ওইবগা লোয়ননা পীক্লিবা নুপীমচাশিংগী ইথিলসু ওইরি। ভারতকী নুপীমচাশিংনা করিগুম্বা অমা পাংথোক্কে খনবদা মখোয়বু থিংবা ঙমদে হায়বসি অদোম্না খুদম ওইনা উৎলে। ঐহাক্কী মাইকৈদগী জাফ্রীনবু থাগৎচরি অমসুং থৌজাল পীরি। অদোম্বু ঙসিগী থাক অসিদা য়ৌহনবদা কন্না হোৎনখিবা অদোমগী পাবুংবুসু ঐহাক্না মরু ওইনা থাগৎচরি।
জাফ্রীনঃ সর, অদোম্না পুম্নমকপু শৌগৎপীরি, তুংদসু অদুমক শৌগৎপীয়ু।
প্রধান মন্ত্রীজীঃ ঐহাক্না শোইদনা তৌগনি।
জাফ্রীনঃ সরবু হন্না হন্না থাগৎচরি!
প্রধান মন্ত্রীজীঃ ঐহাক্না শোইদনা শৌগৎকনি। অদোমগী থৱাই য়াওবগী মতৌ উবদা অদোম্না ঙসি ফাওবদা ফংলিবা মায় পাকপশিং অসিদগী য়াম্না হেন্না চৎপা ঙমখিগনি হায়না ঐহাক্না খল্লি। থৱাই য়াওবগী মতৌ অসি হলহনগনু। মসিগী ইথিল অসিনা লৈবাক অসিদা মায় পাকপগী অনৌবা থোঙ কয়া হাংগদৌরিবনি। ভারতকী য়াইফরবা তুংগী মতম অমা লৈহনগদৌরিবনি। ঐখোয়গী জেনেরেল ওইবা শান্ন-খোৎনবগী মালেমগী মীওইগী মমিং পল্লকপা মতমদা মখোয়গী স্পোর্ত কলচর অমসুং মখোয়গী স্পোর্ত এবিলিতীগী মতাংদা ৱারী শানৈ। অদুবু, দিব্যাং, হকচাংগী হীরমদা অশোইবা লৈদুনা পুন্সি লেল্লিবা মীওই, মখোয়না মালেমগী মনুংদা মশাগী মমিং তাল্লকপা মতমদা মখোয়না শান্নরোই ওইনা মায় পাকপা খক্তা ওইরক্তে, লৈবাক্কী শক্তাকপুসু মখোয়না চিংখৎলি। দিব্যাংশিংসু মান্নবা খুদোংচাবা পীদুনা অহেনবা মিৎয়েং চঙবা লৈবাক্নি অমসুং দিব্যাংশিংগী অসিগুম্বা তৌবা ঙম্বগী মতিকপু নীংজবা লৈবাক্নি হায়বগী শক্তাক অমসু মখোয়না পুরকই।
মসি য়াম্না চাউবা পাঙ্গল অমনি। মসিনা মরম ওইরগা, অদোম্না মালেমগী মফমদা চৎলুবা খুদিং, অদোমগী অসিগুম্বা মায় পাকপগী থৌওংবু উরুবা মীওইশিংনা অদোমগী মশান্না য়েংলগনি, অদোম্বু য়েংলমগনি, অদোমগী মেদলবু য়েংলমগনি। অদুবু, ভারত অসি মীওই খুদিংবু মান্নবা মিৎয়েংদা য়েংবা, মীওই খুদিংদা মান্নবা খুদোংচাবা পীবগী অকোয়বগী ফিভম লৈরমগনি হায়না মীয়াম অসিনা মবুক্নিংদা খনজগনি। মসিনা লৈবাক্কী শক্তাক অমা শেম্মি। লৈবাক্কী অফবা শক্তাক অমা শেম্বদা অদোম্না শরুক তম্লিবা অসি অতোপ্পা শান্নরোইনা তম্বদগী য়াম্না হেল্লি। মসিদি, মশাগী ওইনা য়াম্না চাউবা ৱাফম অমনি।
হন্দক্কী চাউরবা মায় পাকপা অসিগীদমক্তা অমসুং লৈবাক্কী মিংচৎপু হেন্না ফজহনবগীদমক্তা, ভারতকী মচু অহুমগী ফিরালবু ঙান্থোইনা পাইহনবগীদমক্তা অদোম্বু ঐহাক্না অমুক্কা হন্না থাগৎচরি। অদুগা হায়রিবা থৌওং অসি লৈবাক্কী নীংতম্বগী চহি ৭৫ মপুং ফাবগী মতমদা পাংথোকপগীদমক্তসু অদোম খুদিং অসি মীয়াম পুম্বনা থাগৎফম থোকই।
অদোমগী অসিগুম্বা হোৎনজমন অসিদা অদোমগী অনকপা মীওই, ইমা-ইপা, কোচ অমসুং অদোমগী অকোয়বগী ফিভমশিংগী চাউরবা থৌদাং লৈরমগনি। মরম অদুনা, ঐহাক্না হায়রিবশিং অসিবুসু থাগৎচরি।
মালেমগী চাংয়েংনবগী থৌরম অসিদা শরুক য়ারিবা শান্নরোই খুদিংনা লৈবাক মীয়াম মাঙদা হান্নবা উৎখিদ্রিবা থৌনা উৎলে। মেদল ফাওবা য়ৌবা ঙমখিদবা শান্নরোই য়াওরমগনি, অদুবু মেদলনদি অদোম্বু উখ্রে হায়না খনবীয়ু। হৌজিক্তি, মেদলশিংনা অদুনা অদোম্বু ঙাইদুনা লৈরবনি। অদোম্না মনিংদা লৈহৌরে হায়না কৈদৌনুংদা খনগনু। অদোম্না শোইদবা মায় পাক্কনি, অদুগা মায় পাকখ্রবা মীওইশিংনা অদোমগী ইথিল ওইগনি। হৌজিক ফাওবদা অদোম্না মশান্না অসিগী রেকোর্দ কয়া থুগাইদুনা লাক্লে। হিন্দুস্তানগী রেকোর্দ পুম্নমক অদোম্না থুগাইরবনি।
মরম অদুনা, তীম অসিগীগীদমক্তা ঐহাক্না থম্মোই শেংনা চাউথোকচৈ, ইকায় খুম্নৈ অমসুং নীংতম্বগী অমৃত মহোৎসব অসিদা মখোয়না ইথিল ওইরগদবনি, লৈবাক্কী মচু অহুমগী ফিরালবু মাং থানা পাইহনখিবা অদুনা নহারোলশিংগী ইথিল ওইখ্রে। অসিগুম্বা ৱাখল্লোনগা লোয়ননা ঐহাক্না অদোম্বু অমুক্কা হন্না থাগৎচরি অমসুং তুংদসু মাং থানা চঙশিন্নবা ঐহাক্না থৌজাল নীজরি।
পুম্নমকপু অমুক্কা হন্না থাগৎচরি!


c: text/html

text:
লমকোইনিঙাই ওইবা
দে টুরদগী হৌরগা ফজনা প্লান তৌরবা টুর প্রোগ্রাম কয়া তোঙান তোঙানবা টুর ওপরেটরশিংনা ষ্টেট অসিদা শিল লাঙলি।
থোইদোকনা খঙনরবা টুর ওপরেটর খরদি
- ক্লাসিক টুরস এণ্ড ট্রেভেলস, নোর্থ এ.ও.সি, ইম্ফাল ৱেষ্ট, ফোন: +৯১-৮১৩১৯৮০৪২০/ ০৩৮৫-২৪৪৩৯৬৯, ইমেল: travels[at]theclassichotel[dot]in
- কেবি এ-টরপ্রাইজেস, মোবাইল.: ৯৮৬২০২৮৬৫৬, ইমেল: kbentp[at]gmail[dot]com
- সিজা টুরস এণ্ড ট্রেভেলস, মেইতেই লাংগোল, ল্ম্ফেলপাত্, ইম্ফাল – ৭৯৫০০৪, মণিপুর, মোবাইল.: ৯৪০২৬৯৯৬৯৯, ইমেল: shijatoursandtravels[at]gmail[dot]com
- সবেন সিষ্টর হোলিদেজ, এম জি এভিনুইএ, ইম্ফাল -৭৯৫০০১, মণিপুর, ফোন: ০৩৮৫-২৪৪৩৯৭৭, মোবাইল: ৯৪৩৫১৪৮১৮০/৯৭৭৪৩৫১৯৫৩

robotstxt: allowed

filter: keep


text:
প্রধান মন্ত্রী, শ্রী নরেন্দ্র মোদীনা ঙসি দিব্রুগরদা পাংথোকপা থৌরম অমদা অসমদা লৈবা কেন্সর হোস্পিতাল ৭পু লৈবাক মীয়ামদা শিন্নখ্রে। হায়রিবা কেন্সর হোস্পিতালশিং অসি দিব্রুগর, কোক্রাঝার, বারপেতা, দররাং, তেজপুর, লখিমপুর অমসুং জোর্হাত্তা শাবনি। প্রধান মন্ত্রীনা ঙসিগী অঙনবদা অনৌবা হোস্পিতালগী মফমদা চৎপদা দিব্রুগরগী হোস্পিতালবু লৈবাক মীয়ামদা শিন্নবনি। প্রধান মন্ত্রীনা কেন্সর হোস্পিতাল অনৌবা ৭ অমগী উরেপ উয়ুংসু তমখি। হায়রিবা হোস্পিতালশিং অসিনা ধুব্রি, নালবারী, কোলপারা, নাগাও, সিবসাগর, তিন্সুকিয়া অমসুং গোলাঘাত্তা প্রোজেক্ত অসিগী ফেজ ২গী মখা পোন্না শাগদবনি। অসমগী রাজ্যপাল, শ্রী জগদিশ মুখী, মুখ্য মন্ত্রী, শ্রী হিমন্তা বিস্বা শর্মা, কেন্দ্রগী মন্ত্রী, শ্রী সর্বানন্দ সোনোৱাল, শ্রী রামেশ্বর তেলী, হান্নগী সি.জে.আই. অমসুং রাজ্য সভাগী মেম্বর, শ্রী রঞ্জন গোগোই অমসুং মমিং লৈরবা ইন্দস্ত্রিএলিস্ত শ্রী রতন তাতাসু থৌরম অসিদা শরুক য়াখি।
থৌরম অসিদা ৱা ঙাংবদা, প্রধান মন্ত্রীনা কুম অসিগী হরাও কুহ্মৈগী ৱাখল্লোনবু শকখঙলদুনা ৱারোল হৌখি অমসুং অসমগী শক্নাইরবা মচানুপা অমসুং মচানুপীশিংবু ইকায় খুম্নবা উৎখি। ঙসি লৈবাক মীয়ামদা খুৎশিন্নবখিবা অসমগী কেন্সর হোস্পিতাল অমসুং উরেপ উয়ুং তমখিবা হোস্পিতালশিংনা অৱাং নোংপোক লমগমগা লোয়ননা খা-এসিয়াগী হেল্থকেয়রগী মতিক হেনগৎহল্লগনি হায়না ফোংদোকখি। কেন্সরনা অসমদা খক্তা নত্তনা অৱাং নোংপোক্কা অৱাবা পীদুনা লাক্লিববু খঙলদুনা, প্রধান মন্ত্রীনা অসুম্না হায়খি, “মসিনা খ্বাইদগী অৱাবা নংহল্লিবসি ঐখোয়গী লাইরবা অমসুং মিদ্দল ক্লাসকী ইমুংশিংনি”। মফমসিগী মীয়াম্না চহি খরগী মমাংদা কেন্সর লাইয়েংনবগীদমক্তা অচৌবা শহরশিংদা চৎনরম্মি অমসুং মসিনা শেলগী পোৎলুম হেনগৎহল্লম্মি। প্রধান মন্ত্রীনা অসমগী মুখ্য মন্ত্রী, শ্রী শর্মা অমসুং কেন্দ্রগী মন্ত্রী, শ্রী সর্বানন্দ সোনোৱাল অমসুং তাতা ত্রস্তপু অসিগুম্বা মতম শাংনদগী লৈরক্লবা শিংনবা কয়াগী অসমদা ৱারোইশিন পুরক্নবা হোৎনবগীদমক্তা থাগৎপা ফোংদোকখি। হন্দক্কী চহিগী বজেৎ অসিদা লুপা করোর ১৫০০গী প্রাইম মিনিস্তর্স দিভেলপমেন্ত ইনিসিএতিব ফোর নোর্থ ইস্ত (পি.এম.-দি.ই.ভি.আই.এন.ই.) য়াওরি হায়না প্রধান মন্ত্রীনা ফোংদোকখি। স্কিম অসিগী মখাদা, কেন্সর লাইয়েংবা হায়বসি মিৎয়েং চঙবা হীরম অমা ওইরি অমসুং হায়রিবা খুদোংচাবা অসি গুৱাহাতীগী ওইনসু ৱাহৌদোক থমখ্রবনি।
প্রধান মন্ত্রীনা হেল্থকেয়র সেক্তরগীদমক্তা সরকারনা য়েংলিবা মিৎয়েংগী মতাংদা শন্দোক্না তাক্লদুনা, মহাক্না ‘স্বাস্থ কা সপ্তারিশী’গী মতাংদা ফোংদোকখি। অনাবা লৈহন্দবা হায়বসিনা ঐখোয়গী অহানবা মিৎয়েংনি। “মরম অদুনা, ঐখোয়গী সরকারনা প্রিভেন্তিব হেল্থকেয়রদা অহেনবা মিৎয়েং চঙলিবনি। মসিনা মরম ওইরগা য়োগ নত্ত্রগা ফিৎনেসকী থৌরমশিং অসি চত্থরিবনি”, হায়না মহাক্না হায়খি। অনিশুবা, লাইনা অমা নারবদি, ঐখোয়না অঙনবা মতমদগী খঙগদবনি। মসিনা মরম ওইরগা, লৈবাক শিনবা থুংবদা তেস্ত তৌনবা অনৌবা সেন্তর লাখ কয়া শারি। অহুমশুবা, মীয়াম্না মখোয়গী অনকপদা ফর্স্ত এদ ফংফম লৈগদবনি হায়বসিদা মিৎয়েং চঙলি। মরম অদুনা, প্রাইমরী হেল্থ সেন্তরশিংবু ফগৎহল্লিবনি। লাইরবশিংনা হোস্পিতালদা লেম্না লাইয়েংবা ফংবা হায়বসিনা ঐখোয়গী মরিশুবা মিৎয়েং চঙবনি। মসিগীদমক্তা, আয়ুশমান ভারত য়োজনাগী মখাদা লুপা লাখ ৫ ফাওবগী লেম্না লাইয়েংবগী খুদোংচাবা ভারত সরকারনা পীরি। অফবা লাইয়েংগীদমক্তা অচৌবা শহরগী মখা পোন্দবা হায়বসিনা ঐখোয়গী মঙাশুবা মিৎয়েং চঙবনি। ঐখোয়গী সরকারনা মসিগীদমক্তা হেল্থ ইনফ্রাস্ত্রকচরদা মমাংদা পাংথোক্ত্রিবা মওংদা শেল থাদরিবনি। “ইং ২০১৪গী মমাংদা লৈবাক অসিদা শুপ্নগী এমস ৭খক লৈরম্মি। মসিগী মনুংদগী দিল্লীগী এমস নত্তনা এম.বি.বি.এস. তম্ফম লৈতবা, ও.পি.দি. লৈতবা কয়া য়াওদুনা অৱাৎপা য়াম্না লৈরম্মি। ঐখোয়না ফিভম অসিবু শেমদোক্তুনা লৈবাক অসিদা অনৌবা এমস ১৬ লিংখৎখি। মসিগী মনুংদগী এমস গুৱাহাতীসু অমনি”। তরুকশুবা মিৎয়েং চঙবগী মতাংদা প্রধান মন্ত্রীনা অসুম্না হায়খি, “ঐখোয়গী সরকারগী তরুকশুবা মিৎয়েং চঙবদি, দাক্তরগী মশিং ৱাৎলিবসি কোকহনবনি। মমাংগী চহি ৭তা, এম.বি.বিএস. অমসুং পি.জি. তম্বগীদমক্তা অনৌবা সিত লিশিং ৭০ হেন্না হাপখ্রে।ঐখোয়গী সরকারনা আয়ুশ দাক্তর লাখ ৫ হেনববুসু এলোপেথীগী দাক্তরগা থাক মান্নৈ হায়না লৌরে”। সরকারগী তরেৎশুবা মিৎয়েং চঙবদি, হকশেল সেবাশিংবু দিজিতাইজ তৌবনি। লাইয়েংবগীদমক্তা অশাংবা ক্যু লেপ্তবা, লাইয়েংবগী মিংদা থেংনরিবা অৱাবা কয়াদগী কোকহন্নবা সরকারনা হোৎনরি। মসিগীদমক্তা স্কিম অমগী মথংদা অমা চলায়রি হায়না শ্রী মোদীনা মখা তাখি। “ঐখোয়না হোৎনরিবা অসিগী পান্দমদি লৈবাক পুম্বগী মীয়াম্না কেন্দ্র সরকারগী স্কিমশিংগী কান্নববু লৈবাক্কী মফম অমা হেক্তদগী ফংবা য়াহন্নবনি অমসুং মসিদা অথিংবা অমত্তা লৈহল্লোই। মসিনা ৱান নেসন, ৱান হেল্থকী ৱাখল্লোন্নি। মসিগী ইথিল অসিনা চহি ১০০গী মনুংদা থোকপা খ্বাইদগী চাউবা লাইচৎ মনুংদা পাঙ্গল হাপখি, শিংনবা অসিগা থেংনবা ঙম্নবা পাঙ্গল হাপখি”, হায়না প্রধান মন্ত্রীনা মিৎয়েং চঙখি।
কেন্সর লাইয়েংবদা শেল য়াম্না চঙবা হায়বসিনা মীওই খুদিংগী পুক্নিংদা খ্বাইদগী ৱাবা ৱাফম অয়া ওইরম্মি হায়না প্রধান মন্ত্রীনা হায়খি। লাইয়েংবদা শেল য়াম্না চঙবনা মরম ওইরগা ইমুং মনুংদা অৱাবা তাহৌরগনি অমসুং শেল তোনশিনখ্রগনি হায়বগী পাখত্তুনা নুপীশিংনা অয়াম্বা ওইনা লাইয়েংবদগী নাথোক্তুনা লৈরম্মি। কেন্সরগী হিদাক লাংথক্কী মমলবু তংখায়গী চাংদা হন্থহন্দুনা কেন্সর লাইয়েংবদা সরকারনা শেল য়াম্না চঙহন্দনবা হোৎনবগা লোয়ননা মসিনা মরম ওইরগা অনাবাশিংগী লুপা করোর ১০০০গী চাংদা য়ামদ্রবদা তুংশিনবা ঙমহনখি। জন ঔশধী কেন্দ্রশিংদা হিদাক ৯০০ হেন্না অহোঙবা মমলদা হৌজিক ফংলি। আয়ুশমান ভারত স্কিমগী বেনিফিশরী কয়া অমদি কেন্সরনা নাবশিংনি।
আয়ুশমান ভারত অমসুং ৱেলনেস সেন্তরশিংনা কেন্সর কেসশিংবু ঙন্না খঙদোকপদা তেংবাংলি হায়না প্রধান মন্ত্রীনা ফোংদোকখি। অসম অমসুং লৈবাক্কী তোঙানবা মফমশিংদা মীওই করোর ১৫ হেনববনা ৱেলনেস সেন্তরশিংদা কেন্সর স্ক্রীনিং তৌখ্রে। রাজ্য অসিদা মেদিকেল ইনফ্রাস্ত্রকচর ফগৎহনবগীদমক্তা প্রধান মন্ত্রীনা অসম সরকারবু থাগৎখি। জিলা খুদিংদা মেদিকেল কোলেজ লৈহনগনি হায়বা লৈবাক্কী ৱারেপ মঙফাওনহন্নবগীদমক্তা মুখ্য মন্ত্রী অমসুং মহাক্কী কাঙবুনা মশক থোকপা থবক পায়খৎলি হায়না শ্রী মোদীনা হায়খি। ওক্সীজেন্দগী হৌরগা ভেন্তিলেতর ফাওবগী খুদোংচাবা পুম্নমক ফংহনগনি হায়বা কেন্দ্র সরকারগী ৱাফম্বু প্রধান মন্ত্রীনা অমুক্কা হন্না পনখি। অঙাংশিংদা ভেক্সিন কাপ্পা য়াহনবা অমসুং অহলশিংগী প্রীকোস্নরী দোজ কাপ্পগী খুদোংচাবা পীদুনা ভেক্সিন কাপ্পগী থৌওং পাকথোক চাউথোক্লবনিনা মীয়াম খুদিংনা ভেক্সিন কাপথোক্নবা প্রধান মন্ত্রীনা হায়খি।
কেন্দ্র অমসুং অসম সরকারনা চা বগানশিংদা থবক তৌরিবা মীয়ামগী পুন্সি মহিং নুংঙাইহন্নবা থম্মোই শেংনা হোৎনরি। রেসন লেম্না পীবদগী হৌরগা হর ঘর জল য়োজনাগী মখাদা ফংবা খুদোংচাবা কয়াবু চা বগানগী ইমুংশিংদা অথুবা মতমদা য়ৌহন্নবা অসম সরকারনা কন্না হোৎনরি হায়না প্রধান মন্ত্রীনা পাউদমখি।
মীয়ামগী য়াইফ য়ুম্বালগী মতাংদা ৱাখল্লোন হোংলকপগী মতাংদা প্রধান মন্ত্রীনা মিৎয়েং চঙখি। ঙসিদি, মীয়ামগী য়াইফ য়ুম্বাল হায়বগী ৱাহন্থোক হেন্না পাকথোক চাউথোক্লে। মমাংদদি, মীয়ামগী য়াইফ য়ুম্বালগা সবসিদী খরখক্তগা মরী লৈরম্বনি। ইনফ্রাস্ত্রকচর অমসুং কন্নেক্তিবিতীগী প্রোজেক্তকা মসিগা মরী লৈনবগী মতৌ উবা ফংলমদে। কন্নেক্তিবিতী লৈতবা মতমদা, মীয়ামগী সেবা য়ৌহনবা হায়বসি য়াম্না ৱানা থোকই। ঙসিদি, লৈবাক অসিনা মমাংগী চহি-চাগী ৱাখল্লোন তুংদা থম্লমদুনা তুংলমচৎকীদমক্তা খোঙদারি। শোরোক, রেল অমসুং এয়রগী নেৎৱর্ক পাকথোক-চাউথোকপগী মতৌ অসম মনুংদা হৌজিক উবা ফংলে অমসুং মসিনা লাইরবা, নহারোল, নুপী, অঙাং, শোত্থরবা অমসুং ত্রাইবেল খুন্নাইগী মীওইশিংদা কান্নবা পীরি। ঐখোয়না সবকা সাথ, সবকা বিকাস, সবকা বিশ্বাস অমসুং সবকা প্রয়াসকী ইথিলগা লোয়ননা অসম অমসুং লৈবাক্কী চাউখৎ-থৌরাংগী থবক পায়খৎলি হায়না প্রধান মন্ত্রীনা মহাক্কী ৱারোল লোইশিনখি।
অসম সরকার অমসুং তাতা ত্রস্তনা পুন্না পায়খৎমিন্নবা খোঙথাং, অসম কেন্সর কেয়র ফাউন্দেসন্না রাজ্য অসিদা কেন্সর হোস্পিতাল ১৭ লৈহন্দুনা খা-এসিয়াগী খ্বাইদগী চাউবা অমসুং শেল য়াম্না চঙদবা কেন্সর কেয়র নেতৱর্ক ওইহন্নবা প্রোজেক্ত অমা থবক্তা ওন্থোক্লি। প্রোজেক্ত অসিগী অহানবা ফেজকী মখাদা শাগদবা কেন্সর হোস্পিতাল ১০গী মনুংদগী তরেত শাবা লোইরে অমসুং অহুম অমনা লোইশিনবগী তোঙানবা থাক্তা লৈরি। প্রোজেক্ত অসিগী অনিশুবা ফেজকী শরুক ওইনা, কেন্সর হোস্পিতাল ৭ শাগনি।
इससे एक बहुत बड़ा आर्थिक बोझ गरीब और मिडिल क्लास परिवारों पर पड़ता था।— PMO India (@PMOIndia) April 28, 2022
गरीब और मिडिल क्लास की इस परेशानी को दूर करने के लिए बीते 5-6 सालों से जो कदम यहां उठाए गए हैं, उसके लिए मैं सर्बानंद सोनोवाल जी, हेमंता जी और टाटा ट्रस्ट को बहुत साधुवाद देता हूं: PM @narendramodi
असम ही नहीं नॉर्थ ईस्ट में कैंसर एक बहुत बड़ी समस्या रही है।— PMO India (@PMOIndia) April 28, 2022
इससे सबसे अधिक प्रभावित हमारा गरीब होता है, मध्यम वर्ग का परिवार होता है।
कैंसर के इलाज के लिए कुछ साल पहले तक यहां के मरीज़ों को बड़े-बड़े शहरों में जाना पड़ता था: PM @narendramodi
हमारी सरकार ने सात चीजों- या स्वास्थ के सप्तऋषियों पर बहुत फोकस किया है।— PMO India (@PMOIndia) April 28, 2022
पहली कोशिश ये है कि बीमारी की नौबत ही नहीं आए।
इसलिए Preventive Healthcare पर हमारी सरकार ने बहुत जोर दिया है।
ये योग, फिटनेस से जुड़े कार्यक्रम इसलिए ही चल रहे हैं: PM @narendramodi
चौथा प्रयास है कि गरीब को अच्छे से अच्छे अस्पताल में मुफ्त इलाज मिले। इसके लिए आयुष्मान भारत जैसी योजनाओं के तहत 5 लाख रुपए तक का मुफ्त इलाज भारत सरकार की तरफ से दिया जा रहा है: PM @narendramodi— PMO India (@PMOIndia) April 28, 2022
दूसरा, अगर बीमारी हो गई तो शुरुआत में ही पता चल जाए। इसके लिए देश भर में लाखों नए टेस्टिंग सेंटर बनाए जा रहे हैं।— PMO India (@PMOIndia) April 28, 2022
तीसरा फोकस ये है कि लोगों को घर के पास ही प्राथमिक उपचार की बेहतर सुविधा हो। इसके लिए प्राइमरी हेल्थ सेंटरों को सुधारा जा रहा है: PM @narendramodi
हमारा पांचवा फोकस इस बात पर है कि अच्छे इलाज के लिए बड़े-बड़े शहरों पर निर्भरता कम से कम हो।— PMO India (@PMOIndia) April 28, 2022
इसके लिए हेल्थ इंफ्रास्ट्रक्चर पर हमारी सरकार अभूतपूर्व निवेश कर रही है: PM @narendramodi
साल 2014 से पहले देश में सिर्फ 7 एम्स थे।— PMO India (@PMOIndia) April 28, 2022
इसमें से भी एक दिल्ली वाले को छोड़ दें तो कहीं MBBS की पढ़ाई नहीं होती थी, कहीं OPD नहीं लगती थी, कुछ अधूरे बने थे।
हमने इन सभी को सुधारा और देश में 16 नए एम्स घोषित किए।
एम्स गुवाहाटी भी इन्हीं में से एक है: PM @narendramodi
हमारी सरकार का छठा फोकस इस बात पर भी है कि डॉक्टरों की संख्या में कमी को दूर किया जाए।— PMO India (@PMOIndia) April 28, 2022
बीते सात साल में MBBS और PG के लिए 70 हजार से ज्यादा नई सीटें जुड़ी हैं।
हमारी सरकार ने 5 लाख से ज्यादा आयुष डॉक्टर्स को भी एलोपैथिक डॉक्टरों के बराबर माना है: PM @narendramodi
हमारी सरकार का सांतवां फोकस स्वास्थ्य सेवाओं के डिजिटाइजेशन का है।— PMO India (@PMOIndia) April 28, 2022
सरकार की कोशिश है कि इलाज के लिए लंबी-लंबी लाइनों से मुक्ति हो, इलाज के नाम पर होने वाले दिक्कतों से मुक्ति मिले।
इसके लिए एक के बाद एक योजनाएं लागू की गई हैं: PM @narendramodi
केंद्र और असम सरकार चाय बगानों में काम करने वाले लाखों परिवारों को बेहतर जीवन देने के लिए पूरी ईमानदारी से जुटी है।— PMO India (@PMOIndia) April 28, 2022
मुफ्त राशन से लेकर हर घर जल योजना के तहत जो भी सुविधाएं हैं, असम सरकार उनको तेज़ी से चाय बगानों तक पहुंचा रही है: PM @narendramodi


text:
নমস্কার!
ঐখোয়না হর এক্সেলেন্সী ইঙ্গর এন্দর্সন, য়ু.এন.ই.পি., গ্লোবেল হেদ, হিস এক্সেলেন্সী অকিম স্তৈনর, য়ু.এন.দি.পি., গ্লোবেল হেদ, ঐহাক্কী চানরবা মরূপ, শ্রী দেবিদ মালপাস, ৱর্ল্দ বেঙ্ককী প্রসিদেন্ত, লোর্দ নিকোলাস স্তর্ন, শ্রী কেস সনস্তৈন, ঐহাক্কী মরূপ শ্রী বিল গেৎস, শ্রী অনিল দাসগুপ্তা, ভারতকী ইনভাইরনমেন্ত মন্ত্রী, শ্রী ভুপেন্দর য়াদবকী ৱাহন্থোক্না থল্লবা ৱারোল তাখ্রে।
ঐহাক্না মখোয়গী ৱাখল্লোনগীদমক্তা থাগৎচরি।
ইবেম্মা অমসুং ইবুংঙোশিং,
নুংশিরবা মরূপশিং,
নমস্তে।
ঙসিগী থৌরম অমসুং থৌরম অসি পাংথোক্লিবা ঙসিগী তাং অনিমক য়াম্না মতাং চাবা অমসুং চুনবা ওই। ঐখোয়না এল.আই.এফ.ই.- লাইফস্তাইল ফোর দি ইনভাইরনমেন্ত মুবমেন্ত হৌদোক্লি। হন্দক্কী চহিগী মালেমগী ইনভাইরনমেন্ত নুমিৎ কেম্পেনগী স্লোগান অসিদি – “অমত্তা ঙাইরবা পৃথীবি” হায়বনি। অদুগা মিৎয়েং চঙলিবা হীরম্না – “মহৌশা ইমাগা নুংশি চাননা তুং কোইনা লৈমিন্নবা” হায়বসিনি। মসিগী হকচিন্না মরু ওইবা অমসুং মরী লৈনবা ৱারোইশিন পুম্নমক ৱাহৈ খরসিদা লোয়না য়াওরবনি।
মরূপশিং,
ঐখোয়গী গ্রহনা থেংনরিবা শিংনবশিং ঐখোয়না নীংথিনা খঙলবনি। হৌজিক্কী মতমগী তঙাই ফদবা হীরমদি হ্যুমেন সেন্ত্রিক, পুন্না হোৎনমিন্নবা অমসুং সস্তেনেবল দিভেলপমেন্তপু তেংবাংবা অচৌবা খোঙথাংশিংনি। মমাংগী চহিদা গ্লাসগোদা পাংথোকখিবা কোপ২৬ সম্মিত্তা ঐহাক্না মিসন এল.আই.এফ.ই.-লাইফস্তাইল ফোর ইনভাইরনমেন্তকী ৱাহৌদোক থমখি। অসিগুম্বা মিসন অসিগীদমক্তা হোৎনবা অসিদা মালেম শিনবা থুংবনা শৌগৎনরকখি। মসিগী লাইফ মুবমেন্ত অসিনা ঙসিদি থবক ওইনা পাংথোক্লকপা অসিদা ঐহাক্না নুংঙাইবা ফাওই। অসিগুম্বা রেকোর্দ ওইনা শৌগৎলকপা অসিদা ঐহাক্না তৌবীমল উৎচরি। মমিং মক্না তাক্লিবগুম্না, মিসন লাইফনা ঐখোয় অমমম অমসুং অপুনবনা হেন্না ফবা গ্রহ অমা ওইহন্নবা অঙম্বা পাংথোক্নবা খঙহল্লি। লাইফকী পান্দমদি গ্রহগা চুনবা পুন্সি মহিং অমা হিংবা অমসুং মসিদা অকায়-অতোই অমত্তা থোকহন্দবা হায়বসিনি। অসিগুম্বা পুন্সি মহিং হিংবা মীওইশিংবু “প্রো প্লানেত পীপল” কৌই। মিসন লাইফনা মমাংগী মতমশিংদগী তম্লি, হৌজিক্কী মতমদা থবক তৌরি অমসুং তুংগী মতমদা মিৎয়েং চঙলি।
মরূপশিং,
পৃথীবিনা মতম শাংবা পুন্সি অমা হিংলক্লিবা অসিগী মরমদি ঐখোয়গী ইপা-ইপুশিংনা মহৌশা ইমাগা নুংশি চানবা মরী অমা লৈনরম্বননি। চৎনবীগী মতাংদা লাকপা মতমদা, মালেমগী মফম খুদিংমক্না অকোয়বগী ফিভমগা মরী লৈনবা অচম্বা অমসুং তুং কোইনা চৎপা ৱারোইশিন পুরকপা চৎনবী অমমম লোইনা লৈনবনি।
ঘানাগী চৎনবীগী কাংলোন্না থেঙ্গু য়োকখৎপদা তেংবাংলি। তাঞ্জানিয়াগী সেরেঙ্গেতী লমদমদা শমু অমসুং বুশ বকশিংবু লাইগুম্না খন্নরি।
মসিনা মরম ওইরগা, মখোয়না আইনগী মাইয়োক্তা শাদানবগী থৌওং য়াম্না থেংনদে। ইথিওপিয়াদা ওকপাঘা অমসুং ওগ্রিকী উ অসি য়াম্না অখন্নবা ওই। জাপান্দা প্লাস্তিক্কী সস্তেনেবল ওইনা মহুৎ শিনবা য়াবা ফুরোশিকী লৈরি। স্বীদেনগী লাগোম ফিলোসোফীনা খল নাইবা পুন্সি পুক্নিং থৌগৎলি। ঐখোয় লাইনিংথৌ অমসুং লাইরেম্বীশিংগা মরী লৈনবা পাম্বী অমসুং শা-ঙা লৈরি। ঐহাক্না শুপ্নগী খুদম খরতমক পীবনি। অসিগুম্বা থৌওং ময়াম অমা লৈরি। রিদ্যুস, রি-য়ুজ অমসুং রিসাইকল হায়বসি ঐখোয়গী পুন্সিগী নুং-ফাওনা মরী লৈনরবা ৱাখল্লোন্নি। সর্ক্যুলর ইকোনোমীনা ঐখোয়গী চৎনবী অমসুং পুন্সি মহিংগী তৎন-থানবা য়াদ্রবা শরুক অমা ওইরি।
মরূপশিং,
ঐখোয়গী ভারত মচা বিলিয়ন ১.৩না মরম ওইরগা, ঐখোয়না ঐখোয়গী লৈবাক্তা ইনভাইরনমেন্তকী ওইনা য়াম্না ফবা থবক কয়া পাংথোকপা ঙমদুনা লাক্লি। ঐখোয়গী উমংগী শরুক হেনগৎলক্লি অমসুং কৈ, নোংশা, কবোকৈ, শমু অমসুং রাইনোগী মশিংসু হেনগৎলক্লি। ঐখোয়না নন-ফোসিল ফুএল সোর্সতা য়ুম্ফম ওইদুনা ইন্সতোল ইলেক্ত্রিক কেপাসিতী ৪০% য়ৌবগী পান্দম থম্বা অসিসু ফংবা ঙম্লে, থানখিবা চহি ৯গী মমাংদা। মমাংগী চহি খরদা এল.ই.দি. বল্ব চাউরাক্না মিলিয়ন ৩৭০মুক য়েন্থোকখ্রে। মসিনা চহিদা ইলেক্ত্রিসিতী য়ুনিৎ বিলিয়ন ৫০মুক কনবদা তেংবাংলি। মসিনা চহিদা কার্বন দাইওক্সাইদ মিলিয়ন তন ৪০মুকসু হন্থহল্লে। ঐখোয়না পেত্রোলদা ইথানোল য়ানবগী থৌওংদা অপুনবা ১০% ফংবা ঙম্লে, মসিসু নবেম্বর ২০২২ হায়না থমখিবা পান্দমগী থা ৫গী মমাংদনি।
ব্লেন্দিংগী থৌওংনা ইং ২০১৩-১৪দা পংয়াম য়ামদনা ১.৫% অমসুং ইং ২০১৯-২০দা ৫% ওইরম্বগা চাংদম্নবদা য়াম্না মশক থোকপা মায় পাকপা অমনি। মসিনা ভারতকী ইনর্জী সেক্যুরিতী হেন্না ফগৎহল্লে, বিলিয়ন দোল্লর ৫.৫গী ক্রুদ ওইল মীরমদগী পুরকপদা হন্থহল্লে। মসিনা কার্বন দাইওক্সাইদ থাদোকপগী চাংসু মিলিয়ন তন ২.৭ হন্থহল্লে। অদুগা, মসিনা লৌমীশিংগী শেন্থোক্তা চাউরাক্না বিলিয়ন দোল্লর ৫.৫গী চাংদা হেনগৎহনখ্রে। রিন্যুএবল ইনর্জীবু মীয়াম্না য়াম্না পাম্বা হেনগৎলক্লি অমসুং ঐখোয়গী সরকারনা মসিগী সেক্তর অসিবু চাউখৎহন্নবা অহেনবা মিৎয়েং চঙলি।
মরূপশিং,
ঐখোয়গী মাঙদা লৈরিবা লম্বী অসিদি ইন্নোভেসন অমসুং ওপন ওইবগী থবক ঙাক্তা ওইরে। ঐখোয়না সস্তেনেবল দিভেলপমেন্ততা মিৎয়েং চঙলিবা ইন্নোভেতর খুদিংবু থাক খুদিংদা শৌগৎলসি। পান্দম অসি ফংবদা তেক্নোলোজীনা য়াম্না চাউবা মতেং ওইগনি। চৎনবী অমসুং তেক্নোলোজীনা পুল্লকপা মতমদা, লাইফকী পান্দমবু ঐখয়না মখা তানা পুথবা য়াগনি। ঐহাক্না একাদমিক মালেম, রিসর্চ তৌরিবা অমসুং ঐখোয়গী মতিক লৈরবা স্তার্ত-অপশিংনা মসিগী মতাংদা খনবীয়ু হায়না অখন্ননা হায়জনীংই। মখোয়গী নহা ওইবগী শক্তি অসিমক হৌজিক্কী চিরবা তাঞ্জা অসিদা মালেম্না মথৌ তারিবনি। ঐখোয়না ঐখোয়গী খ্বাইদগী ফবা থৌওং অমগা অমগা লান্নবা অমসুং মখোয়গী মায় পাক্লবা থৌওংশিংদগী তমজবা হায়বসিদা থৱাই য়াওনা য়াগদবনি।
মহাত্মা গান্ধীনা জিরো-কার্বন পুন্সি মহিংগী মতাংদা হায়রম্মি। ঐখোয়গী নুংতিগী পুন্সিদা ঐখোয়না মসিগা খ্বাইদগী চুনবা থৌওং খনসি। ঐখোয়না রি-য়ুজ, রিদ্যুস অমসুং রি-সাইকল ৱাখল্লোনগী তুং ইল্লসি। ঐখোয়গী গ্রহ অসি অমখক্তনি অদুবু ঐখোয়না হোৎনবদি য়াম্না হোৎনগদবনি। পৃথীবি অমা, হোৎনবনা ময়াম।
মরূপশিং,
ভারতনা অফবা অকোয়বগী ফিভম অমগীদমক্তা অমসুং মালেমগী ওইবা ৱেলনেস ফগৎহনবগী হীরম খুদিংদা শৌগৎনবা শেম-শাদুনা লৈরি। ঐখোয়গী থবকশিংনা মসিগী মতাংদা অদুমক তাকচরি। ঐখোয়না য়োগবু হেন্না মমিং চৎহন্নবা লুচিংবগী থৌদাং লৈবদা য়াম্না চাউথোকচরিবনি। ইন্তর্নেস্নেল সোলর এলাইএন্স, ৱান সন, ৱান ৱর্ল্দ, ৱান গ্রিদতা মিৎয়েং চঙলিবা, কোওলিসন ফোর দিজাজতর রেজিলিএন্ত ইনফ্রাস্ত্রকচরনা চাউরবা থৌদাং য়ারি। মালেম্না মসিগুম্বা খোঙথাংশিংদা শৌগৎলকপা অসিদা ঐখোয়না নুংঙাইবা ফাওরি। লাইফ মুবমেন্তনা ঐখয়বু অমত্তা ওইহনগনি অমসুং তুংগী চারোন শুরোনশিংগী অফবা মতম অমা পীগনি হায়বগী ঐহাক্না থাজৈ। ঐহাক্না মালেমবু খোঙচৎ অসিদা পুন্না চৎমিন্নসি হায়বগী পাউজেল পীজরি। ঐখোয়না পুন্দুনা গ্রহ অসিবু হেন্না ফহল্লসি। ঐখোয়না পুন্না হোৎনমিন্নরসি। হৌজিক্কী মতমসিদি থবক ওইনা পাংথোকপগী মতম্নি। লাইফকী থবক, লাইফস্তাইল ফোর ইনভাইরনমেন্তকী থবক।
অদোম্বু থাগৎচরি।
অদোমবু হন্ন-হন্না থাগৎচরি।


text:
১৮৯১গী খোংজোম লানদা বৃটিশ লান্মীশিংগা লান্থেংনরম্লগা থৱাই কৎখ্রবা ইপা ইপুশিংবু ইকায় খুম্নবা উৎলদুনা এপ্রিলগী তাং ২৩ বোরাক তম্পাক্কী মফম মফমদসু নুমিৎ অসিবু নীংশিংলদুনা ১২৭শুবা খোংজোম নুমিৎ পাক শন্না পাঙথোক্নখি।
নুমিৎসিগা মরী লৈননা অথৌবা নীংশিংলুপ, লখিপুরনা শিল্লাংদুনা কোঞ্জেংলৈকায়দা লুপকী প্রেসিডেন্ট আর কে সনাহলনা লূপকী ফিরাল চীংখৎতুনা নুমিৎসিগী থৌরম হৌদোকখি।
মতুংদা লখিপুর সাব-দিবিজনগী স্টেত বেঙ্ক অফ ইন্দিয়া লখিপুর ব্রাঞ্চকী মমাংদা খিল্লিবা বীর টিকেন্দ্রজিৎ অমসুং নেতাজিগী মীতমদা লৈ-শু কৎতুনা ইকায় খুম্নবা উৎখি।
লোয়ননা লখিপুরদগী নীংথেমখুন তাবা লম্বী মপান্দা লৈরিবা নীংথেম পুখ্রিদা চৎতুনা খোংজোম লান্দা থৱাইনা পোন্থা ওইখ্রবা অথৌবাশিংগী মফমদা তর্পণ কৎখি।
মতুংদা কোঞ্জেংলৈকায়দা লৈরিবা মণিপুরী গেষ্ট হাউসতা লূপকী প্রেসিডেন্ট আর কে সনাহলনা ময়ায় তাংবল লৌদুনা পাঙথোকপা অফোঙবা মীফমদা অথৌবা নীংশিংলূপকী জেনরেল সেক্রেটরী য়ুম্নাম নদীয়াচাঁন্দনা মীয়াম্বু তরাম্না ওকপগী ৱারোল পীখি।
থোকচোম কৃষ্ণমোহন এক্স প্রেসিডেন্ট অথৌবা নীংশিংলূপনা চীফ গেষ্ট অমসুং অয়েকপম কুলচন্দ্র, এদভোকেত মুতুম ওংবী রীনা এদভাইজর অথৌবা নীংশিংলুপনা গেষ্ট অফ ওনর ওইনা থৌরমদা শরুক য়াখি।
চাংখ্রময়ুম বিদিত কুমারনা শৈহৌ অমসুং শৈরোই ঈশৈ শকখি।
থৌরমগা মরী লৈননা লোংজম গোপেন্দ্র, খাঙেম্বম বিশ্বনাথ, লৈশুংবম রবীন্দ্র, থোকচোম বিশ্বনাথ নচিংবা মরুওইবা মীওইশিংনসু ৱা ঙাংখি।
ইঙুদম নীরবীরনা মীয়ামদা থাগৎ ৱারোল পীবগা লোয়ননা শৈরোই ঈশৈ শকতুনা নুমিৎসিগী থৌরম লোইশিনখি।
পুক্নিং থৌগৎনীঙাই ওইরিবদি কাছার জীলাগী ভুবন চীংনা কোনবা লমদম ভুবন নগরদা লৈরিবা য়ুম্নাক তরামুকতং ওইগনি হায়বা মৈতৈ খুঙ্গং অসিগী কংলাশাদা ঙসি অয়ুক খোংজোম নুমিৎকা মরী লৈননা অথৌবাশিংগী মফমদা হৈকৎ-লৈকৎ তমখি।
*** লখিপুরওনলাইন গী ফেসবুক পেজ লাইক তৌবিউ।
***Download Lakhipuronline Android App from Google Play store CLICK HERE


text:
লৌউ-শিংউ মন্ত্রালয়
ভারত সরকারনা লৌউ-শিংউগী লমদা লৌউবশিংগী শেন্থোক হেনগৎহন্নবা অমসুং নহাশিংদা থবক্কী খুদোংচাবা পীনবা থোক্লকপা স্তার্ত-অপশিংবু পুক্নিং থৌগৎলিঃ কেন্দ্রগী লৌউ-শিংউ অমসুং লৌউবশিংগী য়াইফ য়ুম্বাল মন্ত্রী শ্রী নরেন্দ্র সিংহ তোমার
রাস্ত্রিয় কৃশি বিকাস য়োজনাগী শরুক ওইরিবা অনৌবা থৌওং পাংথোকপা অমসুং এগ্রিপ্রীনর্শিপকী মখাদা লৌউ-শিংউ মন্ত্রালয়না স্তার্ত-অপশিংদা শেল পীরি
অহানবা তাঙ্কক্কী ওইনা এগ্রো প্রোসেসিং, ফুদ তেক্নোলোজী অমসুং বেল্যু হাপ্পগী লমদা লৈবা স্তার্ত-অপ ১১২দা লুপা লাখ ১১৮৫.৯০গী শেনফম পীরগনি
Posted On:
31 JUL 2020 12:05PM by PIB Imphal
কেন্দ্র সরকারনা লৌউ-শিংউবগী হীরমদা য়াম্না মরু ওইবা পীরি। লৌউবশিংগী শেন্থোক হেনগৎহন্নবা খুদোংচাবা পীবা অমসুং নহাশিংদা থবক পীবগী হীরমদা হকথেংননা অমসুং নাকোয়ননা তেংবাংনবা হায়দুনা স্তার্ত-অপশিংদা পুক্নিং থৌগৎলি। কেন্দ্রগী লৌউ-শিংউ অমসুং লৌউবশিংগী য়াইফ য়ুম্বাল, খুঙ্গং চাউখৎপা অমসুং পঞ্চায়তী রাজ মন্ত্রী শ্রী নরেন্দ্র সিংহ তোমারনা হায়খিবদা প্রধান মন্ত্রী শ্রী নরেন্দ্র মোদীনা মরু ওইনা হায়বগী মতুং ইন্না স্তার্ত-অপ অমসুং এগ্রিপ্রীনর্শিপকী খুত্থাংদা লৌউ-শিংউ অমসুং মসিগা মরী লৈনবা হীরমদা অনৌবা তেক্নোলোজী কয়া খুমাং চাউশিলহন্নবা হোৎনগদবনি হায়খি। মরম অদুনা রাস্ত্রিয় কৃশি বিকাস য়োজনাগী মখাদা অনৌবা থৌওং পাংথোকপা অমসুং এগ্রিপ্রীনর্শিপকী পোৎলমশিং অসি খুমাং চাউশিলহল্লি। ইং ২০২০-২১গী অহানবা তাঙ্কক্কী ওইনা এগ্রো প্রোসেসিং, ফুদ তেক্নোলোজী অমসুং বেল্যু হাপ্পগী লমদা লৈবা স্তার্ত-অপ ১১২দা লুপা লাখ ১১৮৫.৯০গী শেনফম পীরগনি অমসুং মসিনা লৌউবশিংগী শেন্থোক হেনগৎহবদা তেংবাংগনি। শেন্থং অসি ইন্সতোলমেন্ততা পীগনি।
শ্রী তোমারনা হায়খিবদা থা অসিগী অহৌবদা ভারতকী এগ্রিকলচর রিসর্চ, এস্কতেন্সন অমসুং মহৈ-তম্বীবগী খুমাং চাউশিনবগী ফিভম য়েংশিনবা মতমদা প্রধান মন্ত্রী শ্রী নরেন্দ্র মোদীনা লৌ-শিংউবা অমসুং মরী লৈনবা হীরমশিংদা অনৌবা থৌওং অমসুং তেক্নোলোজী শিজিন্নহনগে হায়রবদি স্তার্ত-অপ অমসুং এগ্রিপ্রীনরশিং অসি পুক্নিং থৌগৎকদবনি হায়না হায়খ্রবনি হায়খি। মহাক্না লৌউবশিংদা দিমান্দগী ই-পাউ ফংহন্নবা ইনফোর্মেসন তেক্নোলোজী শিজিন্নবগী কান্নবগী তঙাই ফদবশিংগী মতাংদা পনখি। ভারতকী খুন্নাইশিংগী নাৎকী ওইবা লৌশিং অসি তেক্নোলোজী অমসুং নহাশিং অমসুং এগ্রিকলচর ক্রেজুএৎশিংগী মহৈ-মশিংগা পুনশিন্নদুনা ভারতকী লৌউ-শিংউদা লৈরিবা অপুনবা মতিক অসি শিজিন্নদুনা খুঙ্গংগী মফমশিং অসি শেমদোকপা ঙমগনি হায়না প্রধান মন্ত্রীনা হায়খি। মশক খঙলবা খুদোংচাদবশিংগী ৱারোয়শিন পীবা অমসুং লৌউ-শিংউবগী থবক্তা থিলহল্লিবা কয়া অসি হন্থহন্নবা চানবা খুৎশু-খুৎলায়গী মওং শাবগী হেক্কাথোনশিং অসি চহিদা অনিরক শিন্নবসু মহাক্না হায়খি।
কেন্দ্রগী লৌউ-শিংউ অমসুং লৌউবশিংগী য়াইফ য়ুম্বাল মন্ত্রীনা লৌউ-শিংউবা অসিদা চাংয়েংনবা লৈবা, মসিদা য়ুম্ফম ওইবা থবকশিংদা নীংথিনা তাকপী তম্বীবা অমসুং য়াম্না থুনা অনৌবা তেক্নোলোজী শিজিন্নবদা অকনবা মিৎয়েং চংখি। লৌউ-শিংউবদা লন্নাইগী মীওইশিংনা শেল থাদরকপা হেনগৎলক্লিবা অসি পল্লদুনা শ্রী তোমারনা বেল্যু হাপ্পা অমসুং স্তার্ত-অপশিংগী তঙাই ফদবশিংগী মতাংদা পনখি। মহাক্কী মংলান্দি নহাশিংবু লৌউ-শিংউবদা পুক্নিং চিংশিন্দুনা শেক্তর অসিবু ইনোৎ হাপ্পনি। লৌউ-শিংউবা অমসুং মরী লৈনবা হীরমশিং অমসুং খুঙ্গংগী শেন্মিৎলোন্দা চাউখৎপা পুরক্নবা ভারত সরকারগী খোঙথাং কয়া অসি য়েংদুনা লৌউ-শিংউবা অমসুং মসিগা মরী লৈনবা হীরমশিং মপাঙ্গল হেনগৎহনবগী পান্দম লৈরিবা রাস্ত্রিয় কৃশি বিকাস য়োজনাসু নৌনা শেমদোকখ্রে।
শেমদোক্লবা স্কিম অসিগী মখাদা অনৌবা থৌওং পুথোকপা অমসুং এগ্রি-ওন্তোপ্রীনর্শিপ দিবেলপমেন্ত প্রোগ্রাম অমা স্তার্ত-অপ অমসুং এগ্রিপ্রীনর্শিপ্তা শেল থাদদুনা চাউখৎহন্নবা অমসুং ইঙ্ক্যুবেসন ইকোসীস্তেম হিংহনবগী থৌওং অমা লোঞ্চ তৌখ্রে। দি.এ.সি. অমসুং এফ.দবল্যু.না লৈবাক শিনবা থুংনা এদবর্তাইজ তৌবা অমসুং য়াম্না কুপ্পা খনবগী থৌওং অমগী তুংদা নোলেজ পার্ত্নর (কে.পি.) ৫ অমসুং আর.কে.ভি.ৱাই.-আর.এ.এফ.তি.এ.এ.আর. এগ্রিব্যুজিনেস ইঙ্ক্যুবেতর (আর.-এ.বি.আই.) ২৪বু সেন্তর ওফ এক্সেলেন্স ওইনা খনখ্রে।
তোঙান তোঙানবা নোলেজ পার্ত্নর অমসুং এগ্রিব্যুজিনেস ইঙ্ক্যুবেতরশিংনা এগ্রো প্রোসেসিং, ফুদ তেক্নোলোজী অমসুং বেল্যু হাপ্পগী লমদা খনগৎলবা স্তার্ত-অপ ১১২দা অহানবা তাঙ্কক্কী ওইনা লুপা লাখ ১১৮৫.৯০গী শেনফম পীরগনি। মসিগী শেন্থংশিং অসি ইন্সতোলমেন্ততা পীগনি। মসিগী স্তার্ত-অপশিং অসি ভারতকী তোঙানবা মফমশিংদা লৈবা এগ্রিব্যুজিনেস ইঙ্ক্যুবেতর (কে.পি. অমসুং আর.এ.বি.আই.) ২৯দা থা অনিগী ত্রেনিং পীখি। স্তার্ত-অপশিং অসিনা নহাশিংদা থবক পীগনি। মসিগী মথক্তা মখোয়না লৌউবশিংদা খুদোংচাবা কয়া পীদুনা মখোয়গী শেন্থোক হেনগৎহনবদা হকথেংননা অমসুং নাকোয়ননা তেংবাংগনি। এগ্রি-ওন্তোপ্রিনর্শিপকী মতাংদা অকুপ্পা ৱারোল খংনবগীদমক্তা আর.কে.ভি.ৱাই.গী ৱেবসাইৎ https://rkvy.nic.in দা চংদুনা খঙবা য়াগনি।
*****
(Release ID: 1642550)
Visitor Counter : 121


text:
উপ-রাস্ত্রপতিগী লোইশঙ
উপ রাস্ত্রপতিনা জাতিগী অমত্তা ওইবগী মপাঙ্গলবু থুগাইনবা হোৎনরিবশিং লান্থেংননবা হায়খ্রে
ভি.পি.না মালেমগী ওইবা মচিল-মনাও ওইবগী পুক্নিং থৌগৎনবা হায়খ্রে
ভারতকী নহারোলশিংবু মখোয়গী অনিং অপাম্বদা মশাগী ওইজবা মকা লাম্না ৱাখল খন্নবা অমসুং নোংচুপলোমগী মতৌ তমদনবা হায়রি
উপ রাস্ত্রপতিনা শ্রী ঔরোবিন্দোগী পুন্সিগী ওইহবা ফোতোশিংগী একজিবিসন হৌদোকখ্রে
শ্রী ঔরোবিন্দোগী পাউতাক মালেম পুম্বদা শন্দোক্নবা হায়খ্রে
লাইনিং লাইশোন অসি ভারতকী চাওরবা চৎনবীগী কাংলোন্নি
ওজাশিংনা মহৈরোইশিংগী মরক্তা চিং-লেম্বা অমসুং লাইনিং-লাইশোনগী মতৌ তমহনগদবনি -উপ রাস্ত্রপতি
কনাগুম্বা অমনা ধর্ম্মদা অচুম্বা লাইনিং-লাইশোন ইল্লবদি, ধর্ম্মগী ওইবা খৎন-চৈনবা অমত্তা লৈরোই-উপ রাস্ত্রপতি
Posted On:
04 SEP 2021 1:32PM by PIB Imphal
উপ রাস্ত্রপতি, শ্রী এম. ভেঙ্কাইয়া নাইদুনা ঙসি ধর্ম্ম, লোল, জাৎ, বিজাৎ অমসুং কুচু খেন্নবগী সমাজদা খাইদোক্না হোৎনরিবা অসি লান্থেংননবা মীয়ামদা হায়খ্রে। মহাক্না হায় মদুদি ঐখোয়গী নিং-খা তম্বগী চহি ৭৫শুরকপা অসিদা ঐখোয়গী মখল কয়াগী খেন্নবা লৈরিবা সমাজ অসিদা অমত্তা ওইবা অমসুং অপুনবা অমা ওইনা চেৎশিন্নবা মখা তানা ৱাশক লৌগদবনি।
শ্রী ঔরোবিন্দোগী পুন্সিগা মরী লৈনবা ফোতো একজিবিসন হৌদোক্লদুনা শ্রী ঔরোবিন্দো ইন্তর্নেস্নেল স্কুলগী মহৈরোই অমসুং ওজাশিংদা ৱা ঙাংলদুনা উপ রাস্ত্রপতিনা মরুওইবা পীরদুনা হায় মদুদি ভারতকী তুংগী ওইবা অমগীদমক খাইদোক্নরিবশিং অসি শমজিনবা অমা মথৌ তাই হায়খি। ধর্ম্মগী অফবা ৱাখল্লোল অমা পুথোক্লদুনা মহাক্না হায় মদুদি করিগুম্বা মীপুম খুদিংনা ধর্ম্মা অসি অশেংবা থম্মোয়গী ওইবা অমদা চৎনরবদি ধর্ম্মদা খৎন-চৈনবা অমত্তা লৌরোই।
ভারতকী লাইনিং লাইসোন্দা শ্রী ঔরোবিন্দ্রোগী মিৎয়েং অসি হন্না হায়রদুনা , শ্রী নাইদুনা হায় মদুদি ভারতকী লাইনিং লাইশোন্দা য়াম্না ৱাংবা থাক্তা লৈরিবা অসি হৌদোক্তুনা লাক্লিবা মতমশিংদা মালেমগী ওইবা অনৌবা মওং অমা থমবা মথৌ তাই। ভারত ইমানা মশাগী লৈরিবা লল অসিনা শাগোন্নদুনা লৈবা পাম্লিবা অসি পল্লদুনা মহাক্না নহারোলশিংদা মখোয়গী ৱাখলোল মকা লাম্না লৈনবা অমসুং মীরমগী ওইবা মীতৌ তমদনা কন্না হায়খি। উপ রাস্ত্রপতিনা ঐখোয়গী হৌগৎলক্লিবা নহারোশিংদা ভারতকী চৎনবী অসিবু মখোয়দা লৈহৌনবা কন্না হায়খি।
শ্রী ঔরোবিন্দ্রোনা ভারতকী ফজরবা চৎনবী অমসুং লাইনিং লাইশোন অসিবু অমুক হিংগৎহন্নবা হায়রম্বা অসি নিংশিংলদুনা শ্রী নাইদুনা হায় মদুদি লাইনিং লাইোল অসিনা নুমিৎ খুদিংগী ওইবা পুন্সি মহিংগী চংদ্রবা য়াদবা অমনি। উপ রাস্ত্রপতিনা হায় মদুদি জি.দি.পি. অমসুং নুঙাই য়াইফবনা অরোইহবা ওইরোইদবনি।
শ্রী ঔরোবিন্দ্রোবু শক্নাইরবা য়োগী, ফিলোজোফর, কবি অমসুং নিংতম লান্মী অমা ওইনা লৌরদুনা উপ রাস্ত্রপতিনা হায় মদুদি মহাক অসি ভারত পুম্বগী পুক্নিং থৌগৎনিঙাইনি। “মহাক্কী ৱাঙাং অমসুং অইবসিংদা, মহাক্না মহাক্না মীয়ামদা নিং তম্বা অমা খক্তা নত্তনা মহাক্না লৈবাকঅসিগী অহোংবা অমা তম্বা পামখি” হায়না মহাক্না মখা তাখি।
১৯৪৭দা, ইন্দিপেন্দেন্স দেদা শ্রী ঔরোবিন্দ্রোনা লৈবাক্তা পীখিবা ৱারোল অমদা, শ্রী নাইদুনা হায়খি মদুদি মহাক্কী ৱাহৈশিং অসি য়াম্না পান্দম লৈবা অমসুং মীওই অমা, লৈবাক অমা অমসুং মালেমগী ওইনা মরী য়াম্না লৈনৈ হায়খি। শ্রী ঔরোবিন্দ্রোনা এসিয়া অসি মীওইবা খুনাই অমা চাউখৎপদা থৌদাং লৌখিবা, মহাক্না হায়খি এসিয়া অসি চাউখৎপদা ভারত অসি পুনশিনবা অমা মথৌ তাই হায়খি।
শ্রী নাইদুনা লাইনিং লাইশোন অসি মরু ওইবা কাংলোন অমনি হায়রদুনা মসি ঐখোয়গী নুমিৎ খুদিংগী ওইবা মরী লৈনহনগদবনি হায়খি। “মীওইবা খুদিংমক ঙসিমক করি তৌবা মথৌ তাই হায়বা খঙবা মথৌ তাই,” হায়না মহাক্না হায়খি।
উপ রাস্ত্রপতিনা হায় মদুদি পুদুচেরীদা ঔরোভাইল লিংখৎখিবা অসি শ্রী ঔরোবিন্দ্রোগী মালেমবু পুনশিনবগী পান্দম অমনি। মহৈরোই অমগী পাউখুম পীরদুনা মহাক্না হায় মদুদি জাতি খুদিংমক পুনশিনবা অমা মথৌ তাই। লৈবাক খরনা মখোয়না হেল্লি হায়না লৈরিবা অসিদা য়ানিংদবা ফোংদোক্তুনা মহাক্না হায় মদুদি মীওইবা খুনাই অমা চাউখৎপদা পুনশিনবা অমা মথৌ তাই হায়খি।
শ্রী ঔরোবিন্দ্রোগী মিৎয়েং নিংশিংলদুনা উপ রাস্ত্রপতিনা হায় মদুদি মহৈ তম্বা অসিনা থবক অমা তৌদুনা পুন্সি লেন্বা খক্তদা লেপ্লোইদবনি অদুবু ইমা লৈবক্কীদমক করি তৌবা ঙমগদগে হায়বা অসিদা পান্দম থমগদবনি। মহাক্না মরু ওইবা পীরদুনা হায় ওজাশিংনা মহৈরোইশিংগীদমক্তা ঐখোয়গী থায়নগী ভারতকী চৎনবী তম্বিগদবনি।
মহৈ তম্বা অসি থবক্কী খক্তা নত্তে অদুবু ৱাখল লৌশিং লৈনবনি হায়না মরু ওইবা পীরদুনা উপ রাস্ত্রপতিনা ভারত অসি বিশ্বা গুরু অমুক হন্না শেম্নবা হায়খি। “ভারতনা বিশ্বা গুরু শেমগদৌরিবা অশি মালেমবু শুপনমগীদমক নত্তে মসিনা ৱাখল অমসুং লৌশিং শন্দোক্নবনি,” হায়না মহাক্না হায়খি।
শ্রী ঔরোবিন্দ্রোগী ৱাহৈশিং পল্লদুনা শ্রী নাইদুনা হায় মদুদি ভারত অসি নেস্নেল এজুকেসনগী সিস্তেম অসিদা তৌবা য়াবা মপুং ফানা পাংথোক্লবা অমসুং ভারতকী নহারোলশিংবু শ্রী ঔরোবিন্দ্রোগী মংলান মংফাওননবা হোৎনবা অসিনা ওইথোকপা ঙমগনি। মহাক্না মখা তানা হায় মদুদি মীওইবা খুনাই অমা চাউখৎহনবা অসি শ্রী ঔরোবিন্দ্রোগী পাউতাক্না ওইথোকপা ঙমগনি। মহাক্না শ্রী ঔরোবিন্দ্রোগী ইন্তর্নেস্নেল স্কুলবু শ্রী ঔরোবিন্দ্রোগী পাউতাক্না লাইনিং লাইশোন্না অঙাংশিংবু পুক্নিং থৌগৎপগীদমক থাগৎপা ফোংদোকখি।
মহাক্না স্কুল অসিবু শ্রী ঔরোবিন্দ্রোগী পুন্সিদা মহাক্কী ১৫০শুবা মপোক কুমওন নিংশিং থৌরমদা ফোতো একজিবিসন অমা থমখিবা অসিদা থাগৎপা ফোংদোকখি। শ্রী ঔরোবিন্দ্রোগী স্কুলগী মহৈরোইশিংনা সংস্কৃত, তেলুগু, অমসুং ইংলিসতা প্রজেন্তেসন পীখি অমসুং বুরাকথাগী থোংদা শ্রী ঔরোবিন্দ্রোগী রেন্দিসন পীখি। শ্রী নাইদুনা মহৈরোইশিংবু ভারতকী সংস্কৃতী, চৎনবী অমসুং শ্রী ঔরোবিন্দ্রোগী পাউজেল পীবগীদমক থাগৎপা ফোংদোকখি।
শ্রী ঔরোবিন্দ্রোগী থৌরমগী এদভাইজরী মেম্বর শ্রী রামাচন্দ্রু তেজাবাথ, তেলঙ্গনাগী অখন্নবা মীহুৎ প্রোফেসর তি. তিরুপতি রাও, চেয়রমেন গবর্ননিং বোদী, মনিপুর য়ুনিভর্সিতীগী চাঞ্চচেলর দাঃ ছালামায়ি রেদি, শ্রী ঔরোবিন্দ্রো ইন্তর্নেস্নেল স্কুলগী প্রিন্সিপাল, ওজা, স্তাফ অমসুং মহৈরোইশিংনা থৌরম অসিদা শরুক য়াখি।
মপুং ফাবা ৱারোল মখাদা পীরি -
“ইচিল ইনাওশিং,
ঐহাক্না ঙসি ‘দ সাক্রেদ জর্নী ওফ শ্রী ঔরোবিন্দ্রোস লাইফ’ অসিদা ফোতো-একজিবিসন অসি য়াওবদা য়াম্না নুঙাইবা ফাওজৈ।
শ্রী ঔরোবিন্দ্রো, শক্নাইরবা রিবোলুসনরী য়োগী, ফিলোজোফর, কবি অমসুং নিংতম লান্মী অসিনা ভারত পুম্বদা পুক্নিং থৌগৎখি। মহাক্কী ৱাহৈ অমসুং অইবনা মীওই কয়াদা নিং তম্বগী অকনবা অনিংবা লৈবতা নত্তনা মহাক্কী ‘ইন্তিগ্রেল য়োগা’না পাউতাক কয়া অমা তম্বিখি।
চহি অসি লৈবাক অসিগী ওইনা য়াম্না চাউথোকচনিঙাই ওইবা মিৎকুপ অমনি নুঙাইরবা ওগস্ত ১৫ অসি পুৱারী ওইরবা থৌদোক অনি – ঐখোয়গী লৈবাক্কী নিং খা তম্বগী চহি ৭৫শুবা অমসুং শ্রী ঔরোবিন্দ্রোগী ১৫০শুবা মপোক কুমওন থোক্লি। নিংশিংনিঙাই ওইরবা থৌরম অসিদা শক্নাইরবা মহারিশী শিংগী লমজিং লমতাকশিং অসি ঐখোয়গী তুংগীদমক হন্না য়েংবা মথৌ তারে।
শ্রী ঔরোবিন্দ্রোনা ১৯৪৭দা মহাক্না লৈবাক অসিগীদমক থমখিবা মিৎয়েং মহাক্কী মংলান মঙা থোক্না ফোংদোকখি। মংলান মঙা পুম্নমক মীওই অমগী, লৈবাক্কী অমসুং মালেমগী ওইনা য়াম্না চাউবা পান্দম লৈজৈ।
মহাক্কী মংলান্দা, শ্রী ঔরোবিন্দ্রো ভারত অসিবু অপুনবা অমা ওইনবা য়াম্ন লিংবা সমাজ অমা ওইনবা খেন্নবা থম্লিবশিং মুথৎনবা হায়খি। ১৯৪৭বু নিংশিংলদুনা হায় মদুদি “ঙসি ওইরিবা ভারত অসি নিংবা থুংলে অদুবু মহাক্না পুনশিনবদি ঙমদ্রি”। শ্রী ঔরোবিন্দ্রোনা ভারতকী ফজরবা চৎনবী অমসুং লাইনিং-লাইশোন অমুক হন্না লিংখৎনবা কন্না লাওখি।
অতোপ্পা অমদা শক্নাইরবা লমদম অসিগী মচা সর্দার বল্লভাই পতেলগী মিৎয়েং অমসুং লুচিংবু থাগৎচরি। ঐখোয়গী নিংখা তম্বগী চহি ৭৫শুবা অসিদা ঐখোয়না ধর্ম্ম, মফম, লোল, জাৎ বিজাৎ অমসুং কুচু খেন্নবগী তোখাইনা তান্নবা হোৎনরিবা অসি লান্থেংননবা ঐখোয় পুন্না ৱাশক্লসি। খেন্নবা মখল কয়া অমা লৈরিবা সমাজ অসিদা অমত্তা ওইবা অমসুং অপুনবা অমা ওইনবা ঐখোয়না ৱা ঙাক্লসি।
শ্রী ঔরোবিন্দ্রোগী অনিশুবা মংলান “এসিয়াগী মীয়ামগী হান্নগী ফিভমদা হঞ্জিনবা অমসুং নিং-তম্বা অমসুং মীওইবা খুনাইগীদমক চাউখৎনবা হোৎনবদা চাউরবা থৌদাং অমা লৌবা” অসিনি। মহাক্কী অহানবা মংলান ভারত অসিবু নুঙাই য়াইফবা অমসুং পুনশিনবা অমা ওইনবা হোৎনবদা এসিয়া অসি মালেমগী ওইনা ফিভম ফগৎহনবা মথৌ তাই।
শ্রী ঔরোবিন্দ্রোগী অহুমশুবা মংলান অসি “মীওইবা খুনাই পুম্বগী ওইনা মালেম অসি য়াম্না হেন্না ঙান্বা পুন্সি অমা ওইনা পুনশিনবা”। পুদুচেরীদা মালেমগী অমত্তা ওইবগী তাউনশীপ অমা ওইনবা ঔরোভাইল অমা লিংখৎপা অসিনা মীওইবা খুনাইগীঅমত্তা ওইবগী খুংদম অমনি
মহাক্কী মরিশুবা মংলান, শক্নাইরবা রিশী অসিনা মরুওইবা পীদুনা হায় মদুদি “মালেমদা ভারতকী লাইনিং লাইশোনগী খুদোল’। মহাক্না পুৱারী অসি অমুক হন্না ইনবা অমসুং নহা ওইরিবা মীরোলদা সংস্কৃতীগী চৎনবী অসি তম্বিনবগী মরুওইবা ফোংদোকখি।
শ্রী ঔরোবিন্দ্রোগী অরোইবা মংলান অসি – হেন্না ৱাংবা ৱাখল্লোন অমা থম্বা অসিনি। “মীওইবগী খুনাই অসি থাক অমদা খোঙকাপ অমা থাংজিনবা” মহাক্না পামখি। মসিনা মীওইবা খুনাইগী থেংনরিবা অৱাবা কয়া অমা মায়োক্নবা ঙমগনি।
নুংশিজরবা মহৈরোইশিং,
মংলান মঙা অসিনা শ্রী ঔরোবিন্দ্রোনা ভারত্তা ওইরকপা য়াবা ময়েক শেংনা উৎলি। অমদি ভারতকী নহারোল অদোমগী মথক্তা লৈবক অসিদা মংলানশিং অসি মংফাওনবা থৌদাংশিং নমাংদা তাদুনা লৈরি। চহি ১০০গী মমাংদা, ১৯১৮দা শ্রী ঔরোবিন্দ্রোনা হায়খি অমসুং থমখি, “খ্বয়দগী লৌশিং লৈবা অমসুং ইনাক খুনবনা ভারতগী থায়নগী চৎনবিশিং পুরকপা ঙম্মী; মীওইবা খুনাইনা ঙাইরিবা অদু মঙোন্দা লৈরি, তুংদা লাক্কদৌবা কয়া, পুম্নমক অসি নেস্নেল এজুকেসনগী সিস্তেমনা ওইথোকপা ঙমগনি।
ভারত অমসুং মালেমগী মফম খুধিংদা শ্রী ঔরোবিন্দ্রোগী থৌরমশিং মফম খুদিংদা পাকথোকপদা মায় পাক্নবা ঐহাক্না য়াইফ পাউজেল পীজরি।
জয় হিন্দ!”
*****
(Release ID: 1752286)
Visitor Counter : 85


text:
ফ্লোরা অমসুং ফোনা
মনিপুরগী অতৈ চীংগী ডিষ্ট্রিক্টকুমনা চান্দেল ডিষ্ট্রিক্টতসু মনা মশীং অমসুং শা-ঙা মরাঙ কায়না ফংঙী। মখল কয়াগী উরৈ, লৈতেংগী পাম্বীশিং অমসুং মখল কয়াগী পাম্বীশিং হৌই। চান্দেলদা ফংবা হিদাক কান্নরবা পাম্বী মখল খরগী মমীং মখাদা পীরি।
-
এনিসোমেলিস ইন্দিকা (মনিপুরী ৱাহন্থোক = থোইদিং অমুবা)
মনম য়ামনা নুংশিবা নেমতক তৌবা পল্লেলগী মফমশিংদা ফংবা চানিং-থকনিংবা ফাওহনবা পামবী।
-
এনোতিস ফিটিডা (মনিপুরী ৱাহন্থোক: খুৎচপপী)
শুগ্নু অমদি পল্লেলগী মফমশিংদা ফংবা পাম্বী মচা অসিগী শুগায়রবা মরাশিং অসি শরূ তেকপদা থোম্নৈ মসিনা ফিভম তাহনবা অমদি ওইশিনহনবদা প্লাস্টর ওফ পেরিসকী মচাক ওইনা শীজিন্নৈ। হাইরিবা থৌওং অসিমক অপোম্বদসু শীজিন্নৈ।
-
এরেকা কেটেচু (মনিপুরী ৱাহন্থোক:শুপারি)
অৱাংবা চপশাং শাংবা পাম্বী অসি মোরেগী মফমশিংদা থানৈ। মহৈ অসিগী ঈশিং হাপ্লগা নূংদা তক্লগা শেম্বা অনঙবা মহী অদুনা লিউকোডরমেলগী লাইয়েংদা শীজিন্নৈ|
-
ব্রুশিয়া জাভানিকা (মনিপুরী ৱাহন্থোক: হৈনিঙ)
পংচাউ চাউদবা মতম নাইনা মনা কেনবা পল্লেলদা ফংবা পাম্বী মখল অমনি, মসিগী মহৈ
অসি খোঙহাম্বা,ইতোল ফায়বা অমদি কাঙনা চীকপদগী নাবা শাথিরবা অরুম লাইহৌনচিংবা লাইয়েংবদা শীজিন্নৈ। তকখাইবা মনাশিং ঊনশাগী লায়নাদা থোম্নৈ। মরানা খোংহাম্বা য়াদবগী লাইয়েংদা শীজিন্নৈ।
-
ক্রাসসেফেলম ক্রেসিডিওদস (মনিপুরী ৱাহন্থোক: তেরাপাইবি)
মোরেদা ফংবা পাম্বী মচা অসিগী মনা শুগাইরগা মহী লৌরগা পূক নাবদা হীদাক ওইনা শীজিন্নৈ।
লমদম অসিদা য়োংমু হায়না খঙনবা ইন্দিয়াখক্তদা ফংবা য়োং মখল অসিসু চান্দেল ডিষ্ট্রিক্টতা ফংঙি। মসিগা মান্ননা স্লো লোরিস, ষ্টম্প তেল মকেক, পিগ তেল মকেক অসিনচিংবা য়াম্না তাঙনা ফংবা শাশিং অসিসু চান্দেল ডিষ্ট্রিক্টকী উমংদা ফংঙি। অচৌবা কংফালগী শা, শামু মতম মতমগী ওইনা ইন্দো-ম্যানমার তাইনবা ঙমখৈদা উবা ফংঙি।
হিমালয়ান ব্লেক বিয়র অসিসু চান্দেলদা ফংঙি। অতাংবা অমদি ফংবদা ৱাবা মখলগী মালয়ান সন বিয়র অসি ইন্দো-ম্যানমারগী তাইনবা উমংখক্তদা ফংঙি। নিউ সমটালগী মফমশিংদা বিসোন অমসুং সমভরগী শল্লুপ-শল্লুপ ওইনা নুমিদাংগী মতমদা উবা ফংঙি। থাইগী শাফুশিংসু চান্দেলগী ইন্দো-ম্যানমারগী তাইনবা মফমশিংদা ফংঙি।
নোংইনগুম্বা উচেক, বর্মিজ পিফাউল অমসুং লময়েনশিং অসিসু চান্দেলদা উবা ফংঙি। মনিপুরগী প্রোটেক্তেড এরিয়াগী মশা অমা ওইরিবা য়াঙৌপোকপী-লোকচাউ ৱাইল্ডলাইফ সেঙ্কচুএরি অসি চান্দেলগী ইন্দো-ম্যানমার তাইনফমদা লৈ। সেঙ্কচুএরি অসি ঙা মখল ৮৬, কংফাল অমসুং ইশিং অনিমক্তা লৈবা ঙম্বা শা মখল ৬ অমসুং মখোম থকপা জিব মখল ২৯গী লৈফম ওইরি।


text:
খেঙজয় সুবডিভিশন
সবডিভিশন প্রোফাইল
খেঙজয় অসি ইমফাল ময়োলদগী 180 Km অমসুং ডিস্ট্রিক হেড কুয়াতরদগী110 Km লাপ্না লৈ। খেঙজয় অসি চান্দেল ডিস্ট্রিক কী সবডিভিশন অহুমগী মনুংদা অমনি।খেঙজয় ত.দ ব্লক অমসুং কাংবারোল ত.দ ব্লক হায়না খঙনবা ট্রাইবাল ডেভলপমেন্ট ব্লক অনি অসি মহাক্কী মখাদা লৈ। খেঙজয় সবডিভিশন অসি লৈঙাক্কী খুদোংচানবগীদমক ইং শোক ২০১১ দা চকপীকারোং সবডিভিশনদগী খায়দোরকই। হায়রিবা মফম অসি মনিপুরদা মশিং য়াম্না তাবা ট্রাইবালশিংগী মনুংদা অমা ওইরিবা কুকি-ট্রায়বস শিংনা খুন্দাই। হৌজিক ফাওবদা খুঙ্গং172 সবডিভিশন অসি লৈঙাক্কী মকাদা লৈ। খা অমসুং খানোংপোক্তা মায়ানমারগী ইন্টারন্যাশনাল বাউন্ডারি লৈ।
ফ্লোরা অমসুং ফোনা
খেঙজয় সবডিভিশনগী মহৌশাগী তোপ-তোপ্পা মগুন্দী চীংশাংশিং অসি ফজখ্রবা উচান পাম্বী উ,ৱা অমসুং অতোপ- অতোপ্পা ফজখ্রবা পাম্বীশিং মফম অসিদা উবা ফংবা অসিনি । ইশম শম্না হায়রবদা মফম অসিগী চীংশাংশিং অসিগী শরুকশিং অসি য়েংবদা পুক্নীং হুনা ফজবা মফম ওইবনা অচৌবা টুরিস্ট স্পট অমা ওইনা শেমগৎলবদি শেলথুমগী ফীবমদা অচৌবা কান্নবা ওইগনি।মরুওইনা চীংগী মফম ওইবনা শা-উচেকশিং হায়বদি যাইল্ড বউর, ডিয়ার, যাইল্ড কে ময়াম্না কৈজেং লাং হায়না খঙনবা অমসুং শন্দংগী লৈফম ওই।
যৌপি
যৌপি হায়রিবা খুল অসি ডিস্ট্রিক হেড কুয়াতরদগী 50 km থাপ্নালৈ। যৌপি খুঙ্গং অসি অতোপ্পা খুঙ্গংদগী থোইদোক হেন্দোকনা মান্নাদবা হায়রবদি খুল অসি চহী চুপ্পা নোংতাবা অসিনি হায়রিবা মফম অসি মতম পুম্বদা নোং পুবা লৈচিলনা চীংশাং নাপোম অদু কুপশিন্দুনা লৈ।মরম অদুনা নুমীৎ চুপ্পা ঈশিং নুংশিৎ অদু লৈচিল নোং ফাইথাং দুনালৈ।মরম অসিনা হায়রিবা মফম অসিগী ঈশিং নুংশিৎ অসি চহিচুপ্পাগী ওইনা য়ামনা ঈংবনা লৈবদা নুঙাই হল্লি।
করিগুম্বা মতমদা অতিয়া অসি লৈচিল নোংফাই থাংদনা তশেং তশেংনা লৈরবদি মফম অসি মমাংঙৈদগী দগী হৌনা মহৌশাগী ফজবা অদু থোইদোক হেন্দোক্না উবা ফংই। তশেংনা হায়রবদা মফম অসিগী হৱা-নুংশিৎ অসি চীংশাং নাপোমদা লৈরিবা মীওইশিংনা থোইনা খন্দে। সুগনু হায়বসি যৌপিগী খ্বাইদগী মনাক নকপা সহরনি। হৌজিক হৌজিক এই জি এ আর হকার(সাউথ) কী মখাদা লৈবা 28 সেক্টর অসম রাইফেলস 29 অসম রাইফেলগী মফম অসিদা লৈ । মখোয়না হৌজিক খুঙ্গং অসিগী মনুং মপাল য়াওনা অকি-অখং কোকহনবতা নত্তনা পাংবা য়াবা মতেংসু পাংলি মখোয়না খুঙ্গং অসিবু ঙাক-শেনবতা নত্তনা সোশ্যাল একটিভিটিসগী ফ্রি মেডিকেল কেমপস, মহৌশানা থোকহনবা খুদোংথিবা অমদি অৱা অনা কয়াদসু মতেং পাংলি ।
মোমবি
মোমবি ভিল্লাজ অসি ডিস্ট্রিক হেড কুয়াতরদগী খারোমদা 25 Km লৈবা মফম অমনি । হায়রিবা মফম অসি কুকি ত্রিবাল শিংগা ইতিহাসতা থোইদোক হেন্দোক্না নিংশিংনিংঙাই ওইরি । থোইদোক হেন্দোক্না কুকি ইপা ইপুশিংনা কন-থৌরবা ব্রিটিশ এম্পায়ার শিংগী মথক্তা থৌনা ফানা এংলো-কুকী বার (1017-1919)হায়না খঙনবা লানফম অদুদা লান থেংনখিবা অসিনি। হায়রিবা। লানফম অসিবু নিংশিংনিংঙাই ওইনবগীদমক বার মেমোরিয়াল পার্ক অমা মোমবি ( লোনপি)দা শেম্লি । মসিগী হৌরকফমদি অতৈ করিসু নত্তে কুকি-ত্রিব শিংবু ওয়ার্ল্ড ওর গী মতমদা ফ্রান্সতা (লেবার ক্রোপস)লান্মী ওইনা থাননবগীদমক ব্রিটিশ গভর্নমেন্টনা ডিমান্ড তৌরকপদগী হৌনরুবা তৌদনা ব্রিটিশ রাজ্গী মথক্তা লান্দাখিবা অসিনি। ব্রিটিশ লান্মীশিংনা খুঙ্গং অদু মৈনা তুম্না থাদোকখি। মসিদগী খোইশিওনরবা খুঞ্জাশিংনা মখোয়গী মথক্তা লমন খুম্বাওইনা মোমবিদা খৃ:1917 দা অহান্বা ওইনা মখোয়গী মথক্তা লান্দাখি অমসুং ব্রিটিশ লান্মী অহুম মফম অদুদা হাৎখি। য়েংথিনবা অদু অমুক হন্না য়াশিন্ননবা ব্রিটিশ কী মাইকৈদগী হোৎনরবসু মোমবী গী চীফ ওইরবীরম্বা ঙুলখুপ হাওকিপনা মহাক্কী ফীরেপ কাইদনা ইফোং ফোংনা মখোয়গী ময়োক্তা লেপলম্মী। মহাক্কী থৌনা ফবা অমসুং কৎথোকপা ঙম্বা অদুগীদমক মহাক্কী মুর্ত্তি অদু প্ল্যানিং বোর্ডগী ডেপুটি চেয়ারম্যান ওইবীরম্লবা এক্স- এম এল এ বিজয় ক ইজমনা খৃ : 2010দামাইখুম হাংদোকখি।
মোলচাম
মোলচাম অসি ইন্ড-মায়ানমার বর্ডারদা লৈবা খুঙ্গং অমনি। মায়ানমারগা য়াম্না নক্না লৈবা মরম্না লৈতৈম মান্নবা লম্মীৎ-তুমীৎ ওইবনা অয়াম্বা ময়াই ওইরপ শাদুনা অমদি নুংঙাইবা ঈশিং নুংশিৎ ওই। খুঙ্গং অসিগী তুং কোইনা ৱাৎতা পাদনা নুংঙাইনা হীংনবগীদমক দরকার ওইবা পোৎ খুদিংমক ইন্টারন্যাশনাল বাউন্ডারিগী হেক মনাক্তা লৈবা মায়ানমারগী খুঙ্গংগী অপীকপা লালোল ইতিক তৌফম ওইরিবা বওকান লেঙগেজ, রিলিজিওন, ন্যাশনালিটি, মান্নদ্রবসু থমোয় শেংনা মায়ানমার সিটিজেনশিংগা মখোয়গা অফবা মরি লৈনৈ।


text:
সিবিল এবিয়েসন মন্ত্রালয়
চৎথোক-চৎশিন তৌবদা খুদোংচাদ্রবা ফ্লায়রশিংদা মতেং পীনবা এ.এ.আই. এয়রপোর্ত ১৪দা হৌজিক এম্বুলিফশিং থমখ্রে
Posted On:
13 APR 2022 2:24PM by PIB Imphal
চৎথোক-চৎশিন তৌবদা খুদোংচাদ্রবা ফ্লায়রশিংদা মতেং পীনবা ভারত সরকারগী এক্সেসিবল ইন্দিয়া কেম্পেন (সুগম্যা ভারত আভিয়ান)গী মখাদা এ.এ.আই. এয়রপোর্ত ১৪দা হৌজিক এম্বুলিফশিং থমখ্রে। চৎথোক-চৎশিন তৌবদা খুদোংচাদ্রবা পেসেঞ্জরশিং, দিব্যাং পেসেঞ্জরদা হ্বিল চিয়র অমসুং স্ত্রেচরদা লাকপা পেসেঞ্জরদা মতেং পীনবা এ.এ.আই.না কোদ সি. অমসুং অতোপ্পা এদভান্স লেবেল এয়রক্রাফকী সেদ্যুল্দ ফ্লাইৎ ওপরেসনশিং তৌবা অদুবু এরোব্রিদজকী ফেসিলিতীশিং লৈতবা এয়রপোর্তশিংগীদমক এম্বলিফ ২০ প্রোক্যুর তৌখ্রে। এম্বুলিফ অসি ‘মেন ইন ইন্দিয়া’ পোলিসীগী মখাদা ইন্দিজিনস ওইনা শাখি।
ফেসিলিতী অসি হৌজিক্কী ওইনা এয়রপোর্ত ১৪ মমিং ওইনা পল্লবদা দেহরাদুন, গোরাখপুর, পতনা, বগদোগ্রা, দরভঙ্গা, ইম্ফাল, বিজয়ৱাদা, পোর্ত ব্লায়র, জোথপুর, বেলগম, সিলচর, ঝারসুগুদা, রাজকোৎ, হবলি অসিদা মথৌ তৌবা হৌখ্রে অমসুং লেমহৌরিবা তরুক অদুনা দিমাপুর, জোরহাত, লেহ, জমনগর, ভুজ অমসুং কানপুর এয়রপোর্তশিংদা থা অসিগী অরোইবদগী মথৌ তৌবা হৌরবা য়ানা লৈ।
এম্বুলিফশিং অসিদা হ্বিলচিয়র তরুক, স্ত্রেচর অনি লোয়ননা অমুক্তা এতেন্দেন্ত অমা তোংবা চল্লি অমসুং মসিদা হীতিং ভেন্তিলেসন অমসুং এয়র-কন্দিসনিং সিস্তেম হাপ্পি। ভারত সরকারগী এক্সেসিবল ইন্দিয়া কেম্পেন (সুগম্যা ভারত আভিয়ান)গী মখাদা এ.এ.আই.না পাইখৎলিবা থৌরাং অসিনা চৎথোক-চৎশিন তৌবদা খুদোংচাদ্রবা ফ্লায়রশিংদা নুংঙাইনা এয়র ত্রেবেল তৌহল্লগনি অমসুং এরোব্রিদজ ফেসিলিতী লৈতনবা এয়রপোর্তশিংদা ‘দিব্যাংজন’সু মতেং পাংলগনি। য়ুনিৎ অমদা লুপা লাখ ৬৩দা প্রোক্যুর তৌখিবা অসি এ.এ.আই.না ওপরেতিং এয়রলাইনশিংদা মখোয়গী এয়রপোর্তশিংদা নোমিনেল তোকন চার্জতা এম্বুলিফ ফেসিলিতী ফংহল্লি।
ভারত সরকারনা এয়রপোর্তশিং, রেলৱে স্তেসনশিং অমসুং পব্লিক ত্রান্সপোর্ত সিস্তেমশিং য়াওনা পব্লিক ইনফ্রাস্ত্রচর মপুং ফানা এক্সেসিবল ওইহন্নবা সগম্যা ভারত আভিয়ানগী বিজন অসি মাংদা পুখৎনবা হোৎন্দুনা লাকখি। তোঙান-তোঙানবা এ.এ.আই. এয়রপোর্তশিংদা এম্বুলিফ নৌনা হাপচিল্লকপা অসিনা এক্সেসিবল ইন্দিয়া কেম্পেনগী মরু ওইবা ভর্তিকেল অমা ওইরিবা ত্রান্সপোর্তেসন সিস্তেম এক্সেসিবিলিতী মপাঙ্গল কনখৎহল্লগনি।
এম্বুলিফ শীজিন্নবগী পিক্তোরিএল রিপ্রজেন্তেসন
*****
(Release ID: 1816425)
Visitor Counter : 62


text:
করম্না য়ৌগনি
-
চৎথোক চৎশিন
চান্দেল ডিষ্ট্রিক্ট অসি মোরে ফাওবা ইন্দো-ম্যানমার লম্বীনা শম্নহল্লী। পল্লেল চান্দেল লম্বীনা ইন্দো-ম্যানমার লম্বীদগী খাইরগা ডিষ্ট্রিক্ট হেড ক্বা্র্টর ফাওবা য়ৌই।
চান্দেল ডিষ্ট্রিক্ট চৎনবগীদমক মখাদা পীরিবা ৱারোলশিং অসি কান্নগনি
- চান্দেল ডিষ্ট্রিক্ট হেড ক্বার্টর অমদি চান্দেল ব্লোক তান্না চৎনবগীদমক য়াইস্কুলদা লৈবা মনিপুর ষ্টেট ত্রান্সপোর্টতগী অয়ুক্কী পুং ৮.৩০দা চেনবা বস তোংবা য়াই নত্ত্রগা ইম্ফালদা লৈবা কৈশামপাৎ বস পার্কিংদগী ককচিং য়ৌবা বস তোংলগা ককচিংদগী চান্দেল য়ৌবা বস তোংবা য়াই। ককচিং লমখাইদগী চান্দেল য়ৌবা বস নত্ত্রগা পল্লেন চেনবা ওতো নত্ত্রগা টাটা মেজিক তোংলগা পল্লেলদগী অমুক বস নত্ত্রগা টাটা সুমো অমা হেক্তা তোংলগা চান্দেল য়ৌবা য়াই।
- চকপীকারোং ডিভিজন(ব্লোক) চৎনবগীদমক – ইম্ফালগী কৈশাম্পাৎ পার্কিংদগী চকপীকারোংগী বস তোংবা য়াই। মসি নত্ত্রগসু ককচিংগী বস তোংদুনা চৎলগা ককচিং নত্ত্রগা ককচিং লমখাইদগী অমুক চকপীকারোংগী বস তোংবা য়াই। মসি নত্তবা অতোপ্পা অমনা ককচিং লমখাইদগী শুগ্নুগী বস তোংদুনা চৎলগা শুগ্নুদগী চকপীকারোং চেনবা টাটা সুমো তোংবা য়াই।
- তেংনৌপল ডিভিজন (ব্লোক) নত্রগা মোরে চৎনবগীদমক ইম্ফালগী মোরে বস পার্কিংদগী টাটা সুমো তোংবা য়াই।
- মচি ডিভিজন (ব্লোক) চৎনবগীদমক হৌজিক ফাওবগী ওইনদি বস চেন্দ্রি। মচি অমদি ককচিং অনী ফাওননবগীদমক মী পুথোক পুশিন তৌনবগীদমক ত্রকখক্তমক চেল্লি। মরমসিনা মচি য়ৌনবগীদমক লন্নাই গাড়ী ৱায়দুনা চৎপনা হেন্না খুদোং চাগনি।
-
ঈ-পাউ ফাওনবা
ঙসিদি বি এস এন এলগী লেণ্ডলাইন তেলিফোন অসি লৈঙাক্কী লোইশঙশিং অমদি এন জি ওশিংদা মরু ওইনা শীজিন্নরে। বি এস এন এল অমসুং এয়রটেলনা ভোইস কোলস অমসুং অককনবা ইন্টর্নেট ব্রাউজিংগী মোবাইল সার্ভিসকী খুদোংচাবা পীদুনা পাকশন্না শীজিন্নরি। Courier/Postal Serviceশিংদি মরু ওইনা Indian Postal Service না ডিষ্ট্রিক্টকী মফম কয়াদা লৈরিবা Sub-post officeকী খুত্থাংদা তৌরি। ডিষ্ট্রিক্ট হেড ক্বা্র্টরগী postal codeতি 795127নি।


text:
ঐঙোন্দা দাদা সাহেব ফালকে এৱার্দ পীরক্লোইঃ অরিবম শ্যাম শর্ম্মা
ইম্ফাল, আগস্ত ২৯ : “ঐঙোন্দা দাদা সাহেব ফালকে এৱার্দ লৈবাক অসিগী মরিশুবা খ্বায়দগী ৱাংবা সিবিলিয়ান এৱার্দ অমা ওইরিবা ‘পদ্মশ্রী’ হন্দোকখিবা মণিপুরগী ইমিনেন্ত ফিল্ম মেকার অরিবম শ্যাম শর্ম্মানা ফোঙদোকখ্রে।
ইন্টারনেসনেলগী থাক্তা ইকায় খুম্নরকখ্রবা ইমিনেন্ত ফিল্ম মেকার অসিনা ৱাফম অসি ঙসি পেলেস গেত্তা লৈবা এম এস এফ দি এস (মণিপুর স্তেত ফিল্ম দিবেলপমেন্ত সোসাইটি) গী মাল্টিপার্পজ ওদিটোরিয়ামদা পাঙথোকপা ফিল্ম ফোরাম মণিপুরগী ১৮ শুবা মপোক কুমওন থৌরমদা ফোঙদোকখিবনি।
থৌরম অদুদা স্পিসিয়েল গেস্ট ওইনা শরুক য়াখিবা অরিবম শ্যাম শর্ম্মানা হায়খি, ফিল্ম ফোরাম মণিপুর য়াওনা ঐবু নুংশিবিবা কয়ানা ঐহাকপু ‘দাদা সাহেব ফালকে এৱার্দ’ পীদুনা ইকায় খুম্নবদা মতিক চায় হায়না লৌবিরি। অদুবু ঐহাক এৱার্দ অসি ফংলোই। লৈবাক অসিগী ওইনা সিনেমাগী লমগা মরী লৈনবদা পীবা খ্বায়দগী ৱাংবা মনা ‘দাদা সাহেব ফালকে এৱার্দ’ অসি ফংনবা হোৎনবদা মীচং-শঙ্গা য়াম্না চঙই। দিল্লীদা ঐখোয়বু শৌগৎ পিরক্কদবা লমদম অসিদগী অচৌবা মী অমত্তা লৈতে। আসামগী ওইনদি ফংখিবা য়াই। মখোয়গীদি দিল্লীদা অচৌবা ফম পায়বা মী ময়াম অমা লৈ।
নেসনেল ফিল্ম এৱার্দ অমদা মহাক্না থেংনখিবা নুংঙাইতবা থৌদোক অমা নিঙশিংলদুনা শ্যাম শর্ম্মানা হায়খি, ঐহাক্কী ফিল্ম ‘ইশানৌ’ অসি নেসনেল এৱার্দকী বেস্ত ফিল্ম কেটেগোরিদা মকোক থোংনা লৈরবসু ফংবা ঙমখিদে। মতম অদুদা মখোয়না মণিপুরী লোন অসি সেদ্যুল চন্্রিবা লোন ওইবগী খুদোংচাবা লৌদুনা মমাঙদা লৈতবা কেতেগোরি অমা পুথেঅক্তুনা হায়বদি ‘বেস্ত ফিচর ফিল্ম ইন নন-সেদ্যুল লেঙ্গুয়েজ’ হায়দুনা পীরকখিবনি। ঐঙোন্দা ‘দাদ সাহেব ফালকে এৱার্দ’ অসি পীদনবা মরমসু অমা অদুমক মখোয়না পুথোরক্কনি। মসিদা ঐহাক্না ‘পদ্মশ্রী’ হন্দোকখিবা অসিসু অদুমক পুশিল্লকপা য়াবা মরম্নি।
পিকখ্রবা মীশিং য়ামজদবা মণিপুরনা আর্ট এন্দ কালচারগী লমদা ঙসি ফিদা অমা ক্ল্লক্লিবা অসি অঙকপা অমনি। লমদম অসিগী আর্ত এন্দ কালচারগী ওইবা মচাক কয়া লৈরিবা অসি ঐখোয়গী য়াওরিবা ক্রিএটিবিতি অদুগী পোথোক্নি। ঐখোয়না তৌরকপদা মালেমনা অদুমক এপ্রিসিয়েসন তৌনরকই। মসিমক্ননি ঙসি ‘মণিপুরী সঙ্কীর্তন’ না য়ুনেস্কোনা থোকপা মালেমগী ইন্তেনজিবল কালচারেল হেরিতেজ মনুংদা চল্লক্লিবা অসি। মণিপুরী জগোই থোইদোক হেন্দোক্না মালেমগী জগোইগী ফম্বাক্তা ফিদমনিংঙাই ওইবা ফিদা অদুমক ফংবা ঙম্লিবা অসিনি। ফিল্মগী লমদসু মঙাই তেলেন্ত অৱাৎপা লৈতে।
মণিপুরী ফিল্ম চাওখৎহনসি হায়রবদি ঐখোয় মশেলগী মরক্তা ইন্নদুনা লৈবগী থবক্তি থাদোকপা ফৈ। হৌজিক ফিল্ম পোলিসি লৈরে, কমায়না চাওখৎহনসিগে হায়বদু পুন্না খন্নমিন্নবা মথৌ তায়। হৌজিক্তি টেক্নোলোজিগী মখাসু য়াম্না পোল্লক্লে। ঐখোয়গী টেক্নোলোজি অহেনবা অফবা শিজিন্নবা তায়। ভাবোক অপঙবা লৈতে। ফিল্ম তৌরিবশিংগী মরক্তা লৈবা অশোয়বা অরানবা অদুসু চুমথোক্নবা শেমদোকপা চঙই। ঐখোয়না পূন্না হোৎনমিন্নদুনা মণিপুরী ফিল্ম চাওখৎনবা হোৎনমিন্নসি হায়না অরিবম শ্যাম শর্ম্মানা ফোঙদোকখি।
থৌরমগী চীফ গেস্তকী ৱারোল পীরদুনা লংথবাল এসেমব্লি কনস্তিত্যুএন্সিগী এম এল এ করাম শ্যামনা হায়খি, ফিল্মদা ঐখোয়না তমশিনবা য়াবা পরা কয়া অমা য়াওই, ফিল্মসু এদজুকেসনগী শরুক অমনি। মীওইবগী পুন্সিদা থোকপা থৌদোক-ৱাথোক, অৱা-নুংঙাই কয়া ফিল্মদা মমি তারিবনি। হৌজিক মণিপুরী ফিল্ম অসি শিথরক্লে হায়না কন্না ঙাংনরক্লি। অদুবু মণিপুরী ফিল্ম শিরোই। মীয়াম্না ফিল্মদগী লাপ্না খক লৈতে। মণিপুরবু মালেমদা মশক তাকপদা ফিল্মনসু অচৌবা থৌদাং অমা লৌরবনি। ঙসি ইন্টারনেসনেল অমসুং নেসনেল লেবেল য়ৌনা মণিপুরী ফিল্মনা চঙশিন্দুনা লমদম অসিগী মিংচৎ পুরক্লিবা অসি লম অসিদা কত্থোক্তুনা হোৎনরিবা কয়াগী মপালদগীনি।
ফিল্ম ফোলাম মণিপুরগী চেয়ারমেন এল সূর্জকান্তনা প্রিসাইদ তৌদুনা পাঙথোকখিবা থৌরম অদুদা ফোরাম অসিগী এদভাইজর আরকে নিমাই অমসুং লমদম অসিগী শক্নাইরবা আর্তিস্ত থেঅইদিংজম তোম্বী (নেসনেল এৱার্দি) সু শরুক য়াখি। ঙসিগী থৌরম অদুদা, কোরোন লাইচৎ মনুংদা ফিল্ম পুথোকপা ঙম্নদনা লৈনবা মতমদা ফিল্ম শিথহনবা য়াদে হায়বা ৱাখল্লোনদা ৱারবসু ৱানা ফিল্ম পুথোকখিবা প্রদ্যুসর, দিরেক্তর য়াওনা তোঙান-তোঙানবা মণিপুরী ফিল্ম চাওখৎনবা হোৎনবদা অঙম্বা থৌদাং লৌরক্রিবা মীশিংবুসু অচম্বা খুদোলপোৎ পীদুনা ইকায় খুম্নখি। লোইশিল্লকপদা এৱার্দ উইনিং ফিল্ম অমা ওইরিবা কানাদিয়ান ফিল্ম ‘ৱার উইটচ’ কাপ্তুনা মীয়ামদা মীৎয়েং তাহনখি।
সোর্স: পোক্নফম


text:
খুরুমজরি!
মহারাস্ত্রগী রাজ্যপাল শ্রী ভগত সিংহ কোশিয়ারী, শ্রী দেবেন্দ্র ফাদনবীস, শ্রী সুভাস দেসাই, য়ুনিভর্সিতী অসিগী ফাউন্দর প্রসিদেন্ত প্রোফেসর এস.বি. মজুমদার, প্রিন্সিপল দিরেক্তর দা. বিদ্যা য়েরাবদেকর, ফেলতী মেম্বরশিং, মশক নাইবা মীথুংলেনশিং অমসুং ঐহাক্কী নহা ওইরিবা মরুপশিং!
ঙসি অদোম্না গোল্দন ভেল্যুশিং অমসুং গোল্দন হিস্তরী লৈবা তপোভুমিগুম্বা সরস্বতীগী ধামদা লৈরি, মসিগা লোয়ননা সিম্বায়োসিসনা ইন্সতিত্যুসন মাগী শক্লোন্দা গোল্দন জুবিলিগী তাঙ্কক য়ৌবা ঙম্লি। ইন্সতিত্যুসন অমগী মসিগী খোঙচৎতা মীওই কয়ানা শরুক তমখি, মসিদা মীওই কয়ানা পুন্না শরুক য়াখি।
মফম অসিদা তমখিবা মহৈরোয়শিংনা সিম্বায়োসিসকী বিজন অমসুং ভেল্যু অদু এদোপ্ত তৌখি, মখোয়গী মাইপাকপগা লোয়ননা সিম্বায়োসিসপু মশক তাকখি, খোঙচৎ অসিদা মখোয়না চপ মান্ননা শরুক তমখি। ঐহাক্না থৌরম অসিদা প্রোফেসর, মহৈরোয় অমসুং এলুমনি পুম্নমকপু থাগৎপা ফোঙদোকচরি। মসিগী নুংঙাইবা মীকুপ অসিদা ঐহাক্না ‘আরোগ্য ধাম’ কম্প্লেক্স শঙ্গাবগী খুদোংচাবসু ফংজরি। ঐহাক্না অনৌবা অহৌবা অসিগীদমক্তসু সিম্বায়োসিসকী ইমুং মনুং ওইরিবা মীওই পুম্নমক্তা নুংঙাইবা ফোঙদোকচরি।
ঐহাক্কী নহা ওইরিবা মরুপশিং,
ভারতকী মরু ওইবা ৱাখল্লোন ‘বসুধৈব কুতুম্বকম’ অসিদা য়ুম্ফম ওইরগা শাখিবা ইন্সতিত্যুত অসিগী অদোম্না শরুক অমা ওইরি। সিম্বায়োসিস অসি ‘বসুধৈব কুতুম্বকম’গী তোখাইবা কোর্স অমা লৈবা য়ুনিভর্সিতীনি হায়নসু ঐঙোন্দা পাউদমবীরি। লৌশিং পাকশ্ন্না শন্দোকপা তাই, লৌশিংনা মালেম পুম্বা অসিবু ইমুং অমা ওইনা পুনশিন্নবা পাম্বৈ ওই, মসি ঐখোয়গী চৎনবীনি, মসিনা ঐখোয়গী কলচরনি। ঐখোয়গী লৈবাক্তা চৎনবী অসি হৌজিকসু ঙাক্তুনা থম্বদা ঐহাক্না নুংঙাইবা পোকই। সিম্বায়োসিস খক্তদা মালেমগী লৈবাক ৮৫তগী মহৈরোয় লিশিং ৪৪ হেন্না তম্মি, মখোয়গী কলচর শিয়র তৌরি খঙজবদা ঐহাক্না নুংঙাইবা পোকই। হায়বদি ভারতকী অরিবা হেরিতেজ অসি মাগী মোর্দন ওইবা শক্লোন্দা মাংদা চংশিল্লি তাকপনি।
মরুপশিং,
ঙসি ইন্সতিত্যুত অসিগী মহৈরোয়শিংনা লোইনাইদ্রবা খুদোংচাবশিং লৈরিবা মীরোলগী মশক তাক্লি। ঙসি ঐখোয়গী লৈবাক অসি মালেমগী খ্বাইদগী চাউবা ইকনোমীশিংগী মনুংদা অমা ওইরি। ঙসি মালেমগী খ্বাইদগী চাউবদা অহুমশুবা ওইরিবা স্তার্ত-অপ ইকোসিস্তেমগী হব লৈবাক অসিদা লৈরি। স্তার্তঅপ ইন্দিয়া, স্তেন্দঅপ ইন্দিয়া, মেক ইন ইন্দিয়া অমসুং আত্মনির্ভর ভারত অসিগুম্বা মিসনশিংনা ঐখোয়গী অনীংবা অপাম্বশিং মশক তাক্লি। ঙসি ভারতনা ইন্নোবেৎ তৌরি, ইম্প্রুব তৌরি অমসুং মালেম পুম্ববু ইনফ্ল্যুয়েন্স তৌরি।
পুনেদা লৈরিবা নখোয়না কোরোনাগী ভেক্সিনগী মতাংদা মালেম পুম্বগী মমাংদা ভারতনা মাগী তৌবা ঙম্বা অদু করম্না উৎখিবগে হায়বা য়াম্না মুন্না খঙই। হৌজিক নখোয়না য়ুক্রেনগী লানগী মতম অসিদসু ভারতনা মাগী প্রজাশিংবু ওপরেসন গঙ্গা চত্থদুনা লান শোক্নরিবা মফমদগী করম্না তেক্তা কাইদনা পুরকপবা ঙম্লি হায়বা উরি। মালেমগী অচৌবা লৈবাকশিংনা মসি পাঙথোকপদা সমস্যা কয়া মায়োক্নরি। অদুবু মসি ভারতনা পীবা ইনফ্ল্যুয়েন্স হেনগৎলকপনা মরম ওইরগা ঐখোয়গী মহৈরোয় লিশিং কয়াবু পোক্নফম লমদম অসিদা পুরকপা ঙমহনখি।
মরুপশিং,
নখোয়গী মীরোন অসি অমরোমদা লাইবক ফরি মরমদি নখোয়না মমাংগী দিফেন্সিব অমসুং দিপেন্দেন্ত সাইকোলোজীগী অমাংবা অদু থেংনখিদে। অদুবু করিগুম্বা লৈবাক অসিদা অহোংবা অসি লাকপা তারবদি মসিগী অহানবা ক্রেদিত অদুদু নখোয়দা পীফম থোকই, ঐখোয়গী নহারোলদা পীফম থোকই, ঐখোয়গী নহারোলনা ফংফম থোকপনি। হৌজিক নখোয়না য়েংবীয়ু, খুদম ওইনা লৈবাক অসিদা মশাগী মখোঙনা মাংদা চংশিনবগী ৱাখল ফাওবা খল্লমদবা সেক্তরশিংনা ঙসি ভারতপু মখোয়গী সেক্তরশিংদা গ্লোবেল লীদর অমা ওইনবা লম্বীদা লমজিংলি।
ঐখোয়গী মাংদা মোবাইল মেন্যুফেকচরিং অসি খুদম ওইনা লৈরি। চহি খরগী মমাংদা ঐখোয়গী মোবাইল মেন্যুফেকচরিং অমসুং অসিগুম্বা ইলেক্ত্রোনিক্স কয়াগী ৱাহন্থোক অসি অমা খক্তা ওইরম্মি – ইম্পোর্ত! মালেমগী মফম কয়াদগী পুরকপা অসিনি। দিফেন্স সেক্তরদা দিকেদ কয়া ঐখোয়না অতোপ্পা লৈবাকশিংনা ঐখোয়দা পীরকপা অদুদা য়ুম্ফম ওইরগা ঐখোয়গী তৌবা ঙম্বা অদু লেপ্পা হায়া অসিদা থাজনরম্মি। অদুবু ঙসিদা ফীভম অদুদা অহোংবসু লাকখি, ফীভম অদু হোংলে। ভারতনা মোবাইল মেন্যুফেকচরিংদা মালেমগী খ্বাইদগী চাউবদা অনিশুবা লৈবাক ওইবা ঙম্লে।
চহি তরেৎকী মমাংদা ভারত্তা মোবাইল মেন্যুফেকচরিং কম্পনী ২ খক্তা লৈরমখি, ঙসিদি থবক অসিদা মেন্যুফেকচরিং য়ুনিৎ ২০০ হেন্না মথৌ তৌরি। দিফেন্সতসু মালেমগী ওইনা খ্বাইদগী চাউবা ইম্পোর্তর ওইবা লৈবাক অমা ওইনা খঙনরিবা ভারত অসি হৌজিক দিফেন্স এক্সপোর্তর অমা ওইরক্লি। ঙসি খ্বাইদগী চাউবা মোদর্ন ৱিপনশিং শাগদৌরিবা, লৈবাক অসিগী দিফেন্সকী তঙাই ফদবশিং থুংহন্নবা লৈবাক অসিদা অচৌবা দিফেন্স কোরিদোর অনি শারি।
মরুপশিং,
নীংতম্বগী চহি ৭৫ শুরকপা অসিদা ঐখোয়না অনৌবা ভারত অমা শেমগৎনবা অনৌবা পান্দমশিংগা লোয়ননা মাংদা চংশিল্লি। ঐখোয়গী হৌগৎলক্লিবা মীরোন্না ভারতকী অমৃতকী কেম্পেন অসি মাংদা লমজিংবা তাই। ঙসি সোফৱেয়র ইন্দস্ত্রীদগী হৌরগা হেল্থ সেক্তর ফাওবা, এ.আই. অমসুং এ.আর. দগী ওতোমোবাইল অমসুং ই.ভি. ফাওবা, ক্বান্তম কম্প্যুতিংদগী মেছিন লর্নিং ফাওবা লম খুদিংমক্তা অনৌবা খুদোংচাবশিং ফংহল্লি। জিও-স্পাসিএল সিস্তেমশিংদা দ্রোনদগী হৌরগা সেমি-কন্দক্তরশিং অমসুং স্পেস তেক্নোলোজীদা লৈবাক অসিদা লেপ্পা লৈতনা রিফোর্মশিং পুরক্লি।
রিফোর্মশিং অসি সরকারগী রেকোর্দকীদমক নত্তে, রিফোর্মশিং অসি নখোয়গী খুদোংচাবশিং ফংনবা পুরকখি। অমসুং ঐহাক্না রিফোর্মশিং অসি নখোয়গীদমক্তনি, নহারোকগীনি হায়না হায়জগে। নখোয়না তেক্নিকেলগী লম, মেনেজমেন্তগী লম, নত্ত্রগা মেদিকেলগী লমদা লৈরবদু ঐহাক্না মসিদা খুদোংচাবশিং ফংহল্লি হায়বা খঙই, মসি নখোয়গীদমক্তা খক্তনি।
ঙসি লৈবাক অসিদা সরকারনা লৈবাক অসিগী নহারোলগী মপাঙ্গলদা থাজবা থম্মি, নখোয়গী পাঙ্গলদা থাজবা থম্মি। মরম অসিনা ঐখোয়না নখোয়গীদমক সেক্তর অমগী মথংদা অমা কয়া অমা হাংদোক্লি। মসিগী খুদোংচাবশিং অসি লৌহৌ, ঙাইদুনা লৈথোক্কনু। নখোয়না নখোয়গী ওইবা স্তার্ত-অপশিং হৌদোকউ, লৈবাক অসিগী সমস্যাশিং, মীয়ামগী খুদোংচাদবশিং হায়রিবশিং অসিগী ৱারোইশিনশিং য়ুনিভর্সিতী অসিদগী ফংহল্লু।
অদোম্না মতম চুপ্পদা নীংশিংগদবনি অদোম্না লৈনীংবা লম অমা হেক্তদা লৈরবসু, অদোমগী কেরিয়রগীদমক পান্দমশিং থম্বগী মওংদা, লৈবাক অসিগীদমক অদোম্না চপ মান্নবা মওংদা পান্দম খরা থমগদবনি। করিগুম্বা অদোম্না তেক্নিকেলগী লমদা লৈবা তারবদি অদোমগী ইন্নোবেসন, অদোমগী থবক অদুনা লৈবাক অসিদা করম্না কান্নবা ফংহনগনি, অদোম্না খুঙ্গংশিংগী লৌমীশিং মতেং পাংনবা অমসুং মনুং হঞ্জিনবা মফমশিংদা লৈরিবা মহৈরোয়শিংদা মতেং পীগদবা প্রদক্তশিং দিবেলপ তৌবা ঙম্লোইদ্রা!
মসিগা চপ মান্ননা, কারিগুম্বা অদোম্না মেদিকেলগী লমদা লৈবা তারবদি, ঐখোয়গী হেল্থ ইনফ্রাস্ত্রকচর করম্না মপাঙ্গল কনখৎহনগনি, খুঙ্গংশিংদসু করম্নবা ক্বালিতী লৈবা হেল্থ সর্ভিসশিং ফংহনগনু, অদোম্না তেক ফ্রেন্দশিংগা লোয়ননা অনৌবা স্তার্তঅপশিংগী প্লান তৌবা য়াগনি। সিম্বায়োসিসতা হৌখিবা আরোগ্য ধাম অসিগুম্বা বিজন অসিনা লৈবাক পুম্বগী মোদেল অমা ওইবা য়ারগনি। অমসুং ঐহাক্না হেল্থকী মতাংদা থম্বা অসিদা ঐহাক্না নখোয়গী ফিতনেসকী মতাংদা শোইনা য়েংশিনবীয়ু হায়নসু হায়জগে। য়াম্না নোকউ, ফাগী তৌ, হকচাং ফনা থম্মু অমসুং লৈবাক অসিবু অনৌবা পনখৈ তম্না পুখৎলু। ঐখোয়গী পান্দমশিং অসি পর্সনেল গ্রোথতগী নেস্নেল গ্রোথ ওইরকপা মতমদা লৈবাক শেম্বদা শরুক য়ানীংবগী ৱাখল্লোন হেনগৎলকই।
মরুপশিং,
ঙসি, অদোমগী য়ুনিভর্সিতীগী চহি ৫০শুবগী থৌরম পাঙথোকপা অসিদা ঐহাক্না সিম্বায়োসিস ফেমিলীদা রিক্বেস্ত খরা তৌজগে। অমসুং ঐহাক্না মফম অসিদা লেংশিল্লিবশিংদা রিক্বেস্ত তৌজগে। ঐখোয়না চহি খুদিংগী থিম অমদা, মফম অসিদা থবক তৌরিবা মীওই পুম্নমক্তা, লম অমা হেক্তদা দেদিকেৎ তৌবগী চৎনবী সিম্বায়োসিসতা লৈহনবা ঙম্লোইদ্রা? মসিদা দেদিকেসন, কন্ত্রিব্যুসন, পার্তিসিপেসন, ইমিতেতিব লৈগদবনি। হৌজিক্তগী লেপহৌরো, করিগুম্বা মফম অসিদা গোল্দন জুবিলী অসিদা য়াওরিবা ওইরগদি মথংগী চহি মঙাদা করি থিম ওইগনি, ২০২২দা, ২০২৩দা করি থিম ওইগনি, ২০২৭তা করি থিম ওইগনি, হৌজিক্তগী ঐখোয়না লেপথোকপা য়ারোইদ্রা?
হৌজিক ঐহাক্না থিম অমা হায়জগে, থিম অদু ওইগদবনি হায়বা লৈতে ইশাগী ওইনা প্লান তৌজৌ। অদুবু খুদম ওইনা গ্লোবেল ৱার্মিং হায়রসি – হীরম অসি খল্লসি। ২০২২ দা ঐখোয়গী ফেমিলি পুম্বনা গ্লোবেল ৱার্মিংগী হীরম খুদিংমক নৈনগদবনি, মদুদা রিসর্চ তৌগদবনি, মদুদা সেমিনারশিং পাঙথোক্কদবনি, মসিদা কার্তুনশিং য়েক্কদবনি, মসিদা ৱারীশিং ইগদবনি, শৈরেং ইগদবনি, মসিদা ইক্বিপমেন্ত মেন্যুফেকচর তৌগদবনি। হায়বদি থবক খুদিংমক তৌবগা লোয়ননা থিম অসি অহেনবা থবক অমনি হায়না লৌবীয়ু। মীয়ামদা এৱের ওইহনবীয়ু।
চপ মান্নবা মওংদা ঐখোয়না সমুদ্র মপাল নত্ত্রগা সমুদ্রদা ক্লাইমেৎ চেঞ্জনা পীরিবা শাফুগী মতাংদা থবক তৌবা য়াই। ঐখোয়গী অরোইবা খুঙ্গংশিং ওইরিবা, ঐখোয়গী ঙমখৈ ঙাকশেনবদা লান্মীশিংগা থমোয় শেংনা থবক তৌমিন্নরিবা মীওইশিং অসিগী, ঐখোয়গী ঙমখৈদা লৈরিবা মফমশিং চাউখৎহন্নবগী মতাংদা থিম অমা লৌখৎপা য়াই। নাকল অমরোমদা মখোয় অসি মীরোল কয়া কয়া ঐখোয়গী লৈবাক অসি ঙাকশেনবীরক্লিবশিংনি। য়ুনিভর্সিতীশিংগী খুত্থাংদা মসিগীদমক ঐখোয়গী ইমুং অসিদা ঐখোয়গী ঙমখৈগী চাউখৎনবগী ঐখোয়না করি থৌরাং তৌবা য়াই, য়ুনিভর্সিতী অসিগী মহৈরোয়শিংনা মফম অদুদা চৎলু, মফম অদুগী মীয়ামগী সমস্যাশিং খঙদোকউ অমসুং মফম অসিদা ফম্লগা মদু খন্নৌ, পাম্বৈ পুথোকউ।
অদোমগী য়ুনিভর্সিতীবু এক ভারত শ্রেস্থ ভারতকী ৱাখল্লোন অসি চেৎশিনহন্নবা, ‘বসুধৈব কুতুম্বকম’গী মঙলান অসি এক ভারত শ্রেস্থ ভারতকী মঙলান্না মঙফাওনরবা মতমদা ওইথোক্কনি। করিগুম্বা অতোপ্পা রিজনদগী য়ুনিভর্সিতী অসিদা লাকপা মতমদা অতোপ্পা রিজন অদুগী লোলশিংদগী ৱাহৈ খরা তমশিল্লু, মসিনা কান্নবা ফংগনি। নখোয়না পান্দম অমা থম্মু মফম অসিদগী সিম্বায়োসিসকী মহৈরোয় অমনা চৎখিবা মতমদা মহাক্না মরাথি য়াওনা ভারতকী লোল ৫গী য়ামদ্রবদা ৱাহৈ ১০০ হৈজিল্লগা চৎখো অমসুং মহাক্না পুন্সিদা মদুগী কান্নবা ফংগনি।
ঐখোয়গী নীংতম ইহৌগী পুৱারী অসি মমল য়াম্মি। অদোম্না পুৱারী অসিগী হীরম অমা হেক্তা দিজিতাইজ তৌনবা থবক পাইখৎপসু য়াই। নখোয়না পুন্না এন.এস.এস., এন.সি.সি. অসিগুম্বা অনৌবা এক্তিবিতীশিং লৈবাক অসিগী নহাশিংগী মরক্তা করম্না প্রমোৎ তৌগদগে খন্নবা য়াই। ৱাতর সেক্যুরিতীগী হীরম ওইরবসু, লৌউ-শিংউগা তেক্নোলোজীগা লিঙ্ক তৌবগী হীরম ওইবসু, সোইল হেল্থ তেস্তিংদগী ফুদ প্রদক্তশিংগী স্তোরেজ অমসুং নেচরেল ফার্মিং অসিগুম্বা হীরম কয়াদা রিসর্চ তৌবদগী এৱের্নেস পীবগী থবক ফাওবা তৌবা য়াই।
করি তোপিক ওইগনি হায়বা অদু নখোয়না খনজৌ। অদুবু লৈবাক অসিগী সমস্যাশিং কোকহন্নবা অদোম্না সবজেক্তশিং অদু খনগদবনি অসুম তৌদুনা নহারোল পুম্নমক্না পুন্না নহা ওইরিবা ৱাখল্লোনশিংগা লোয়ননা অচৌবা ইনফ্রাস্ত্রকচর, সিস্তেম অমসুং সোল্যুসনশিং পুরক্কদবনি। অমসুং ঐহাক্না অদোমগী সজেসনশিং অমসুং এক্সপরিয়েন্সশিং অদু সরকারদসু শিয়র তৌনবা হায়জরি। থিমশিং অসিদা থবক তৌরবা মতুংদা অদোমগী রিসর্চ, অদোমগী লশিং, অদোমগী আইদিয়াশিং, অদোমগী সজেসনশিং অদু প্রাইম মিনিস্তর ওফিসতা থারকপসু য়াগনি।
মফম অসিদা লৈরিবা প্রোফেসরশিং, ফেকলতী, মহৈরোয়শিংনা পুন্না কেম্পেন অসিগী শরুক অমা ওইরবি অফবা ফলশিং পুরক্কনি হায়না ঐহাক্না থাজৈ। হৌজিক নখোয়না চহি ৫০ শুবগী পালন তৌরি, চহি ৭৫ শুরকপদা, চহি ২৫গী মতুংদা মীওই লিশিং ৫-৫-না থিম ২৫দা থবক তৌরবদি মদুনা লৈবাক অসিদা অচৌবা লম অমা পীগনি। অমসুং মসিনা সিম্বায়োসিসকী মহৈরোয়শিংদসু চাউনা কান্নবা পীগনি হায়না খনজৈ।
অরোইবদা ঐহাক্না সিম্বায়োসিসকী মহৈরোয়শিংদা ৱাফম অমগা হায়জগে। অদোমগী প্রোফেসর, ওজা অমসুং পিয়রশিংদগী কয়া অমা ইন্সতিত্যুত অসিদা লৈরিঙৈদা তমশিনবা ফংলমগনি। ঐহাক্না সেল্ফ-এৱের্নেস, ইন্নোবেসনন অমসুং রিস্ক লৌবগী এবিলিতী অদু মপাঙ্গল কনখৎহন্নবা হায়জরি। অমসুং অদোমদা চহি ৫০ শুরবা অদুগুম্বা কেপিতেল অমা, এক্সপরিয়েন্সকী কেপিতেল অমা শোইদনা লৈরমগনি হায়না ঐহাক্না থাজৈ। নখোয়না এক্সপরিমেন্ত কয়া তৌরবা মতুংদা মফম অসিদা য়ৌরকখি। অদোমগী মসি লন অমনি। লন অসি লৈবাক্কীদমক্তসু কান্নবা ওইগনি। নখোয়না মাইপাকপা ওইয়ু অমসুং মফম অসিদা লাকপা অঙাং খুদিংমক্না অফবা তুংলমচৎ অমা ফংবা ঙম্নবা কনফিদেন্স লৈবা ওইরসনু। মসি ঐহাক্না নখোয়দা পীবা য়াইফ-মঙ্গোলনি।
নখোয়গী মরক্তা ঐহাকপু য়াওবা ফংনবগীদমক খুদোংচাবা কয়া পীবীখি অদুবু ঐহাক্নদি য়াওবা ঙমখিদে মসিগীদমক ঐহাক্না অমুক্কা হন্না থাগৎপা ফোঙদোকচরি। ঐহাক্না মুখ্য মন্ত্রী ওইরিঙৈ মতমদা ঐহাক্না নখোয়গী মরক্তা লাকখি। ঙসি অমুক হন্না মফম অসিদা লাকপা ফংজরে। অনৌবা মীরোল অসিগা ৱারী-ৱাতায় শাবা ফংজনবা ঐঙোন্দা খুদোংচাবা অসি পীবীবগীদমক ঐহাক্না তৌবীমল খঙবা উৎচরি।
হন্না-হন্না থাগৎচরি, য়াইফ-মঙ্গোল পীজরি!


text:
স্কিম অসিনা খুদোংচাদবা ফিভমশীংনা অৱাবা তাহল্লবা নুপীশীংগীদমক সপোর্তিভ ওইবা ইনষ্টিট্যুসনেল ফ্রেমৱার্ক অমা ওইনা মখোয়গী পুন্সি অদু ইকাই খুম্ননা লেনবা ঙম্নবা পায়খৎপনি। মসিনা লৈফম, চিঞ্জাক, ফি-রোল অমসুং হকশেলগা লোয়ননা শেলমিৎলোন অমসুং সোসিএল সেক্যুরিটি লৈহন্নবা পান্দম থম্লি। মসিনা নুপীশীং অসিগী অখন্নবা মথৌ তাবশীং লৌখৎপা অমসুং ফিভম অমত্তদসু মখোয়বু ওৎ-নৈবা অমসুং নাইটোম তাহল্লকপা য়াবা শেন্নদবা অমসুং থাদোক্লগা থম্বগী ফিভমদা লৈহন্দনবা পান্দম থম্লি।
পান্দমশীং
স্কিম অসিগী মখাদা, নুপী 30গী কেপাসিটি লৈবা জিলা খুদিংমক্তা স্বাধর গ্রেহ অসি মখাগী পান্দমশীং অসিগা লোয়ননা লিংখৎকনি।
- লৈফম, চিঞ্জাক, ফি-রোল, মেদিকেল ত্রিটমেন্টগী ওইবা মথৌ তাবশীং পীবা অমসুং সমাজগী অমসুং শেনমিৎলোনগী ঙাক্লৌ য়াউদ্রবা অৱাবা তারবা নুপীশীংবু য়েংশিনবা।
- লাইবক থীবা ফিভমশীং থেংনবদগী মখোয়গী পুক্নিংগী ওইবা পাঙ্গল হন্থহল্লবশীংবু অমুক হন্না লৈহনবা ঙমহনবা।
- ইমুং-মনুং/সমাজগা অমুক হন্না চুশিনবা ঙম্নবা খোংথাংশীং লৌখৎপা ঙমহন্নবা মখোয়বু আইনগী ওইবা মতেং অমসুং লমজিং-লমতাক পীবা।
- মখোয়বু শেলমিৎলোনগী অমসুং পুক্নিংগী ওইবা রিহেবিলিটেসন পীবা।
- অৱাবা তারবা নুপীশীংবু খংবীবা অমসুং মথৌ তাবশীং লৈরবা সপোর্ট সিষ্টেম অমগুম্না থবক তৌবা।
- ইকাই খুম্ননা অমসুং থাজবগা লোয়ননা মখোয়গী পুন্সিদু নৌনা হৌহনবা ঙমহনবা।
অচৌবা সহরশীংগী অমসুং মীশীং লাখ 40দগী হেন্না লৈবা অতোপ্পা জিলাশীং নত্ত্রগা নুপীশীংগী অহেনবা ঙাক্লৌ মথৌ তাবা জিলাশীংদা অমদগী হেনবা স্বাধর গ্রেহ লিংখৎপা য়াই। মথৌ তাবগী এসেসমেন্ট অমসুং অতোপ্পা মরুওইবা পেরামিটরশীংদা য়ুম্ফম ওইদুনা স্বাধর গ্রেহগী কেপাসিটি অসি 50 নত্ত্রগা 100দা হেনগৎহনবা য়াই।
বেনিফিসরিশীং
কম্পোনেন্টগী বেনিফিট অদু চহি 18গী মথক ওইবা মখাগী কেটেগোরিশীং অসিদা লৈবা নুপীশীংনা ফংবা য়াই:
- হুন্দোকপীরবা অমদি সমাজগী অমদি শেলমিৎলোনগী ঙাক্লৌ য়াউদ্রবা নুপীশীং;
- মহৌশাগী উপদ্রবতগী হিংহৌরবা অমদি য়ুম লৈজদ্রবা অমসুং সমাজগী অমদি শেলমিৎলোনগী ঙাক্লৌ য়াউদ্রবা নুপীশীং;
- জেলদগী থাদোরক্লবা অমসুং ইমুং-মনুং, সমাজ অমদি শেলমিৎলোনগী ঙাক্লৌ য়াউদ্রবা নুপী বন্দিশীং;
- ইমুং-মনুংগী হিংসা, ইমুং মনুংগী সমস্যা নত্ত্রগা য়ান্নদবশীংনা মখোয়গী য়ুমশীং থাদোকহল্লবা অমসুং হিংনবগী লম্বী লৈত্রবা অমসুং তুহৎপীবা অমসুং / য়ুম্বাল লম্বীগী য়ান্নদবদগী লিটিগেসন মায়োক্নরিবা অখন্নবা ঙাক-শেনবীবা য়াউদ্রবা নুপী ভিক্টিমশীং; অমসুং
- য়োন্থোকপীবদগী কল্লবা নত্ত্রগা ওক্তবীশংদগী নত্ত্রগা অতোপ্পা মফমশীংদগী চেল্লক্লবা ওৎপী-নৈবীরবা অমসুং HIV/AIDSনা শোকহল্লবা, সমাজগী অমসুং শেলমিৎলোনগী ঙাক্লৌ লৈজদ্রবা নুপী/নুপীমচাশীং। অদুম ওইনমক অসিগুম্বা নুপী/ নুপীমচাশীং অসিনা অহানবদা UJJAWALA স্কিম চলাইরিবা মফমশীংদগী মতেং হান্না নিগদবনি।
দোমেষ্টিক ভাইওলেন্সনা শোকহল্লবা নুপীশীংদি চহি অমা ফাউবা লৈবা য়াই। অতোপ্পা কেটেগোরিগী নুপীশীংদি, লৈবগী মেক্সিমম ওইবা মতম অসি চহি 3 ওইগনি। চহি 55গী মথক্তা লৈবা অহল ওইরবীশীংদি মেক্সিমম ওইনা চহি 5 ফাউবা লৈহল্লবা মতুংদা ওল্ড এজ হোম নত্ত্রগা মান্নবা ইনষ্টিট্যুটশীংদা হোংদোক্কদবনি।
স্বাধর গ্রেহগী খুদোংচাবশীং অসি মথক্কী কেটেগোরিশীং অসিগী নুপীশীংনা চেল্লিবা অঙাংশীংনসু ফংবা য়াগনি। চহি 18 ফাউবগী নুপীমচাশীং অমসুং চহি 8 ফাউবগী নুপামচাশীংনা মমাশীংগা লোয়ননা স্বাধর গ্রেহশীংদা লৈবা য়াগনি। (চহি 8 শুরবা নুপামচাশীংদি JJ এক্ট/ICPSনা চলাইরিবা চিলদ্রেন হোমশীংদা হোংদোকখিগদবনি।)
ইমপ্লিমেন্টিং এজেন্সিশীং অমসুং ইলিজিবিলিটি ক্রাইটেরিয়া
মখাগী এজেন্সিশীং/ওর্গানাইজেসনশীংসিগী মনুংদা অমহেক্তনা স্কিম অসিগী মখাদা মতেং লৌবা য়াগনি:
- ৱুমেন দিভেলপমেন্ট কোরপোরেসনশীং য়াউনা ষ্টেট সরকারশীংনা লিংখৎপা ষ্টেট গবর্নমেন্ট এজেন্সিশীং।
- সেন্ত্রেল নত্ত্রগা ষ্টেট ওটোনোমস বোদিশীং।
- ম্যুনিসিপাল বোদিশীং।
- কেন্টোনমেন্ট বোর্দশীং।
- পঞ্চায়তি রাজ ইনষ্টিট্যুসনশীং অমসুং কো-ওপরেটিভ ইনষ্টিট্যুসনশীং।
- ষ্টেট সরকারশীংগী ৱুমেন এন্ড চাইল্ড দিভেলপমেন্ট/সোসিএল ৱেলফেয়রনা স্বাধর গ্রেহ শাবা য়াই অমসুং মখোয় মশানা চলাইজবা য়াই নত্ত্রগা মখোয়দু চলাইবা ঙমগদবা ওর্গানাইজেসনশীংদা স্কিম অসিগী মখাদা ওপরেসনশীং মেনেজ তৌনবা লিজ পীবা য়াই।
- মতমদুদা চৎনরিবা আইন অমহেক্তগী মখাদা রেজিষ্টর তৌরবা পব্লিক ত্রষ্টশীং।
- ইন্দিয়ান সোসাইটিজ রেজিষ্ট্রেসন এক্ট, 1860 নত্ত্রগা মরি লৈনবা ষ্টেট এক্ট অমহেক্টদা রেজিষ্টর তৌরবা অমসুং নুপীশীংগী য়াইফ-থৌরাং/সোসিএল ৱেলফেয়র/ৱুমেন এজুকেসনগী লমদা থবক তৌবগী ত্রেক রেকোর্দ ফজনা লৈরবা NGOশীংনচিংবা সিভিল সোসাইটি ওর্গানাইজেসনশীং (CSOs);
ওর্গানাইজেসন – পব্লিক ত্রষ্টশীং অমসুং CSOশীংদা মখাগী ক্রাইটেরিয়া অসি য়াউগদবনি:
- মসি ষ্টেট/ UT এদমিনিষ্ট্রেসনগী মনুংদা অমনা লৈরিবা স্কিম/আইনগী মখাদা মশক খংবা ওইগদবনি নত্ত্রগা হিরম অদুদা থবক তৌবগী চহি 3গী এক্সপরিএন্স লৈগদবনি অমসুং থবক অদু মায় পাক্না পাংথোকখি হায়না মরি লৈনবা ষ্টেট সরকার/য়ুনিয়ন টেরিটোরি এদমিনিষ্ট্রেসননা রিপোর্ট তৌবা ওইগদবনি,
- স্কিম অসিগী মখাদা গ্রান্ট-ইন-এইদ পীনবগীদমক রিক্বেষ্ট তৌদ্রিঙৈ য়ামদ্রবদা চহি অনিগী মমাংদা নুপীশীংগী য়াইফ-থৌরাং/সোসিএল ৱেলফেয়র/নুপীশীংগী এজুকেসনগী লমদা এনগেজ তৌবা ওইগদবনি,
- অসিগুম্বা প্রোজেক্ট অমগী মেনেজমেন্ট পায়খৎনবগীদমক্তা মসিদা ফেসিলিটিশীং, রিসোর্সশীং, মীওইশীং অমসুং এক্সপরিএন্স লৈবা তাই,
- করিগুম্বা গ্রান্ট অদুনা থেংথরবসু থা খরগী ওইনা এক্সপেন্দিচর পুবা ঙম্বগী ফাইনান্সিএল পোজিসন লৈবা তাই।
- মসিনা স্বাধর গ্রেহ অদু নো-প্রোফিট বেসিসতা রন তৌবা তাই।
- ওর্গানাইজেসন অদুনা কম্প্যুটর, ইন্টরনেট কনেক্সন অসিনচিংবগী খুদোংচাবশীং স্বাধর গ্রেহ অদুদা পীবা তাই।
স্কিমগী কম্পোনেন্টশীং
- বিল্ডীং শাবগী ওইনদি কনষ্ট্রক্সন গ্রান্ট অদু ষ্টেট গবর্নমেন্টশীং, ম্যুনিসিপাল কোরপোরেসনশীং, কেন্তনমেন্ট বোর্দশীং অমসুং পঞ্চায়তি রাজ ইনষ্টিট্যুসনশীংখক্তদা এদমিসিবল ওইগনি। থবক অসিগীদমক্তা মথৌ তাবা লমদি ইমপ্লিমেন্টিং এজেন্সি অদুনা লেম্না পীগদবনি। গ্রান্ট অদু রেসিদেন্ট অমদা লুপা 1,33,000/- দগী হেন্দবা ওইগদবনি।
- করিগুম্বা ভারাগী বিল্ডিং অমদা স্বাধর গ্রেহ অদু চলাইবা তারবদি, গ্রেদ ‘A’ সিটিশীংদা রেসিদেন্ট 30গী ওইনা থা অমদা লুপা 50,000/-, গ্রেদ ‘B’ সিটিশীংদা থা অমদা লুপা 30,000/- অমসুং অতোপ্পা মফমশীংদা লুপা 18,000/- এদমিসিবল ওইগনি।
- স্বাধর গ্রেহগী মেনেজমেন্টগীদমক্তা রিকরিং অমসুং নন-রিকরিং এক্সপেন্দিচরগী মতেং।
- লৈরিবা মীওই অমসুং অঙাংশীংগীদমক্তা চিঞ্জাক, লৈফম, ফি-রোল, মেদিকেল কেয়র, পোকেট এক্সপেন্স পীবগী প্রোভিজন।
- কাউন্সেলিং, লিগেল এইদ, ভোকেসনেল ত্রেনিং অমসুং গাইদেন্সকী প্রোভিজন।
স্কিম অসিগী মপুংফাবা ইনফোর্মেসনগীদমক্তা, মফমসিদা ক্লিক তৌবীয়ু।
সোর্স : মিনিষ্ট্রি ওফ ৱুমেন এন্ড চাইল্ড দিভেলপমেন্ট
স্বাধর গ্রেহগী এদ্রেসশীং


text:
লখিপুরওনলাইন নিউজ দেস্কঃ মৈতৈ খ্রীস্টিয়ান তেংবাং লুপকী মরীশুবা থাগী মীফম …
লখিপুরওনলাইন দিজিতেল দেস্কঃ দিব্রুগর জিলাগী দুলিয়াজানদা লৈবা মনিপুরী হরি …
লখিপুরওনলাইন দিজিতেল দেস্কঃ ভারত সরকারনা মোবাইল এপ ৪৩ অমগসু থীংজিনখ্রে। লৈ…
লখিপুরওনলাইন দিজিতেল দেস্কঃ মথং চহীগী জনুৱারী ১৫ দগী হৌরগা লেন্দলাইনদগী মো…
Silchar 25/11/20: Manipuri youths front of Assam (MYFA) GHQ amdi Rural E…
লখিপুরওনলাইন নিউজ দেস্কঃ রাইজিং ক্লাব তলেনখুন না শিন্দুনা নভেম্বরগী তাং ২২…
লখিপুর, কাছার, নভেম্বর ২৪, ২০২০- কাছারগী বিন্নাকান্দিদা লৈবা সাউথ বোরাক কন…
লখিপুরওনলাইন নিউজ দেস্কঃ মনিপুরগী পুৱারীদা ১৮৯১ দা শোক্নখিবা এংলো মনিপুর ৱ…
Lakhipuronline Digital Desk : Jiribam district ki ahanba oina pao gi Agen…
লখিপুরওনলাইন নিউজ দেস্কঃ প্রোফেসার পাউনম গুনীন্দ্রগী "মনিপুরী কলচরদা …
লখিপুরওনলাইন নিউজ দেস্কঃ নবেম্বরগী তাং ১৯ দগী ২৫ ফাওবা চয়োল অমা চুপ্না চৎথ…
আসাম সরকারনা নুপী অমসুং সিনিয়র সিতিজেনশিংগী দমক ভ্রমন সারথী হায়না মীংথোনবা…
লখিপুর, কাছার, নভেম্বর ২০, ২০২০- শিন্তাকপুরেল আর কে সনাহলগী ১২০ শুবা মপোক …
Lakhipur, Cachar, 20 Nov 2020: Lakhipur sub division gi manung chanbada Bi…
লখিপুর, কাছার, নভেম্বর ১৯, ২০২০- লখিপুর থাং-তা একাডেমী, লখিপুর খুমন আসামন…
লখিপুর, কাছার, নভেম্বর ১৯, ২০২০- ওল আসাম মনিপুরী ৱুইমেন মৈরাপায়বী কোর্দি…


text:
প্রধানমন্ত্রীগী লোইশঙ
প্রধান মন্ত্রীনা বাইওতেক স্তার্তঅপ এক্সপো – ২০২২ হৌদোকখ্রে
“ভারতকী বাইও-ইকোনোমীনা মমাংগী চহি ৮দা শরুক ৮গী চাংদা শাহৌ লৌখি। ঐখোয়না বিলিয়ন $১০দগী বিলিয়ন $৮০ য়ৌখি। বাইওতেক্কী মালেমগী ইকোসীস্তেমদা ভারতনা মকোক থোংবা ১০গী মরক্তা চনগদবা মতম কুইরক্ত্রে”
“হৌখিবা দিকেদশিংদা ঐখোয়গী আই.তি. প্রোফেস্নেলশিংবু ইকায় খুম্নবগী মওং-মতৌগা মান্ননা ঐখোয়গী বাইওতেক সেক্তরগী বাইও প্রোফেস্নেলশিংগী মফমদসু ইকায় খুম্নবগী মতৌ উবা ফংলি”
“সবকা সাথ-সবকা বিকাসকী মন্ত্রা অসি ভারতকী তোঙান-তোঙানবা সেক্তরশিংদা চৎনৈ। সেক্তর খুদিংবু হৌজিক ‘হোল ওফ গভর্নমেন্ত’কী ৱাখল্লোন্দা পুক্নিং থৌগৎলি”
“তোঙানবা ইন্দস্ত্রী ৬০দা ঙসি স্তার্তঅপ লিশিং ৭০ রেজিস্তর তৌরে। স্তার্তঅপ লিশিং ৫ হেনবনা বাইওতেক্কা মরী লৈনৈ”
“মমাংগী চহি খক্তদা বাইওতেক্কী স্তার্তঅপ ১১০০ থোক্লকখি”
“সবকা প্রয়াসকী ইথিলগা লোয়ননা, সরকারনা অপুনবা প্লেৎফোর্ম অমদা খ্বাইদগী ফবা ৱাখল্লোনশিংবু অমত্তা ওইনা পুরক্লি”
“বাইওতেক সেক্তর অসি দিমান্দনা খ্বাইদগী হেন্না শাফু পীবা সেক্তরশিংগী মরক্তা অমনি। চহি খরসিদা ভারত্তা পুন্সি মহিং লাইহনবগী চত্থরকপা খোঙথাংশিংনা বাইওতেক সেক্তরগী অনৌবা খুদোংচাবা কয়া পুরক্লি”
Posted On:
09 JUN 2022 12:20PM by PIB Imphal
প্রধান মন্ত্রী, শ্রী নরেন্দ্র মোদীনা ঙসি নই দিল্লীগী প্রগতি মাইদান্দা বাইওতেক স্তার্তঅপ এক্সপো – ২০২২ হৌদোকখ্রে। মহাক্না বাইওতেক প্রদক্ত ই-পোর্তেল অমসু হৌদোকখি। কেন্দ্র মন্ত্রী, শ্রী পিয়ুশ গোয়ল, শ্রী ধর্মেন্দ্র প্রধান, দাঃ জিতেন্দ্র সিংহ, বাইওতেক সেক্তরগী স্তেকহোলদর, অখঙ-অহৈ, এস.এম.ই., ইনভেস্তরশিংসু অতোপ্পা মীওইশিংগা লোয়ননা শরুক য়াখি।
প্রধান মন্ত্রীনা থৌরম অসিদা ৱা ঙাঙবদা ভারতকী বাইও-ইকোনোমীনা মমাংগী চহি ৮দা শরুক ৮গী চাংদা শাহৌ লৌখি হায়খি। “ঐখোয়না বিলিয়ন $১০দগী বিলিয়ন $৮০ য়ৌখি। বাইওতেক্কী মালেমগী ইকোসীস্তেমদা ভারতনা মকোক থোংবা ১০গী মরক্তা চনগদবা মতম কুইরক্ত্রে”, হায়না মহাক্না হায়খি। লৈবাক অসিদা সেক্তর অসিবু চাউখৎহনবদা বাইওতেক্নোলোজী ইন্দস্ত্রী রিসর্চ এসিস্তেন্স কাউন্সিল (বি.আই.আর.এ.সি.)গী থৌদাং কয়াবুসু প্রধান মন্ত্রীনা পনখি। লৈবাক অসিনা অমৃত কালগী মনুংদা অনৌবা ৱাশক কয়া অমা লৌরিবা অসিদা, লৈবাক্কী চাউখৎ-থৌরাংদা বাইওতেক ইন্দস্ত্রীগী থৌদাংসু য়াম্না মরু ওই হায়না প্রধান মন্ত্রীনা হায়খি।
ভারতকী প্রোফেস্নেলশিংগী মালেমগী হেনগৎলক্লিবা ইকায় খুম্নবগী চাংগী মতাংদা প্রধান মন্ত্রীনা অসুম্না হায়খি, “মালেমসিদা ঐখোয়গী আই.তি. প্রোফেস্নেলশিংগী স্কিল অমসুং ইন্নোভেসন্দা লৈরিবা থাজবনা অনৌবা অৱাংবা থাক্তা লৈরি। হৌখিবা দিকেদশিংদা ঐখোয়গী আই.তি. প্রোফেস্নেলশিংবু ইকায় খুম্নবগী মওং-মতৌগা মান্ননা ঐখোয়গী বাইওতেক সেক্তরগী বাইও প্রোফেস্নেলশিংগী মফমদসু ইকায় খুম্নবগী মতৌ উবা ফংলি”।
বাইওতেক্কী লমদা ভারতপু খুদোংচাবশিংগী মফম্নি খন্নবগী অচৌবা মরম মঙা লৈ হায়না প্রধান মন্ত্রীনা হায়খি। অহানবা – দাইভর্স পোপ্যুলেসন অমসুং দাইভর্স ওইবা ক্লাইমেতিক জোন, অনিশুবা – ভারতকী তেলেন্ত লৈরবা হ্যুমেন কেপিতেলগী মীশিং, অহুমশুবা - ভারত্তা কারবার তৌবদা লাইহন্নবগীদমক্তা হোৎনরিবশিং লেপ্তনা হেনগৎলিবা। মরিশুবা - ভারত্তা বাইও-প্রদক্তকী অপাম্বনা লেপ্তনা হেনগৎলিবা, অমসুং মঙাশুবা – ভারতকী বাইওতেক সেক্তর অমসুং মসিগী মায় পাকপগী থৌওংশিংনি।
ভারতকী শেন্মিৎলোনগী মতিক অমসুং মপাঙ্গল হেনগৎহন্নবা সরকারনা লেপ্পা লৈতনা হোৎনরি হায়না প্রধান মন্ত্রীনা হায়খি। মহাক্না ‘হোল ওফ গভর্নেমন্ত’ হায়বা ৱাখল্লোন্দা মিৎয়েং চঙলি হায়খি। সবকা সাথ-সবকা বিকাসকী মন্ত্রা অসি ভারতকী তোঙান-তোঙানবা সেক্তরশিংদসু চৎনৈ। সেক্তর খরখক্তদা অহেনবা মিৎয়েং চঙবা অদুগা অতোপ্পা সেক্তরশিংবুনা মরন্নাই লৈজৌ হায়না ইন্থোকপগী ফিভম অদু মসিনা হন্থহল্লে। ঙসিদি, সেক্তর খুদিংনা লৈবাক্কী চাউখৎ-থৌরাংদা শাফু পীরি হায়না মহাক্না হায়খি। মরম অদুনা, সেক্তর খুদিংগী ‘সাথ’ অমসুং সেক্তর খুদিংগী ‘বিকাস’ হায়বসি হৌজিক্কী মতমগী খ্বাইদগী তঙাই ফদবা ওইরিবনি। ৱাখল্লোন অমসুং থবক থৌরমদা অহোংবা লাক্লিবা অসিনা অপাম্বা মহৈসু পীরি হায়না মহাক্না মখা তাখি। হন্দক্কী ইকুই কুইদ্রিবা চহিশিংদা সেক্তর মশিং য়াম্বদা মিৎয়েং চঙলিবা অসিবু মহাক্না খুদম ওইনা পীখি।
বাইওতেক সেক্তরগী ওইনসু, মমাংদা পাংথোকখিদ্রিবা থবক কয়া অমা পাংথোকখ্রে অমসুং মসিগী মহৈনা ঐখোয়না স্তার্তঅপ ইকোসীস্তেমদা উবা ফংলি। “হৌখিবা চহি ৮দা লৈবাক্কী স্তার্ত-অপ মশিংনা চাম্মা খরদগী লিশিং ৭০ য়ৌখ্রে। মসিগী স্তার্ত-অপ লিশিং ৭০ অসি চাউরাক্না ইন্দস্ত্রী ৬০দা শেমখিবনি। মসিগী মরক্তগী, লিশিং ৫দগী হেনবা স্তার্ত-অপশিংদি বাইওতেক্কা মরী লৈনৈ। ১৪শুবা স্তার্তঅপ খুদিংনা বাইও তেক্নোলোজী সেক্তরগী ওই অমসুং মমাংগী চহি খক্তদা বাইও তেক স্তার্তঅপ ১১০০ থোক্লকখি”, হায়না প্রধান মন্ত্রীনা পাউদমখি। সেক্তর অসিদা তেলেন্ত কয়া চঙশিল্লকপগী মতাংদা পল্লদুনা, প্রধান মন্ত্রীনা বাইওতেক সেক্তরগী ইনভেস্তর মশিংনা শরুক ৯ হেনগৎলে অমসুং বাইওতেক ইনক্যুবেতর অমসুং মখোয়গীদমক্তা ফন্দিং তৌবগী চাংসু শরুক ৭ হেনগৎলে হায়খি। বাইওতেক ইনক্যুবেতরগী মশিংনা ইং ২০১৪দা ওইরম্বা ৬তগী হৌজিক ৭৫ য়ৌরে। বাইওতেক্কী পোত্থোকশিংগী মশিংসু হান্নগী ১০দগী ঙসিদি ৭০০ হেন্না লৈরে হায়না মহাক্না মখা তাখি।
সরকারগী মখা পোনবগী থৌওংদগী ৱাংমা লান্নবগীদমক্তা, সরকারনা অনৌবা ইন-এব্লিং ইন্তর্ফেস পীবগী চৎনবী অমবু পুক্নিং থৌগৎলি হায়না প্রধান মন্ত্রীনা হায়খি। বিরাক্কুম্বা প্লেৎফোর্মশিংবু ঙসিদি মপাঙ্গল হাপ্লি অমসুং সেক্তর কয়া অমনা থোউওং অসিবু য়েংনরি। মহাক্না স্তার্তঅপশিংগী ওইবা স্তার্তঅপ ইন্দিয়াগী খুদম পীখি। স্পেস সেক্তরগী ইন-স্পেস, দিফেন্স স্তার্তঅপকী আইদেক্স, সেমি কন্দক্তরগী ওইনা ইন্দিয়া সেমিকন্দক্তর মিসন, নহারোলশিংগী মরক্তা ইন্নোভেসন লৈহন্নবা পুক্নিং থৌগৎপগী ওইনা স্মার্ত ইন্দিয়া হেক্কাথোনগী খুদমশিংসু মহাক্না পনখি। অদুগা বাইওতেক স্তার্ত-অপ এক্সপোসু খুদম অমা ওইনা মহাক্না পনখি। “সবকা প্রয়াসকী ইথিলগা কোন্ননা, সরকার অসিনা অনৌবা ইন্সতিত্যুসন কয়াগী খুত্থাংদা লৈবাক্কী খ্বাইদগী ফবা ৱাখল্লোনশিংবু অমত্তা ওইবা প্লেৎফোর্ম অমদা পুরক্লি। মসিদি লৈবাক্কী অতোপ্পা অচৌবা কান্নবা অমনি। লৈবাক অসিনা রিসর্চ অমসুং একাদমিয়াদগী অনৌবা লৌশিং কয়া ফংই, ইন্দস্ত্রীনা রিএল ৱর্ল্দ ভ্যু করিনো হায়বদা তেংবাংই অমসুং সরকারনা তঙাই ফদবা পোলিসী অমসুং ইনফ্রাস্ত্রকচর পী”, হায়না প্রধান মন্ত্রীনা শন্দোক্না তাকখি।
প্রধান মন্ত্রীনা “বাইওতেক সেক্তর অসি দিমান্দনা খ্বাইদগী হেন্না শাফু পীবা সেক্তরশিংগী মরক্তা অমনি। চহি খরসিদা ভারত্তা পুন্সি মহিং লাইহনবগী চত্থরকপা খোঙথাংশিংনা বাইওতেক সেক্তরগী অনৌবা খুদোংচাবা কয়া পুরক্লি” হায়না মিৎয়েং চঙখি। হকশেল, লৌউ-শিংউ, ইনর্জী, নেচরেল ফার্মিং, বাইও ফোর্তিফাইস সীদকী হীরমদা চাউখৎলক্লিবশিংনা সেক্তর অসিগী অনৌবা খুদোংচাবা কয়া হাংদোক্লি হায়না মহাক্না মহাক্কী ৱারোল লোইশিনখি।
****
(Release ID: 1832611)
Visitor Counter : 54
Read this release in:
Telugu
,
Malayalam
,
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Kannada


text:
স্কুল এজুকেসন এন্ড লিটরেসি দিপার্টমেন্টনা ৱুমেন এন্ড চাইল্ড দিভেলপমেন্ট মিনিষ্ট্রিবু নুপিমচাশীংগী থাক অমসুং সেক্স রেসিও হেনগৎহন্নবা লৈবাক অসিগী জিলা 100দা “বেতি বচাও বেতি পরহাও” অভিয়ান হৌদোকপদা মতেং পাংখি। মহৈ-মশিংগী তোঙান-তোঙানবা থাকশীংদা নুপীমচাশীংগী ত্রান্সিসন 100% য়ৌবা স্কুল মেনেজমেন্ট কমিটিশীংগীদমক্তা “বেতি বচাও বেতি পরহাও” অভিয়ানদগী এৱার্দ অমা শেমগৎখ্রে।
দিপার্টমেন্ট অসিনা স্কুল খুদিংমক্তা চৎনবা য়াবা নুপিমচাশীংগী টোইলেট অমা লৈহন্নবগী ফিরেপ থম্লি। ইং 2015গী ওগষ্ট 15গী মমাং ফাউবদা চৎনবা য়াবা টোইলেট অমা শোয়দনা লৈহনগদবা অকক্নবা “স্বচ বিদ্যালয়া” কৌবা খোংথাং অমা হৌদোকখ্রে।
উদান অসি সেন্ত্রেল বোর্দ ওফ সেকেন্দরি এজুকেসন (CBSE)না হৌদোকপা শোত্থরবা ছাত্র নুপিমচাশিং অমদি সেদ্যুল কাষ্ট/সেদ্যুল ত্রাইব অমসুং মীশিং য়ামদবা কাংলুপশীংনা অকক্ননা সাইন্স অমসুং মেথমেটিক্সকী ওইবা পোষ্ট-স্কুল প্রোফেসনেল এজুকেসনদা হোংবা ঙমহন্নবা খোংথাং অমনি। উদানগী অহানবা পান্দম অসি হৌজিক নুপামচাশীংনা 77% মীং চনবা মতমদা নুপিমচাশীংনা 23% ওইদুনা মীং চনবা হন্থরিবা অসি কোকহনবনি। মসিনা দাইমেনসন অহুম হায়বদি দিজাইন, ত্রাঞ্জেক্সন অমসুং এসেসমেন্ট অসিদা মীৎয়েং থমদুনা স্কুল এজুকেসন অমসুং এঞ্জিনিয়রিং এজুকেসন এন্ত্রান্স সিষ্টেমশিংগী মরক্তা লৈরিবা ক্বালিটিগী অহোবা অসি হন্থহন্নবা পান্দম থম্লি।
য়ুজিসিনা থা খুদিংগী লুপা 8000/- দগী 10000/-গী চাংদা স্কোলর 300দা জুনিয়র রিসর্চ ফেলোশিপ পীগদবা স্কিম অসি শেম-শারে অমসুং একাদেমিক চহি 2014-15দগী চৎনবা হৌরগনি।
প্রোভাইদিং এসিষ্টেন্স ফোর গর্লস এদভান্সমেন্ট ইন টেক্নিকেল এজুকেসন ইনিসিএটিভ (Providing Assistance for Girls’ Advancement in Technical Education Initiative)
AICTE স্কিম অসিনা চহিদা লুপা লাখ 6তগী হন্থনা ফেমিলি ইনকম লৈবা ইমুং অমদগী নুপিমচা অমা ক্বালিফাইয়িং ইকজামিনেসনগী মেরিটতা য়ুম্ফম ওইরগা খন্দুনা টেক্নিকেল এজুকেসন ফংহনবা পান্দম থম্লি। স্কিম অসি মরি লৈনবা রাজ্যগী সরকারশীংগী ওথোরাইজ তৌরবা এদমিসনগী সেন্টরশীংনা চৎনহনগদবনি। চহি অমদা নুপিমচা 4000দা স্কোলরশিপকী কান্নবা ফংহন্নবা থৌরাং তৌরি। স্কোলরশিপকী শেলফমদি লুপা 30000 নত্ত্রগা তুইসনগী ফি নত্ত্রগা হন্থবা অমহেক্তা ওইগনি অমসুং থা অমদা লুপা 2000 থা তরাগী কন্টিঞ্জেন্সি এলাউএন্স ওইনা পীগনি।
মীমান্নদ্রবা অঙাংশীংগী স্কোলরশিপনি। AICTEনা মীমান্নদ্রবা ছাত্রশিংবু টেক্নিকেল এজুকেসন ফংহন্নবা ক্বালিফাইয়িং ইকজামিনেসনগী মেরিটতা য়ুম্ফম ওইদুনা চহি খুদিংগী স্কোলরশিপ 1000 পীনবা ফিরেপ লৌরে। স্কোলরশিপকী শেলফমদি লুপা 30000 নত্ত্রগা তুইসনগী ফি নত্ত্রগা হন্থবা অমহেক্তা ওইগনি অমসুং থা অমদা লুপা 2000 থা তরাগী কন্টিঞ্জেন্সি এলাউএন্স ওইনা পীগনি।
অৱাং-নোংপোক লমদমগী ছাত্রশীংগী অখন্নবা স্কোলরশিপ স্কিমনি। য়ুজিসিনা একাদেমিক সেসন 2014-15দগী হৌদুনা অৱাং-নোংপোক লমদমগী ছাত্রশীংগীদমক্তা অখন্নবা স্কোলরশিপ স্কিম অমা হৌদোকখ্রে। স্কিম অসিনা চহিদা লুপা লাখ 4.5তগী তাবা মমা-মপাগী ইনকম লৈবা অৱাং-নোংপোক লমদমগী ছাত্রশীংদা স্কোলরশিপ 10000 পীনবা অমসুং লৈবাক অসিগী কোলেজ/য়ুনিভরসিটিশীংদা অন্দর গ্রেজুএট থাক্তা তম্নবগীদমক থাদা লুপা 3500দগী 5000 ফাউবগী চাংদা স্কোলরশিপ পীনবগী পান্দম থম্লি।
ইশান বিকাস অসি অৱাং-নোংপোক রাজ্যশীংগী স্কুল অমসুং কোলেজগী থাক্তা লৈবা খনগৎলবা ছাত্রশিংবু মখোয়গী ভেকেসন মতমদা IITশীং, NITশীং অমসুং IISERশীংগা হেন্না নকশিলহন্নবা পাক-চাউরবা থৌরাং অমনি। নুমিৎ তরানিগী ওইবা মতম পরিং অমগী ওইনা ইনষ্টিট্যুসনশীং অসিগী মনুংদা অমদা, এক্সপোজর নত্ত্রগা ইন্টর্নশিপ প্রোগ্রাম অমগী মওংদা কোয়বা চৎহন্নবা থৌরাং শেম্লি। স্কুল খুদিংমক্না ক্লাস IX অমসুং Xগী ছাত্র 32 অমসুং ওজা 8গী ওইবা কাংবু অমবু লোয়ননবা ওজা অমা থাগনি। কোলেজগী ছাত্রশীং অদু কালেন অমসুং নিংথমথাদা কাংলুপ অমমমদা ছাত্র 32 লৈহন্দুনা অনি থোক্না শেমগনি। অৱাং-নোংপোক্তগী কোলেজগী ছাত্র 2016 অমসুং ওজা 504না একাদেমিক চহি অমদা IIT/NIT/ IISERশীং নত্ত্রগা সেন্ত্রেল্লি ফন্দেদ টেক্নোলোজিকেল ইনষ্টিট্যুটনচিংবদা স্তাইপেন্দ শিজিন্নদুনা চৎকনি। ইনষ্টিট্যুট 25দগী ছাত্র 250মুক্না চহি অমদা IIT 16 অমসুং NIT 6তা (অহৌবগী ওইনা NIT 6 খল্লে) চৎকনি।
ছাত্রশীং/ওজাশীংগী ওইনা খ্বাইদগী ফবা এজুকেসনেল রিসোর্সশীং ফংহন্দুনা আউটরিচ, মগুন হেনগৎহনবা অমসুং মান্নবা লৈহনবা হেনগৎহন্নবা ICTনা তম্নবগী খুদোংচাবশীং হেনগৎহল্লি।
প্রোগ্রাম অসিগী মখাদা, সেন্ত্রেলনা ফন্দ পীবা ইনষ্টিট্যুটশিং হায়বদি IITশীং, IIMশীং, সেন্ত্রেল য়ুনিভর্সিটিশীংগী প্রোফেসরশীংনা লৈবাক অসিগী নাগরিকশীংদা ওনলাইন কোর্সশীং পীগনি। কোর্স পুম্নমক তম্নবগী অচংবা শেল লেম্না ওইগনি। করিগুম্বা ছাত্র অদুনা ভেরিফাই তৌরবা সর্টিফিকেট অমা পাম্লবদি অপিকপা ফি অমা পীবা তাই।
অহানবা ফেজদা, IIT বোম্বে, IIT চেন্নাই, IIT কানপুর, IIT গুৱাহাটি, য়ুনিভর্সিটি ওফ দিল্লি, জৱাহর লাল নেহরু য়ুনিভর্সিটি, IGNOU, IIM বেঙ্গলোর, IIM কালকটা, বেনারস হিন্দু য়ুনিভর্সিটিখক্তনা মীরম লৈবাক্কী য়ুনিভর্সিটিশীংগী ওজাশীংগী মতেংগা লোয়ননা এঞ্জিনিয়রিং এজুকেসন, সোসিএল সাইন্স, এনর্জি, মেনেজমেন্ট, বেসিক সাইন্সকী কোর্স পীগনি। চহি 2দগী 3 ফাউবগী মনুংদা য়ামদ্রবদা ছাত্র ক্রোর অমদি থৌরাং অসিগী মখাদা কান্নবা ফংগনি হায়না পান্দম থম্লি। SWAYAM অসি ইং 2014দা হৌদোক্কনি।
ই-লাইব্রেরি অসি লৈবাক অসিদা লৈরিবা ছাত্রশিং, থবক তৌরিবা মীওইশীং অমসুং রিসর্চ তৌরিবা মীওইশীংনা লেপটোপ, স্মার্টফোন, টেব্লেট, PCশীংগী খুত্থাংদা কোম্না ফংবা য়াহন্নবা দিজিটেল ফোর্মেট অমদা সেন্ত্রেল য়ুনিভর্সিটিশীং অমসুং প্রেমিয়র ইনষ্টিট্যুটশীংদগী ক্বালিটি কন্টেন্টশীং ফংহন্দুনা লৌশীং হেনগৎহনগদবা ওনলাইন পোর্টেল অমগুম্না শেমগৎলি। অন্তর্জাতিগী ওইনা খুৎশম্ননবগীদমক্তা ইজরেল, নোরৱে, য়ুকে, য়ুনেস্কোনা হায়রক্লে। নেসনেল ই-লাইব্রেরি অসি একাদেমিক চহি 2015দগী ফংহল্লগনি।
য়ুজিসিনা লোল য়াওনা দা. এস. রধাকৃষ্ণন পোষ্ট দোক্টরেল ফেল্লোজ ইন সোসিএল সাইন্সেস কৌবা অনৌবা স্কিম অমা হৌদোকখ্রে। স্কিম অসিগী মখাদা খল্লবা ফেল্লোশীংদা চহি 3গী ওইনা লুপা 25000 + HRA অসিনচিংবা ফংগদবা ফেল্লোশিপ 300 পীগনি।
AICTEনা চহি অমদা স্কোলরশিপ 1000 ইলিজিবল ওইবা কেন্দিদেটশীংদা CSIR / DRDO লেবশীং নত্ত্রগা অতোপ্পা মমীং লৈরবা ইনষ্টিট্যুটশীংদা পিঐচদি তৌনবগীদমক পীরি: স্কোলরশিপ পীবগী মওংদি থবক অসিগিদমক্তা সরকারনা থম্লিবা নিয়মশীংগী মতুংইল্লি।
মসি AICTEনা এপ্রুভ তৌরবা ইনষ্টিট্যুটশীং অমসুং অতৈদা লৈরিবা ইলিজিবল ওইরবা ওজাশীংগী মরক্তা রিসর্চ তৌনবগী পুক্নিং থৌগৎনবা অমসুং মখোয়বু ভারতগী খ্বাইদগী ফবা ইনষ্টিট্যুটশীং হায়বদি IITশীং অমসুং NITশীং নত্ত্রগা অতোপ্পা জাতিগী ওইবা মরুওইবা ইনষ্টিট্যুটশীংদগী পিঐচদি অমা লোয়শিনবা ঙমহন্নবা ভারত সরকারনা পায়খৎপা প্রোগ্রাম অমনি। স্কিম অসি রিগুলর ওইবা ওজাশীংগীখক ওইনা চৎনৈ। QIPগী মখাদা M Techকীদমক্তা স্কোলরশিপ 7500 পিদুনা ME/M.Tech স্কোলরশিপশীং পীনবা অমসুং QIPগী মখাদা PhDগীদমক স্কোলরশিপ 2500 পীনবা থৌরাং তৌরি।
অহেনবা ইনফোর্মেসনগীদমক্তা MHRD
অকোনবা শেমদোকখিবা : 6/24/2020


text:
লখিপুরওনলাইন নিউজ দেস্কঃ
মতম খরগী মমাংদা চাইনানা শাবা মোবাইল এপ কয়া অমা থীংজিনখিবা অমসুং পবজি নচিংবা মোবাইল গেম কয়া ভারত্তা থীংজিনখিবগী মতুংদা লৈবাক অসিনা মশানা শাজবা পোত্থোক শিজিন্নবগী মাইগৈরোমদা মায় ওনশিনলকলি। প্রধান মন্ত্রী নরেন্দ্র মোদিগী আত্ম নির্ভর ভারতকী পান্দম অসিদা হন্দক লৈবাক অসিনা মসানা শেমজবা মোবাইল গেম ফৌজি গুগল প্লে স্তোরদা য়াওরক্লগনি। গেম অসি করম্বা নুমিত্তা লোঞ্চ তৌগদবনো হায়বদু চপ চানা হায়দ্রবসু প্রি রেজিস্তেসন তৌবা প্লে স্তোরদা হৌখ্রে। ভারত অমসুং চাইনা লৈবাক অনিনা গালৱান ভেলীগী লাইন অফ একটুয়েল কন্ত্রোলদা মুক্নবগী ৱাখলনা শাবা মোবাইল গেম ফৌজি , গেম অসি বেঙ্গলুরুদা বেজ তৌবা এন কোর গেমসনা বোলিউদকী এক্টর অক্ষ্সয় কুমারগা খুৎশম্নদুনা শাবনি। ফৌজি এফ এ ইউ জি গী মপুং ফাবা ৱারোলদি ফিয়ারলেস এন্দ ইউনাইতেদ গার্দস্ হায়বনি। (পাউ অসি ইউতিউবতা য়েংবিউ)


text:
বরাক তম্পাক্কী খোমজিনবা পাউ ১১ - ০২ - ২০১৯ অসাম মণিপুরী সিটিজেন্স …
বরাক তম্পাক্কী খোমজিনবা পাউ ১৬ - ০৭ - ২০১৮ ফার্স্ট দিবিজনদা মায়পাক্লবা …
বরাক তম্পাক্কী খোমজিনবা পাউ ১৪ - ০৭ - ২০১৮ ভারতকী জাতিগী ফিরাল অমসুং আসা…
বরাক তম্পাক্কী খোমজিনবা পাউ ১৩ - ০৭ - ২০১৮ লখিপুর সহরদা ই-রিক্সা থৌবা থিংন…
বরাক তম্পাক্কী খোমজিনবা পাউ ১২ - ০৭ - ২০১৮ চীংননিঙাই ওইবা মওংদা নুপি অম…
বরাক তম্পাক্কী খোমজিনবা পাউ ১১-০৭-২০১৮ মপান রাজ্যদগী আসামদা ঙা পুশিল্লকপা থ…
বরাক তম্পাক্কী খোমজিনবা পাউ ১০-০৭-২০১৮ এএনএম নার্স অমা অঙাং উনবদা লৈখিদ্রে,…
বরাক তম্পাক্কী খোমজিনবা পাউ ০ ৯ -০৭-২০১৮ Representative Image মচা অনিদগী হ…
বরাক তম্পাক্কী খোমজিনবা পাউ খরা ০৮-০৭-২০১৮ বরাকভেলি জোনগী উমংলাই কনবা লূপ শ…
বরাক তম্পাক্কী খোমজিনবা পাউ খরা ০৪-০৭-২০১৮ শিলচর সদরঘাট থোং শিলচরদা রাজ্য …
বরাক তম্পাক্কী খোমজিনবা পাউ খরা ০৩-০৭-২০১৮ প্রতিক হাজেলাগীদমক অকনবা…
বরাক তম্পাক্কী খোমজিনবা পাউ খরা ০২-০৭-২০১৮ ফিফা ৱার্লদ কাপতা রাশিয়া অমসু…


text:
হকশেল অমসুং য়াইফ-য়ুম্বাল মন্ত্রালয়
কোবিদ-১৯ লায়চৎকী মতমদা বাইও-মেদিকেল মেনেজমেন্ত তৌবা
Posted On:
02 FEB 2021 4:26PM by PIB Imphal
কেন্দ্র সরকারগী হোসপিতাল পুম্নমক্না সেন্ত্রেল পোলুসন কন্ত্রোল বোর্দ(সি.পি.সি.বি.)না থোকপা লমজিং-লমতাক “কোবিদ-১৯না নারবা মীশিং লায়েংবা/দাইগ্নোসিস তৌবা/ক্বারেন্তিন তৌবা মতমদা থোরকপা বাইও-মেদিকেল ফত্ত-হৌদিশিং হেন্দলিং তৌবা, ত্রিত্মেন্ত তৌবা অমসুং দিসপোজেল তৌবা” অসি ইন্দুনা চৎলি। কোবিদ-১৯গী মতমদা কেন্দ্র সরকারগী হোসপিতালশিংদা বাইও-মেদিকেল ৱাস্ত মেনেজমেন্ত রুল্স-২০১৬গী মতুংইন্না বাইও-মেদিকেলগী ফত্ত-হৌদিশিং অসি মেনেজ অমদি দিসপোজ তৌনবা পাওতাক পীখ্রে।
রাজ্য/য়ুনিয়ন তেরিতোরীশিংদা লৈরিবা কেন্দ্র সরকারগী হোসপিতাল পুম্নমক্তা বাইও-মেদিকেল ওইবা ফত্ত-হৌদিশিংগী ওইবা ফেসিলিতীশিং লৈহল্লি।
হকশেল অমসুং য়াইফ-য়ুম্বাল মন্ত্রালয়গী মখাদা লৈবা কেন্দ্র সরকারগী হোসপিতাল অচৌবা খরদগী থোরকপা বাইও-মেদিকেলগী ওইবা ফত্ত-হৌদিগী মতাংদা ওইবা মরিক চুম্বা ৱারোলশিং অসি মখাদা পীরি:
এনেক্সর
মসি ঙসি রাজ্য সভাদা অইবা পাউখুম ওইনা রাজ্য মন্ত্রী (হকশেল অমসুং য়াইফ-য়ুম্বাল), এস.ঐচ. অশ্বিনি কুমার চৌবেনা ফোংদোকখি।
*****
(Release ID: 1694565)
Visitor Counter : 76


text:
প্রধান মন্ত্রী শ্রী নরেন্দ্র মোদীনা ঙসি কেন্দ্র অমসুং রাজ্য সরকারশিং য়াওরিবা প্রো-এক্তিব গভর্নান্স অমসুং মতম চানা ইমপ্লিমেন্ত তৌনবগী মলতি-মোদেল প্লেৎফোর্মদা য়ুম্ফম ওইবা আই.সি.তি. ওইরিবা প্রগতিগী ৪০শুবা ইদিসনগী মীফমদা ময়াই তাংবল লৌখ্রে।
মীফম অসিদা প্রোজেক্ত নিপান অমসুং প্রোগ্রাম অমা য়াওনা য়েংশিন্নবা এজেন্দা মাপনগী আইতেমশিং লৌখৎখি। প্রোজেক্ত নিপান অসিগী মরক্তা রেলৱেজ মন্ত্রালয়, রোদ ত্রান্সপোর্ত এন্দ হায়ৱেজ মন্ত্রালয় অমসুং পেত্রোলিয়ম এন্দ নেচরেল গ্যাস মন্ত্রালয়দগী প্রোজেক্ত অনি-অনি য়াওখি, লোয়ননা পাৱর মন্ত্রালয় অমসুং ৱাতর রিসোর্সেস, রিভর দিবেলপমেন্ত এন্দ গঙ্গা রিজুভেনেসন মন্ত্রালয়দগী প্রোজেক অমমম য়াওখি। প্রোজেক্ত নিপান অসিদা রাজ্য ১৪ হায়বদি মহারাস্ত্র, কর্নাতকা, আন্ধ্র প্রদেশ, তামিল নাদু, ছত্তিসগর, ওরিশা, অসাম, অরুনাচল প্রদেশ, মেঘালয়, ত্রিপুরা, মিজোরাম, নাগালেন্দ, সিক্কিম অমসুং ঝার্খন্দ অসিগী ওইনা অপুনবা লুপা করোর ৫৯,৯০০ গী শেনফম অমা চংলি।
প্রধান মন্ত্রীনা লম্বীশিং অমসুং রেলৱে অসিগুম্বা ইনফ্রাস্ত্রকচর সেক্তরদা থবক তৌরিবা এজেন্সীশিংদা অমৃত সরোভরগী মখাদা শেমগৎলিবা ঈশিংগী ইপাকশিংগা লোয়ননা মখোয়গী প্রোজেক্তশিং মেপ তৌগদবনি হায়খি। মসি মাইপাক্কনি মরমদি অমৃত সরোভরদগী তৌথোরকপা পোৎচাকশিং অসি এজেন্সীশিং অসিনা সিভিল ৱার্কশিংদা শীজিন্নবা য়াগনি।
ৱারী-ৱাতাই শাবা অসিদা প্রধান মন্ত্রীনা ‘নেস্নেল ব্রোদবেদ মিসন’ প্রোগ্রামসু য়েংশিনখি। রাজ্য অমসুং এজেন্সীশিং অসিদা রাইৎ ওফ রো (আর.ও.দবল্যু.) এপ্লিকেসনশিং মতম চানা দিস্পোজেল তৌবা ঙম্নবা সেন্ত্রেলাইজ তৌরবা গতি শক্তি সঞ্চার পোর্তেল অসি শীজিন্ননবা হায়খি। মসিনা মিসন অসি ইমপ্লিমেন্তেসন তৌবদা খোঙজেল য়াংশিনহনগনি। পেরেলেল ওইনা মখোয়না মীচম প্রজাগী ‘ইজ ওফ লিবিং’ হেনগৎহন্নবা তেক্নোলোজী শীজিন্নবা থবক তৌগদবনি।
প্রধান মন্ত্রীনা রাজ্যশিংনা পি.এম. গতিশক্তি নেস্নেল মাস্তর প্লানগী মখাদা স্তেৎ লেবেল গতিশক্তি মাস্তর প্লান শেম্বসু য়াগনি অমদি হীরম অসিগীদমক স্তেৎ লেবেল য়ুনিৎশিং শেম্নবা হায়খি। মসিনা নীংথিনা প্লান্নিং তৌবা, মরু ওইবা সমস্যশিং খঙদোকপা অমসুং কোকহনবদা অমসুং প্রোজেক্তশিং অসি মতম চানা লোইশিন্নবা নীংথিনা কোওর্দিনেসন তৌবদা চাউনা মতেং ওইরগনি।
প্রগতিগী মীফমশিংগী ৩৯শুবা ইদিসন ফাওবদা লুপা করোর লাখ ১৪.৮২গী অপুনবা শেনফম ওইবা প্রোজেক্ত ৩১১ য়েংশিনখি।


text:
কমন সার্ভিস সেন্টরশিং
স্কিম অসিগী মরমদা
সিএসসিশিংনা ইন্দিয়াগী খুঙ্গংগী মীওইশিংদা লৈঙাক, লন্নাই অমদি সসিয়ল সেক্টর সভির্সশিং অহানবগী ওইনা ফংহন্নবগী মীৎয়েং থম্মি।সিএসসি হায়বসি অচৌবা স্কেলদা ই-গভর্নান্স হৌদোকপগী নেস্নেল কমন মিনিমম প্রোগ্রাম ফংহনবগী শরুক অমা ওইনা নেস্নেল ই-গভর্নান্স প্লানগী লাল্লোং য়াৎনবা মরু ওইবা মতিং লৈবা মওংনি। সিএসসিশিংনা ই-গভর্নান্স, মহৈ-মশিং, হকশেল, টেলিমেডিসিন, হরাও-কুম্মৈ লোয়ননা অতোপ্পা লন্নাই সভির্সশিংগী লমদা য়াম্না মতিং লৈবা অমদি মমলগা চান্নবা ভিডিও, খোঞ্জেল অমদি ডেতা য়াওবা অমদি কান্নবশিং ফংহনগনি। সিএসসিশিংগী মচং ওইবা অমদি মসিনা রুরেল এরিয়াশিংদা এপ্লিকেসন ফোর্মশিং সার্টিফিকেতশিং অমদি শিজিন্নবগী পীফম থোকপা ইলেক্ত্রিসিটি, টেলিফোন অমসুং ঈশিংগী বিলশিং য়াওনা ৱেব-এনেবল ই-গভর্নান্স সভির্সশিং ফংহনগদবা অসিনি। স্কিম অসিনা সিএসসি স্কিম চৎনহনবদা লন্নাই সেক্টর অমদি এনজিওশিংনা মরু ওইবা থৌদাং অমা লৌনবা নুংঙাইবা অকোয়বগী ফিভম অমা শেমগৎ্লি, মদুগী মহৈনা ইন্দিয়াগী খুঙ্গংশিং চাউখৎহনবদা লৈঙাক্কী মপাং ওইহল্লি। সিএসসি স্কিমগী পিপিপি মোডেলনা ভিলেজ লেবেল ওন্তরপ্রেন্যুর (ভিএলই) কৌবা সিএসসি ওপরেটর, সিএসসি ৫০০দগী ১০০০ ফাওবা য়াউবা সভির্স সেন্টর এজেন্সি (এসসিএ) অমদি ষ্টেট শিনবা থুংনা স্কিম অসিবু চৎনহন্নবা শিন লাংবগী থৌদাং লৌ্রিবা ষ্টেট গভর্নমেন্টনা শকখঙলবা ষ্টেট ডিজিগনেটেদ এজেন্সি হায়রিবা থ্রি-তয়ার স্ত্রকচর অসিদা মীৎয়েং থম্মি।
মণিপুরদা সিএসসি স্কিমশিং
ঝুম ডিভলপর হায়না খঙনবা এসসিএ খন্দুনা ইং ২০০৮গী মে থাদা স্কিম অসি মণিপুরদা হৌদোকখি। ষ্টেট অসিদা ইং ২০১১গী আগষ্ট থাদা সিএসসি ৩৯৯গী মনুংদা সিএসসি ৩৬৬ শেমখ্রে। ষ্টেট লৈঙাক্না মাঙজৌননা লিংখৎখ্রবা কমন কম্ম্যুনিটি সেন্টর ৩৯বু সিএসসি স্কিম ওইনা ওন্থোকখ্রে। জি২সি সভির্সশিং অসি সিএসসিশিংগী খুত্থাংদা ফংহন্নবা হোৎনরি অমসুং এসসিএনা বি২সি সভির্সশিং অসিবু সিএসসিশিংগী খুত্থাংদা ফাইনান্সিয়ল ইনক্লুজন, রেলৱে/এয়র টিকেট, বুকিং এজেন্সি অমসুং ইন্সুরেন্স সেলিংনচিংবদা ফংহন্নবা হোৎনরি।
কম্মন সভির্স সেন্টর (সিএসসিশিং) স্কিম অন্দর নেস্নেল ই-গভর্নান্স প্লান ফেজ -I:
নেস্নেল ই-গভর্নান্স প্লান গী মখাদা সিএসসি স্কিম অসি ইন্দিয়া লৈঙাক্না ইং ২০০৬ কী সেপ্তেম্বর থাদা অয়াবা পিখ্রে। মসিগী পান্দমদি আই সি তি এনেবল ফ্রন্ট এন্দ সভির্স ফংফমশিং লাখ অমা লিংখৎপা। খুঙ্গং ৬ খুদিংগী সিএসসি অমমমগী চাংদা চপ মান্ননা ইন্দিয়াগী খুঙ্গং লাখ অমদা সিএসসি স্কিমশিং লিংখৎকনি। সিএসসিশিং অসিনা আইসিতি এনেবল সেন্টরশিংগী খুৎথাংদা জি২সি অমসুং বি২সিসভির্সশিং মীয়ামদা ফংন্নবগী মীৎয়েং থম্মী।
২০০৯ দা সিএসসি হৌদোকখিবগী অহানবা তাঙ্ককতা সিএসসি ৮৩ অমসুং সিআইএস ৮ ডিষ্টিক্ট অসিদা লিংখৎখি। মদুদা সিএসসি ২.০ চৎনখ্রবগী মতুংদা নবেম্বর ২০১৫দ গী সিএসসি মশিং অসি ১৫০দা হেনগৎখ্রে। মদুগী মনুংদা সিএসসি ৯০ দি অনৌবা হাংদোকপনি। ডিষ্টিক্ট অসিদা হৌজিক হৌজিক সিএসসি ৬০ মথৌ তৌরি। হান্নগী সিএসসিশিং অমদি সিআইসি অসি ভিএসতিগী কন্ট্রেক্ট ২০১৭গী ৩১মার্চদা ককখিবদগী খুদোংথিবা কয়া মায়োক্নৈ মরু ওইনা নেটৱার্ক ফংদে। মসিগী মরমদি সিএসসিশিং অসি চাদা ৬০দি চীংগী মফমশিং মো্বাইল নেটৱার্ক ফাওবা য়ৌবা ঙমদবশিংদা লৈ।
চূড়াচান্দপুর ডিষ্ট্রিক কি ওইনা ২০১৬ গি অগস্ট কি তাং ৩১ ফাওবদা সি এস সি সেন্টর মাশিং ৯১ লৈ। মসিগী মনুংদা ৮ অমনা সি আই সি নি অদুগা লেমহৌরিবা ৮৩ অসিনা সি এস সি সেন্টর নি অদুবু সুমেচিনভুম সি এস সি সেন্টর , সিংঙাত ব্লোক অমসুং রেংকাই সি এস সি সেন্টর, চূড়াচান্দপুর ব্লোক অনিসি খক নত্তনা অতৈদি এক্টিভ ওইদরে । সি এস সি গি অকুপপা বৃারোল:
ডিজিটেল ইন্দিয়া (ফেজ -II) গী মখাদা পায়খৎপা সিএসসি ২.০
সিএসসি ২.০- অগষ্ট ২০১৫ দা অয়াবা পীখ্রবা ডিজিটেল ইন্দিয়া প্রোগ্রামগী মখাদা পায়খৎপা “এ ৱে ফোরৱার্ড” হায়বা প্রোগ্রাম অসিগী পান্দমদি ডিজিটেল ইন্দিয়া – পিল্লর ৩ – পব্লিক ইন্টরনেত এক্সেস প্রোগ্রাম – নেস্নেল রুরেল ইন্টরনেত মিসনগী মখাদা গ্রাম পঞ্চায়তকী থাক্তা সিএসসি লাখ ২.৫ দা সেলফ সস্তনিং নেটৱাক ফংহনবা অমদি মীয়ামদা কান্নবা সভির্স কয়া অমা ফংহনবা হায়বসিনি। মসি সিএসসি ই-গভর্নান্স সভির্সে ইন্দিয়া লিমিটেদ (সিএসসি-এসপিভি)না চৎনহনবনি। প্রোজেক্ট অসি চৎনবগী মতম্না চহি ৪নি। সিএসসি ২.৫ মোডেল অসিনা সিএসসিশিং অসি লৈবাক শিনবা থুংনা হিংদুনা লৈহন্নবা সভির্স পীবা প্লেটফোর্ম অমখক্তংগী খুত্থাংদা ই-সভির্স কয়া অমা ফংহ ন্দুনা লৈবা য়োনবদা মীৎয়েং থম্মি। চৎলিবা শেনবা চ হি ২০১৬-১৭তা ডিষ্ট্রিক্ট মেনেজর অনিনা ভিএলই/সিএসসি মীতিং অমদি ওরিয়েন্তেসন প্রোগ্রাম ১২ রক শিনখ্রে। অহানবা ফেজগী সিএসসি কয়াদি খোঙ্গুল লিবা ফংদ্রে, মরম অসিনা সিএসসি ২.০ গী অনৌবা ফেজদা সিএসসি ৫০ হকথেংননা য়েংশিনখি। চুরাচান্দপুর ডিষ্ট্রিক্টনা কোনবা মফম অসি পাক-চাউবা অমদি লম্বী-থোংগী ফিবম ফত্তবনা মরম ওইদুনা অহানবা ফেজগী সিএসসিশিং হকথেংনবদা ইন্টরনেত কনেক্সন ফংদবদগী য়াম্না চাউনা শিংনবা অমা ওইখি। মরু ওইনা সিএসসি ২.০ প্রোজেক্তগী পোস্ত ডিএসএটি অসি এপ্রিল ১, ২০১৭ দগী লৌথোকখিবদগী ইন্টরনেত কনেক্সন ফংদদুনা হিংবা ঙমদবদগী সেন্টরশিং অসি মুৎখ্রে। মরম অসিদগী এয়রটেল, বিএসএনএল, এয়রসেল, জিও রিলায়েন্স, আইডিয়ানচিংবা নেটৱাক কয়া শম্বা ঙম্বা ডঙ্গল কিট শিজিন্নদুনা ইন্টরনেত কনেক্সন ফংবা ঙম্বা টাউনগী মফম খক্তদা তঙাইফদনা মীৎয়েং থম্বা তারে। মতিং লৈনা থবক তৌবা ঙম্বা ভিএলই কয়ানা জিওভেগিং ফংবা ঙমদবা। মখোয়গী হান্নগী সেন্টরদগী ইন্টরনেত কনেক্সন ফংবা মফম থিরকপদা অনৌবা মফমশিংদা হোংলকপগী মরু ওইবা মরম অমনি।
সি এস সি চুড়াচাঁদপুর ডিস্ট্রিক্টনা আগস্ট তাং ১৯,২০১৬ দগি ডিসেম্বর তাং ৩১, ২০১৭ ফাওবদা তৌখিবা মরু ওইবা থৌদাং খরা মখাগী অসুম্না পিরি :